<!-- wp:paragraph {"align":"center","style":{"typography":{"fontSize":20},"color":{"background":"#b1c5ce"}}} -->
<p class="has-text-align-center has-background" style="background-color:#b1c5ce;font-size:20px"><strong>"เปน" โชว์ฟอร์มดาวรุ่งปราบมืออันดับโลก ประเดิมชัย"ไอทีเอฟเมนส์เวิลด์เทนนิสทัวร์"</strong></p>
<!-- /wp:paragraph -->

<!-- wp:paragraph -->
<p>สหพันธ์เทนนิสนานาชาติ (ไอทีเอฟ) ร่วมกับ สมาคมกีฬาลอนเทนนิสแห่งประเทศไทย ในพระบรมราชูปถัมภ์ จัดการแข่งขันเทนนิสนานาชาติ W35 รายการ ไอทีเอฟ เวิลด์ เทนนิส ทัวร์ พรีเซนเต็ด บาย เอสเอที (3) ชิงเงินรางวัลรวม 30,000 ดอลลาร์สหรัฐ หรือประมาณ 1,029,000 บาท และ M15 รายการ ไอทีเอฟ เมนส์ เวิลด์ เทนนิส ทัวร์ (1) ชิงเงินรางวัลรวม 15,000 ดอลลาร์สหรัฐ หรือประมาณ 514,500 บาท ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี รอบเมนดรอว์ ระหว่างวันที่ 10-16 มี.ค. 2568 และเมื่อวันที่ 9 มี.ค. ที่ผ่านมา เป็นการแข่งขันรอบคัดเลือก คู่ที่น่าสนใจ ประเภทชายเดี่ยว รอบคัดเลือก รอบแรก "เปนเน่" เปน จารุศร ดาวรุ่งไทยวัย 17 ปี ที่ยังไม่มีอันดับโลก ได้ไวลด์การ์ดหรือสิทธิพิเศษเข้าร่วมการแข่งขัน ประเดิมชัยได้สำเร็จ หลังเอาชนะ แซม ไรอัน ซีแกนน์ หนุ่มออสเตรเลียวัย 26 ปี มือ 1064 ของโลก และมือวาง 6 ของรอบนี้ ได้อย่างหวุดหวิด 2-1 เซต 6-2, 2-6 และซูเปอร์ไทเบรก 10-8</p>
<!-- /wp:paragraph -->

<!-- wp:paragraph -->
<p>เปน ผ่านเข้ารอบคัดเลือก รอบสอง ซึ่งเป็นรอบสุดท้าย ไปพบกับ มาร์คุส มาลาซซ์ซัค จากเยอรมนี วัย 20 ปี มือ 1438 ของโลก และเป็นมือวางอันดับ 16 ของรอบคัดเลือก ที่ชนะนักหวดไทย ธีรภัทร ขันติวีรวัฒน์ ซึ่งได้ไวลด์การ์ดลงสนาม 2-0 เซต 6-2, 6-2 ขณะที่ "แซค" ฐานทัพ สุขสำราญ นักเทนนิสไทย มือวางอันดับ 9 ของรอบคัดเลือก ก็เอาชนะนักเทนนิสร่วมชาติ "ซีเจ" คงทรัพย์ คงคา ได้ 2 เซตรวด 6-2, 6-2 ผ่านเข้ารอบคัดเลือก รอบสุดท้ายได้เช่นกัน</p>
<!-- /wp:paragraph -->

<!-- wp:paragraph -->
<p>ในส่วนผลการแข่งขันของนักเทนนิสไทยรายอื่น มีดังนี้ หญิงเดี่ยว รอบคัดเลือก รอบแรก พิมพ์มาดา ทองคำ แพ้ ซันดูกาช เคนซิบาเยวา (14-คาซัคสถาน) 3-6, 5-7 ธนัชพร ยังโหมด แพ้ จอย เดอ ซูว์ (5-เนเธอร์แลนด์) 7-6(8-6), 0-6 และซูเปอร์ไทเบรก 9-11 ภาวินี ร่วมรักษ์ แพ้ มายูกะ ไอคาวะ (11-ญี่ปุ่น) 2-6, 2-6 ลีเดียร์ พอดโกริซานี่ แพ้ ชอย ออนยู (12-เกาหลีใต้) 2-6, 2-6 เวียร่า ดีเพิ่ม แพ้ อารูซาน ซากันดิโควา (15-คาซัคสถาน) 1-6, 2-6 ชายเดี่ยว รอบคัดเลือก รอบแรก ภพธรรม ศรีวงษ์ แพ้ โซระ ฟูกูดะ (3-ญี่ปุ่น) 5-7, 3-6 กฤติน โกยกุล แพ้ จิออร์จิโอ ทาแบคโก (2-อิตาลี) 1-6, 1-6 นพดล น้อยกอ แพ้ อี แจมุน (4-เกาหลีใต้) 3-6, 2-6 ปัญณ์ณวัชญ์ สุทธิสมบูรณ์ แพ้ จูเลียน เดอ คุยแปร์ (15-ฝรั่งเศส) 2-6, 1-6</p>
<!-- /wp:paragraph -->

<!-- wp:paragraph -->
<p>อนึ่ง การแข่งขันรอบคัดเลือก จะคัดเอานักกีฬาหญิง 8 คน และนักกีฬาชาย 8 คน ผ่านเข้ารอบเมนดรอว์ ซึ่งจะแข่งขันระหว่างวันที่ 10 - 16 มี.ค.นี้</p>
<!-- /wp:paragraph -->

<!-- wp:image {"id":48216,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/03/482321327_1070559838440331_274864644282742667_n-1024x683.jpg" alt="" class="wp-image-48216"/></figure>
<!-- /wp:image -->