<!-- wp:paragraph {"align":"center","textColor":"vce-bg","style":{"typography":{"fontSize":20},"color":{"background":"#5c00a3"}}} -->
<p class="has-text-align-center has-vce-bg-color has-text-color has-background" style="background-color:#5c00a3;font-size:20px"><strong>นักหวดหญิง "ยู 12" ทีมชาติไทย<br>ทำสถิติไม่แพ้ใคร-ทะลุชิงฯศึกเอเชีย</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสชิงชนะเลิศแห่งเอเชีย ประเภททีม รุ่นอายุไม่เกิน 12 ปี รายการ "ไอทีเอฟ เอเชีย ทเวลฟ์ แอนด์ อันเดอร์ ทีม คอมเพทติชั่น ไฟนอลส์ 2022" ที่เดาเล็ต เทนนิส เซ็นเตอร์ (สนามในร่ม) ณ กรุงนูร์-ซุลตัน ประเทศคาซัคสถาน เมื่อคืนวันที่ 15 ก.ย. 2565 ทีมนักหวดเยาวชนหญิงทีมชาติไทย มีโปรแกรมลงสนามส่งท้ายรอบพบกันหมดในสาย เอ พบกับ ทีมเลบานอน และยังได้รับเกียรติจาก เรือเอก ชัชวรรณ สาครสินธุ์ เอกอัครราชทูต ณ กรุงนูร์-ซุลตัน ที่เดินทางไปร่วมชมการแข่งขันและให้กำลังใจถึงขอบสนาม ทำให้นักกีฬาและเจ้าหน้าที่ทีมชาติไทยมีขวัญและกำลังใจที่ดีมาก
       ผลการแข่งขัน ปรากฏว่า คู่แรก เดี่ยวมือสอง "น้องไอซ์" ปวีณอร นวลศรี ที่ได้รับโอกาสลงเล่นประเภทเดี่ยวเป็นครั้งแรกในรายการนี้ สามารถโชว์ฟอร์มได้ดี เอาชนะ ไฮฟา ทาฮา อัล จุนดี ได้ 2 เซตรวด 6-0 และ 6-1 เก็บแต้มแรกให้ทีมไทยขึ้นนำ 1-0 คู่ จากนั้น เดี่ยวมือหนึ่ง "น้องจีนนี่" จิณห์นิภา ตราชูวณิช ก็ใช้ความเฉียบขาด เอาชนะ ไรน่า เอล เยสเซอร์ ได้ขาดลอยเช่นกัน 2-0 เซต 6-1 และ 6-0
       ขณะที่ประเภทคู่ "น้องเบียร์" โชติรินทร์ แก้วก่า และ จิณห์นิภา ตราชูวณิช ใช้เวลาไป 48 นาที เอาชนะ ไรน่า เอล เยสเซอร์ และ โซเฟีย ทาบิบ โดยไม่เสียเกม เอาชนะได้ 2-0 เซต 6-0 และ 6-0 สรุป ทีมไทยชนะเลบานอน 3-0 คู่ ส่งผลให้ ทีมนักหวดเยาวชนหญิงไทยที่ยังไม่แพ้ทีมใดเลย เก็บชัยเป็นนัดที่ 4 ติดต่อกัน รั้งอันดับ 1 ของสาย เอ และได้เข้ารอบชิงชนะเลิศเป็นที่แน่นอนแล้ว ซึ่งจะแข่งขันในวันเสาร์ที่ 17 ก.ย.นี้
       ทางด้าน ทีมชายของไทยนั้น เมื่อวันที่ 15 ก.ย. ไม่มีโปรแกรมลงแข่งขัน โดย "โค้ชเอ็กซ์" นายพชรพล คำสมาน ผู้ฝึกสอนทีมชายทีมชาติไทย ได้ให้นักกีฬาเตรียมความพร้อมอย่างต่อเนื่อง เพื่อลงสนามแข่งขันส่งท้ายรอบพบกันหมดในสาย บี ที่จะพบกับ ทีมอุซเบกิสถาน โดยผลงานก่อนหน้า ทีมนักหวดเยาวชนชายทีมชาติไทย คว้าชัยได้หมดจากการลงแข่งขัน 2 นัด
       ในส่วนผลการแข่งขันคู่อื่น ๆ ประเภททีมหญิง สาย เอ อินเดีย ชนะ ฮ่องกง 3-0 คู่, สาย บี คาซัคสถาน ชนะ มาเลเซีย 3-0 คู่ และ ไต้หวัน ชนะ ศรีลังกา 3-0 คู่ ขณะที่ ประเภททีมชาย สาย เอ คาซัคสถาน ชนะ ฮ่องกง 3-0 คู่</code></pre>
<!-- /wp:code -->

<!-- wp:image {"id":33757,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/09/9398392D-39D6-43B2-B27C-D0AB9F99D231-1024x683.jpeg" alt="" class="wp-image-33757"/></figure>
<!-- /wp:image -->