<!-- wp:paragraph {"align":"center","backgroundColor":"light-green-cyan"} -->
<p style="text-align:center" class="has-background has-light-green-cyan-background-color"><br><strong>เดวิสคัพไทยพร้อมเก็บ 2 แต้มหวดเลบานอนวันแรก</strong></p>
<!-- /wp:paragraph -->

<!-- wp:paragraph -->
<p>ความเคลื่อนไหวของทีมนักเทนนิสชายทีมชาติไทย ชุดเข้าร่วมการแข่งขันเทนนิสชิงแชมป์โลก ประเภททีมชาย รายการ“เดวิสคัพ 2020” เวิลด์ กรุ๊ป วัน เพลย์-ออฟ ระหว่าง ทีมชาติไทย พบกับ ทีมชาติเลบานอน ช่วงวันที่ 6-7 มีนาคม 2563 ที่สนามออโตโมบาย ทัวร์ริ่ง แอนสปอร์ต เมืองเบรุต ประเทศเลบานอน ล่าสุด เมื่อวันที่ 5 มีนาคม 2563 เวลา 10.00 น. ตามเวลาท้องถิ่น ซึ่งช้ากว่าประเทศไทยประมาณ 5 ชั่วโมง ทัพนักกีฬาเทนนิสทีมชาติไทย ยังคงลงฝึกซ้อมอย่างต่อเนื่องเป็นวันที่ 2 ที่สนาม ออโตโมบาย ทัวร์ริ่ง แอนสปอร์ต ประเทศเลบานอน ซึ่งเป็นสนามแข่งขันจริง โดยเน้นไปที่การรักษาสภาพร่างกายให้สดพร้อมลงสนามแข่งขัน และสร้างความคุ้นเคยกับสนามที่เป็น กรีน เคลย์คอร์ท (คอร์ทดินสีเขียว)<br>จากนั้นเวลา 12.30 น. (ตามเวลาท้องถิ่น) เป็นงานแถลงข่าวและประกบคู่อย่างเป็นทางการ ในส่วนของทีมชาติไทยประกอบด้วย วิชยา ตรงเจริญชัยกุล มือ 623 ของโลก, จิรัฏฐ์ นวสิริสมบูรณ์ มือ 1,542 ของโลก , ธนเพชร ฉันทะ มือ 1,400 ของโลก, กิติรัตน์ เกิดลาภี มือ 1,697 ของโลก, พงศภัค เกิดลาภี มือ 1,905 ของโลก โดยมีนายสมศักดิ์ รินทรานุรักษ์ ผู้ควบคุมทีม, นายเกศวิน ณ ระนอง ผู้ช่วยผู้ควบคุมทีมนายรุ่งฤทธิ์ ตาก้อง กัปตันทีมเข้าร่วมงานอย่างพร้อมเพียง<br>ด้านผลการจับสลากประกบคู่ ปรากฎว่า วันที่ 6 มีนาคม มีแข่ง 2แมทช์ ประเภทเดี่ยวสลับมือ จิรัฏฐ์ นวสิริสมบูรณ์ เดี่ยวมือ 2 ของไทย มือ 1,542 ของโลก พบกับ เบนจามิน ฮัสซัน เดี่ยวมือ 1 ของเลบานอน มือ 348 ของโลก ส่วนอีกคู่ วิชยา ตรงเจริญชัยกุล เดี่ยวมือ 1 ของไทย มือ 623 ของโลก พบกับ ฮาซัน อิบราฮิม เดี่ยวมือ 2 ของเลบานอน มือ 1,507 ของโลก<br>ส่วนวันที่ 7 มีนาคม มีแข่ง 3 แมทช์ ประเภทคู่ คู่พี่น้อง"เกิดลาภี" พงศภัค กับ กิติรัตน์ เกิดลาภี มือ 1,905 ของโลก กับมือ 1,697 ของโลก พบ เบนจามิน ฮัสซัน มือ 348 ของโลก กับ โจวานี ซามาฮา มือ 981 ของโลก , ประเภทเดี่ยวชนมือ วิชยา ตรงเจริญชัยกุล เดี่ยวมือ 1 ของไทย มือ 623 ของโลก พบ เบนจามิน ฮัสซัน เดี่ยวมือ 1 ของเลบานอน มือ 348 ของโลก และคู่สุดท้าย จิรัฏฐ์ นวสิริสมบูรณ์ เดี่ยวมือ 2 ของไทย มือ 1,542 ของโลก พบกับ ฮาซัน อิบราฮิม เดี่ยวมือ 2 ของเลบานอน มือ 1,507 ของโลก<br>สำหรับการแข่งขันจะใช้ระบบ ชนะ 2ใน 3 เซต แข่งขันกันทั้งหมด 5 คู่ ประกอบด้วย ประเภทเดี่ยวสลับมือ 2 คู่, ประเภทคู่ 1 คู่ และประเภทเดี่ยวชนมือ 2 คู่ รวมเป็น 5 คะแนน ทีมที่เป็นฝ่ายชนะจะได้เลื่อนชั้นขึ้นสู่กลุ่ม 1 ของโซนเอเชีย/โอเชียเนียต่อไป<br>นายสมศักดิ์ กล่าวว่า ผลการประกบคู่เป็นที่น่าพอใจ เป็นไปอย่างที่คาดเอาไว้ ในการวางตัวผู้เล่นครั้งนี้แได้วางแผนร่วมกับทีมงาน โดยดูจากความพร้อมของนักกีฬาเป้นอันดับแรก โดยมีเป้าหมาย 1 คะแนนในวันแรกก่อน ซึ่งหากผลออกมาเสมอ 1-1 ในวันแรก วันที่ 2 เราก็ยังมีทีเด็ดจากเดี่ยวชนมือ และประเภทคู่ อย่างไรก็ตามถ้าวันแรกสามารถเอาชนะได้ 2-0 ก็จะถือเป็นโบนัส และจะทำให้การแข่งขันในวันที่ 2 ง่ายขึ้น ส่วนตัวมั่นใจเด็กๆชุดนี้ ว่าดีพอจะเอาชนะเลบานอนได้<br>ขณะที่ วิชยา เผยว่า คู่แข่งคนนี้ยังไม่เคยเจอกันมาก่อน แต่ก็ทำการบ้านมาเป็นอย่างดี มั่นใจว่าจะสามารถเก็บชัยชนะกลับบ้านได้<br>ด้าน จิรัฏฐ์ กล่าว่า ได้เตรียมแผนรับมือไว้แล้ว โดย 2 วันที่ได้เล่นสนามจริงช่วยสร้างความคุ้นเคยได้มาก ส่วนการต้องลงเป็นคนแรกของทีม ไม่ได้รู้สึกกดดันอะไรมากนัก มั่นใจว่าจะสามารถเก็บแต้มแรกให้ทีมชาติไทยได้<br>ทั้งนี้สมาคมกีฬาเทนนิ ลอนเทนนิสสมาคมแห่งประเทศไทย ในพระบรมราชูปถัมภ์ ขอขอบคุณบริษัท โรงงานฟุตบอลล์ไทย สปอร์ตติ้งกู๊ดส์ จำกัด (FBT) ที่กรุณาให้ความอนุเคราะห์สนับสนุนเสื้อผ้าสำหรับนักกีฬาและเจ้าหน้าที่ทีมชาติชุดเดวิสคัพในครั้งนี้เป็นอย่างสูง</p>
<!-- /wp:paragraph -->

<!-- wp:paragraph -->
<p>                    สามารถติดตามภาพการแข่งขันเพิ่มเติมได้ที่: http://www.ltat.org/photos/ และ Facebook<a href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ – LTAT</a><br></p>
<!-- /wp:paragraph -->

<!-- wp:image {"id":25318} -->
<figure class="wp-block-image"><img src="https://www.bucket.cloudaccess9.com/ltatorg/2020/03/88350758_2970727892950159_3418384953585434624_o-1024x759.jpg" alt="" class="wp-image-25318"/></figure>
<!-- /wp:image -->