<!-- wp:paragraph {"align":"center","gradient":"very-light-gray-to-cyan-bluish-gray","fontSize":"large"} -->
<p class="has-text-align-center has-very-light-gray-to-cyan-bluish-gray-gradient-background has-background has-large-font-size"><strong>ทีมนักหวดไทยรุ่นเล็ก 12 ปี ชาย+หญิง<br>คว้าโควตาลุยศึกชิงชนะเลิศเอเชีย 2026</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนชิงชนะเลิศแห่งเอเชียตะวันออกเฉียงใต้ ประเภททีม รุ่นอายุไม่เกิน 12 ปี รายการ "2026 ไอทีเอฟ เอเชีย ทเวลฟ์ แอนด์ อันเดอร์ ทีม คอมเพทติชั่น" รอบคัดตัวแทนภูมิภาคไปแข่งขันรอบไฟนอลส์ ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 8 พ.ค. 2569 เป็นวันสุดท้าย</p>
<!-- /wp:paragraph -->

<!-- wp:paragraph -->
<p>ไฮไลท์ประเภททีมชาย ทีมไทย ชิงชนะเลิศกับ ทีมอินโดนีเซีย โดย ธีร์ ศรประสิทธิ์ ประเดิมแต้มแรกจากเดี่ยวมือสองพาทีมไทยออกนำ 1-0 คู่ หลังจากแซงเอาชนะ อัล เซากี จีโอ อัสมารา 2-1 เซต ซึ่งเซตแรกแพ้ 6-7 ไทเบรก 3-7 และชนะใน 2 เซตถัดมา 7-5 และ 6-2 ต่อด้วยเดี่ยวมือหนึ่ง โอลีเวอร์ เบนเซน เบิร์กฮาวท์ ซึ่งเป็นลูกครึ่งไทย-ฮอลแลนด์ พ่ายให้แก่ เรโซ ตานูโจโย 1-2 เซต 6-0, 6-7(0-7) และ 3-6 ทำให้เสมอกัน 1-1 คู่</p>
<!-- /wp:paragraph -->

<!-- wp:paragraph -->
<p>ประเภทคู่ โอลีเวอร์ เบนเซน เบิร์กฮาวท์ และ ปรัตถกร ภาชีรัตน์ พบกับ วาเรน พรีเมียร์ลี่ เพอโวโค และ เรโซ ตานูโจโย ผลปรากฎว่า ระหว่างแข่งขันเซตแรก ไทยตามอินโดนีเซียอยู่ 3-4 เกม ได้มีฝนตกลงมาอย่างหนัก ไม่สามารถแข่งขันต่อได้</p>
<!-- /wp:paragraph -->

<!-- wp:paragraph -->
<p>และเนื่องจากเป็นช่วงกลางคืนแล้ว ทางผู้แทนของสหพันธ์เทนนิสนานาชาติ (ไอทีเอฟ) สหพันธ์เทนนิสแห่งเอเชีย (เอทีเอฟ) และผู้ตัดสินชี้ขาดของ ไอทีเอฟ รวมทั้งผู้ฝึกสอนของทีมไทยกับอินโดนีเซีย ได้ประชุมร่วมกันและได้ข้อสรุปว่า จะยกเลิกแมทช์ประเภทคู่ และให้สรุปว่า ไทยกับอินโดนีเซีย จบที่การเสมอกัน 1-1 คู่ ไม่มีทีมใดได้แชมป์และรองแชมป์ ส่วนคู่ชิงอันดับ 3 เวียดนาม ชนะ มาเลเซีย 2-0 คู่</p>
<!-- /wp:paragraph -->

<!-- wp:paragraph -->
<p>ด้านประเภททีมหญิง ทีมไทย ชิงอันดับ 3 กับ ทีมสิงคโปร์ โดย ภัคจิรา หอเลิศสกุล เปิดสกอร์พาทีมไทยออกนำ 1-0 คู่ หลังจากเฉือนชนะ อลิเซีย เยา ในศึกเดี่ยวมือสอง 2-1 เซต 6-4, 5-7 และ 6-4</p>
<!-- /wp:paragraph -->

<!-- wp:paragraph -->
<p>จากนั้น วิมุตติญา พงษ์หนู ที่เพิ่งหายจากอาการป่วย ทำหน้าที่เดี่ยวมือหนึ่ง และระเบิดฟอร์มเอาชนะ ลู ยา วิคตอเรีย เพรซ เลห์ ได้ 2 เซตรวด 6-0 และ 6-2 ส่งผลให้ ทีมไทย ชนะ ทีมสิงคโปร์ 2-0 คู่ ได้อันดับ 3 มาครอง ส่วน สิงคโปร์ ได้อันดับ 4 ขณะที่คู่ชิงชนะเลิศ ทีมหญิง มาเลเซีย ชนะ อินโดนีเซีย 2-1 คู่</p>
<!-- /wp:paragraph -->

<!-- wp:paragraph -->
<p>อย่างไรก็ตาม สำหรับทีมชายนั้น ไทย อินโดนีเซีย และเวียดนาม และทีมหญิง มาเลเซีย อินโดนีเซีย และไทย ได้เป็นตัวแทนภูมิภาคเอเชียตะวันออกเฉียงใต้ ไปแข่งขันเทนนิสเยาวชนชิงชนะเลิศแห่งเอเชีย ประจำปี 2026 ประเภททีม รุ่นอายุไม่เกิน 12 ปี รายการ "2026 ไอทีเอฟ เอเชีย ทเวลฟ์ แอนด์ อันเดอร์ ทีม คอมเพทติชั่น" รอบไฟนอลส์ ที่ประเทศสิงคโปร์ ระหว่างวันที่ 15-20 ก.ย.นี้</p>
<!-- /wp:paragraph -->

<!-- wp:paragraph -->
<p>นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ สมัยที่ 2 เปิดเผยว่า ขอขอบใจนักกีฬา และขอขอบคุณเจ้าหน้าที่ทีมชาติไทยทุกคนที่พยายามสู้อย่างเต็มที่ ทั้งทีมชายและทีมหญิง ก็ขอแสดงความยินดี และชื่นชมในความสามารถของนักกีฬาทุกคนที่ได้เป็นตัวแทนไปแข่งขันรอบชิงชนะเลิศแห่งเอเชีย 2026 ขณะเดียวกันก็ขอชื่นชมในความสามารถและความพยายามของนักกีฬาจากประเทศอื่น ๆ ด้วย และขอให้ทุกคนเดินทางกลับประเทศโดยสวัสดิภาพ</p>
<!-- /wp:paragraph -->

<!-- wp:paragraph -->
<p>ทางด้าน มร.โจนาธาน สตั๊ปปส์ ชาวอังกฤษ ซึ่งเป็นเจ้าหน้าที่พัฒนากีฬาเทนนิส ในภูมิภาคเอเชียใต้ เอเชียตะวันออกเฉียงใต้ และเอเชียตะวันออก สหพันธ์เทนนิสนานาชาติ (ไอทีเอฟ) และ มร.สุนิล กิลล์ ชาวอินเดีย เจ้าหน้าที่ฝ่ายบริหารและพัฒนา สหพันธ์เทนนิสแห่งเอเชีย (เอทีเอฟ) ได้ร่วมกันมอบประกาศนียบัตร เพื่อเป็นเกียรติแก่นักกีฬาด้วย</p>
<!-- /wp:paragraph -->

<!-- wp:paragraph -->
<p>สำหรับคณะเทนนิสไทยชุดนี้ ประกอบด้วย นักกีฬาทีมชาย "โอลีเวอร์" โอลีเวอร์ เบนเซน เบิร์กฮาวท์ (ลูกครึ่งไทย-ฮอลแลนด์) จากชลบุรี "ธีร์" ธีร์ ศรประสิทธิ์ จาก กทม. "มาวิน" ปรัตถกร ภาชีรัตน์ จากพระนครศรีอยุธยา โดยมี "โค้ชจิม" จ่าสิบเอก สหทัศน์ ศุภกิจ เป็นผู้ฝึกสอนทีมชาย</p>
<!-- /wp:paragraph -->

<!-- wp:paragraph -->
<p>ด้านนักกีฬาทีมหญิง ได้แก่ "ฬิกะ" วิมุตติญา พงษ์หนู จาก กทม. "เบลล่า" ภัคจิรา หอเลิศสกุล จาก กทม. "แอล" ลอเร็ตต้า ลี เอบาร์แฮมซั่น (ลูกครึ่งไทย-อเมริกัน) จากนนทบุรี โดยมี "โค้ชบอย" นายอิทธิพล ศรีเสน เป็นผู้ฝึกสอนทีมหญิง สำหรับทั้ง 2 ทีม มี "โค้ชตั้ม" นายอนุชิต เรือนก้อน เป็นผู้ช่วยผู้ฝึกสอน และนายบุญมี โพธิ์ไพจิตร ทำหน้าที่เทรนเนอร์.</p>
<!-- /wp:paragraph -->

<!-- wp:paragraph -->
<p>ท่านสามารถโหลดภาพเพิ่มเติมได้ที่ <a href="https://www.flickr.com/.../18878.../albums/72177720333436041">https://www.flickr.com/.../18878.../albums/72177720333436041</a></p>
<!-- /wp:paragraph -->

<!-- wp:image {"id":56311,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2026/05/696217341_1413163400846638_8310848580572003125_n-1024x683.jpg" alt="" class="wp-image-56311"/></figure>
<!-- /wp:image -->