<!-- wp:paragraph {"align":"center","style":{"typography":{"fontSize":20},"color":{"background":"#c1dce7"}}} -->
<p class="has-text-align-center has-background" style="background-color:#c1dce7;font-size:20px"><strong>ยู-12หญิงอัดโอมาน3-0ลิ่ว8ทีมสุดท้ายแน่นอนแล้วทีมชายพ่ายฮ่องกงยังมีลุ้นเข้ารอบฯศึกยช.เอเชีย</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสชิงชนะเลิศแห่งเอเชีย 2023 ประเภททีม รุ่นอายุไม่เกิน 12 ปี (ยู-12) รายการ "2023 ไอทีเอฟ เอเชีย ทเวลฟ์ แอนด์ อันเดอร์ ทีม คอมเพทติชั่น-ไฟนอลส์" ซึ่งแข่งบนสนามดิน ที่เมืองเชิมเกนท์ ประเทศคาซัคสถาน เมื่อวันที่ 12 กันยายน ทีมนักเทนนิสเยาวชนไทยทีมชาย และ ทีมหญิง ลงแข่ง รอบพบกันหมดในกลุ่ม เป็นนัดที่สอง ทีมชาย กลุ่ม บี นัดที่สอง ไทย พบกับ ฮ่องกง ซึ่งผลปรากฎว่า ฮ่องกง สามารถเอาชนะไปได้ 3-0 คู่ โดย เดี่ยวมือ 2 "ไบรตั้น" ปาณะวัฒศ์ เซี่ยงเห็น แพ้ ล๊ก ชุน กุ้ย 3-6, 0-6, เดี่ยวมือ 1 "นะโม" ศิวกร ฉวยกระโทก แพ้ ชอย ฟู่ หวัง 2-6, 0-6, ชายคู่ ปาณะวัฒศ์ กับ ศิวกร แพ้ จัสติน ชาน กับ ชอย ฟู่ หวัง 2-6, 2-6 สรุปทีมชายไทย ลงแข่ง 2 นัด ชนะ 1 แพ้ 1 อยู่อันดับ 2 ของกลุ่ม โดยมี ฮ่องกง เป็นที่ 1 หลังชนะรวด 2 นัด ขณะที่ อิหร่าน แข่ง 2 นัดชนะ 1 แพ้ 1 อยู่อันดับ 3 และ บังคลาเทศ แพ้รวด 2 นัด ส่วนวันที่ 13 กันยายน ทีมชายไทย จะลงแข่งนัดสุดท้ายของกลุ่ม พบกับ บังคลาเทศ เพื่อเก็บชัยชนะเพื่อกรุยทางสู่รอบ 8 ทีมสุดท้ายให้ได้ ขณะที่ทีมหญิง ไทย อยู่ กลุ่ม ซี ลงแข่งนัดสอง พบ โอมาน ซึ่งแมทช์นี้ทีมหวดเยาวชนไทยโชว์ฟอร์มได้ดี สามารถพิชิตชัยชนะได้ 3 คู่รวด โดย เดี่ยวมือ 2 "พลอย" พลอยเพชร ด้วงเขียว ชนะ ทัลย่า อัล บูซาอิดี้ 6-0, 6-0, เดี่ยวมือ 1 "ไอซ์" ปวีณอร นวลศรี ชนะ อารีน อัล อัซกาวี่ 6-1, 6-2, หญิงคู่ พลอยเพชร กับ "บีบี" ปัฐน์ธินันต์ เผือกคำ ชนะ ทัลย่า อัล บูซาอิดี้ กับ ซัลม่า อัล ไรยามี่ 6-1, 6-1 สรุป กลุ่ม ซี ซึ่งมี 3 ทีม ไทย ลงแข่งครบ 2 นัดและชนะรวด ทำให้ผ่านเข้ารอบ 8 ทีมสุดท้ายในฐานะทีมอันดับ 1 ของกลุ่มได้สำเร็จ โดยในวันที่ 13 กันยายนนี้จะได้พักแข่ง 1 วัน ส่วน อุซเบกิสถาน กับ โอมาน จะแข่งขันเพื่อแย่งอันดับ 2 ของกลุ่ม สำหรับทีมเยาวชนไทยรุ่นอายุไม่เกิน 12 ปี ทีมชาย มี "โค้ชจิม" จ่าสิบเอก สหทัศน์ ศุภกิจ เป็นผู้ฝึกสอน ขณะที่ทีมหญิง มี "โค้ชคุง" นายศรัญพงศ์ บริสุทธิ์พงศ์ เป็นผู้ฝึกสอน ร่วมด้วยการทำหน้าที่ของ นายบุญมี โพธิ์ไพจิตร เจ้าหน้าที่นวดประจำทีม</p>
<!-- /wp:paragraph -->

<!-- wp:image {"id":39204,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/09/376258170_703297258499926_1975302184388373220_n-768x1024.jpg" alt="" class="wp-image-39204"/></figure>
<!-- /wp:image -->