<!-- wp:paragraph {"align":"center","textColor":"vce-bg","style":{"color":{"background":"#0079a3"},"typography":{"fontSize":22}}} -->
<p class="has-text-align-center has-vce-bg-color has-text-color has-background" style="background-color:#0079a3;font-size:22px"><strong>เชียร์ "ริว-ธรรม์" ลุยต่อประเภทชายคู่<br>"ธฤตา-ณัฐรดา" ได้บายแถมเป็นตัวเต็ง<br>หวด "ไอทีเอฟ เอเชีย โฟร์ทีนฯ 2023"</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสเยาวชน รายการ "ไอทีเอฟ เอเชีย โฟร์ทีน แอนด์ อันเดอร์ ดีเวลลอปเมนท์ แชมเปี้ยนชิพส์ 2023, ไฟนอลส์" สัปดาห์แรก ที่บูบันเนสชวาร์ รัฐโอฑิศา ประเทศอินเดีย เปิดฉากเมื่อวันที่ 4 เม.ย.2566 โดยมีนักเทนนิสเยาวชนทีมชาติไทย รุ่นอายุไม่เกิน 14 ปี เข้าร่วมการแข่งขันด้วย ได้แก่ "ไพน์" ธรรม์ พันธราธร, "ริว" ริว โกฏิกุล, "พิณเพลง" ณัฐรดา สกุลวงศ์ธนา และ "อิ๊ก" ธฤตา หงษ์หยก ภายใต้การนำทีมของ "โค้ชแจ็ค" นายรุ่งฤทธิ์ ตาก้อง และ "โค้ชโน๊ต" นายศรายุธ ทีปกากร สองผู้ฝึกสอนเทนนิสทีมชาติไทย และทั้งหมดได้เข้าร่วมพิธีเปิดการแข่งขันอย่างเป็นทางการด้วย
       ด้านผลการแข่งขัน ประเภทชายเดี่ยว รอบแรก (สาย 32) ริว โกฏิกุล พ่ายให้แก่ อังเดร แลม จุน บาร์ท (ฮ่องกง) ไปอย่างน่าเสียดาย 1-2 เซต 6-2, 4-6 และ 4-6 ด้าน ธรรม์ พันธราธร พ่าย อเล็กซ์ ลัป ฮัง ฮุย (ฮ่องกง) 0-2 เซต 5-7, 4-6
        อย่างไรก็ตาม ริว และ ธรรม์ ยังเหลือการแข่งขันประเภทชายคู่ โดยจะหวดรอบแรก (สาย 16) พบกับคู่นักหวดจากอินโดนีเซีย ราฟาเลนติโน่ อาลี ดอ คอสต้า กับ โจอาคิม มิก้า กุนาวาน
       ประเภทหญิงเดี่ยว ธฤตา หงษ์หยก เป็นมือวางอันดับ 5 ของรายการ ได้บายรอบแรก จะหวดรอบสองกับ ซูอี้ มัก จากมาเลเซีย
       ขณะที่ ณัฐรดา สกุลวงศ์ธนา ถูกจัดให้เป็นมือวางอันดับ 6 ของรายการ และได้บายในรอบแรก มีคิวลงหวดรอบสองพบกับ ยัน รง เจิ้ง จากไต้หวัน
       สำหรับประเภทหญิงคู่ ธฤตา กับ ณัฐรดา เป็นคู่มือวางอันดับ 2 ของรายการ ได้บายรอบแรก (สาย 16)</code></pre>
<!-- /wp:code -->

<!-- wp:image {"id":36764,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/04/793AF9B0-101A-4CA3-A6AA-DDDD2618488B-1024x629.jpeg" alt="" class="wp-image-36764"/></figure>
<!-- /wp:image -->