<!-- wp:paragraph {"align":"center","style":{"typography":{"fontSize":20},"color":{"background":"#bce9e0"}}} -->
<p class="has-text-align-center has-background" style="background-color:#bce9e0;font-size:20px"><strong>ทีม "ยู-14 หญิงไทย" ประเดิมชัยสำเร็จ!ศึกเวิลด์ จูเนียร์ เทนนิส ไฟนอลส์ 2021</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสชิงแชมป์โลก ประเภททีม รุ่นอายุไม่เกิน 14 ปี รอบ 16 ทีมสุดท้ายของโลก รายการ "ไอทีเอฟ เวิลด์ จูเนียร์ เทนนิส ไฟนอลส์ 2021" แข่งขันคอร์ตดิน ณ ที.เค.โปรสเตยอฟ คลับ เมืองโปรสเตยอฟ สาธารณรัฐเช็ก ได้มีพิธีเปิดการแข่งขัน เมื่อวันที่ 2 ส.ค.2564 ก่อนเปิดฉากชิงชัยนัดแรกของแต่ละกลุ่ม</p>
<!-- /wp:paragraph -->

<!-- wp:paragraph -->
<p>ทีมนักหวดเยาวชนหญิงไทย ซึ่งถูกจัดให้เป็นทีมวางอันดับ 6 ของรายการ ลงเล่นนัดแรกของกลุ่ม บี กับ ฮ่องกง โดยคู่แรก เดี่ยวมือสอง "เจมม่า" กัญจน์ชญา จูงวัฒนา สุดต้านความแข็งแกร่ง แพ้ให้แก่ ชิง หลัม ไหล 0-2 เซต 1-6, 4-6 ทำให้ ฮ่องกง ขึ้นนำไทย 1-0 คู่</p>
<!-- /wp:paragraph -->

<!-- wp:paragraph -->
<p>จากนั้นในประเภทเดี่ยวมือหนึ่ง "บัว" กมลวรรณ ยอดเพ็ชร ลงสนามทำหน้าที่ ซึ่งใช้เวลาในการแข่งขันไป 2.40 ชั่วโมง ก่อนที่ กมลวรรณ จะเป็นฝ่ายเฉือนเอาชนะ ฉี ลัม ยุง ของฮ่องกง 2-1 เซต 7-5, 3-6 และ 6-4 เก็บแต้มให้ทีมไทยตีเสมอฮ่องกง 1-1 คู่</p>
<!-- /wp:paragraph -->

<!-- wp:paragraph -->
<p>หลังพักเหนื่อยได้ 35 นาที กมลวรรณ ลงเล่นอีกครั้งในประเภทคู่ ซึ่งจับคู่กับ "มาหยา" มาหยา บุญญาอรุณเนตร พบกับ ตั๊ก ซุม ฟุง และ ชิง หลัม ไหล ปรากฏว่า กมลวรรณ และ มาหยา ผนึกกำลังช่วยกันหวดเอาชนะได้ 2-0 เซต 6-1 และ 6-2 เก็บแต้มให้ทีมไทยแซงเอาชนะฮ่องกง 2-1 คู่</p>
<!-- /wp:paragraph -->

<!-- wp:paragraph -->
<p>ส่วนผลอีกคู่ในกลุ่มเดียวกัน "เจ้าภาพ" เช็ก ทีมวางอันดับ 4 ของรายการ ชนะ เกาหลี 3-0 คู่ สำหรับการเล่นนัดที่สอง รอบพบกันหมดในกลุ่ม ทีมไทยจะพบกับ เกาหลี ขณะที่ ฮ่องกง จะพบกับ เช็ก</p>
<!-- /wp:paragraph -->

<!-- wp:paragraph -->
<p>ด้านทีมเยาวชนชายของไทย ซึ่งอยู่ในกลุ่ม ซี ประเดิมสนามด้วยงานหนักอย่าง รัสเซีย ทีมวางอันดับ 5 ของรายการ ปรากฏว่า ทีมไทยสุดต้าน พ่ายไป 0-3 คู่ โดยคู่แรก เดี่ยวมือสอง "อังเปา" ภพธรรม ศรีวงษ์ แพ้ อีกอร์ เพลชิฟต์เซฟ 0-2 เซต 1-6, 1-6 ส่วนเดี่ยวมือหนึ่ง "วินเนอร์" ธีรภัทร ขันติวีรวัฒน์ แพ้ ทิมโมเฟ เดเรพาสโก้ 0-2 เซต 0-6, 2-6 ขณะที่ประเภทคู่ "เดฟ" ทัดพงษ์ กมลปัญญากร และ ภพธรรม ปราชัยให้แก่ ทิมโมเฟ เดเรพาสโก้ และ อีกอร์ กอริน 0-2 เซต 1-6, 1-6</p>
<!-- /wp:paragraph -->

<!-- wp:paragraph -->
<p>ผลอีกคู่ในกลุ่มเดียวกัน อียิปต์ ชนะ แคนาดา ทีมวางอันดับ 4 ของรายการ 2-1 คู่ สำหรับการเล่นนัดที่สอง รอบพบกันหมดในกลุ่ม ทีมไทย จะพบกับ อียิปต์ ขณะที่แคนาดา จะพบกับ รัสเซีย</p>
<!-- /wp:paragraph -->

<!-- wp:image {"id":27873,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/08/225912401_4412708438752090_8982701723814114336_n-1024x768.jpg" alt="" class="wp-image-27873"/></figure>
<!-- /wp:image -->