<!-- wp:paragraph {"align":"center","style":{"color":{"text":"#0f0f10","background":"#88cce9"}}} -->
<p class="has-text-align-center has-text-color has-background" style="background-color:#88cce9;color:#0f0f10"><strong>"เฟเดอเรอร์" คัมแบ๊กประเดิมชัย"โอซากะ" ถอนหวดเฟร้นช์ โอเพ่น</strong></p>
<!-- /wp:paragraph -->

<!-- wp:paragraph -->
<p>โรเจอร์ เฟเดอเรอร์ อดีตนักเทนนิสมือ 1 ของโลกชาวสวิส ซึ่งกลับมาแข่งขันรายการแกรนด์สแลม "เฟร้นช์ โอเพ่น" ที่กรุงปารีส ประเทศฝรั่งเศส อีกครั้ง หลังจากไม่ได้ลงแข่งขันตั้งแต่ปี 2019 ประเดิมรอบแรกคว้าชัยเหนือเดนิส อิสโตมิน จากอุซเบกิสถาน 6-2, 6-4, 6-3 เมื่อวันที่ 1 มิถุนายน</p>
<!-- /wp:paragraph -->

<!-- wp:paragraph -->
<p>ขณะที่การแข่งขันประเภทหญิงเดี่ยวเกิดดราม่าต่อเนื่อง เมื่อนาโอมิ โอซากะ มือ 2 ของโลกชาวญี่ปุ่น ประกาศถอนตัวจากการแข่งขัน หลังจากเพิ่งเก็บชัยรอบแรกไปเมื่อวันที่ 31 พฤษภาคมที่ผ่านมา</p>
<!-- /wp:paragraph -->

<!-- wp:paragraph -->
<p>โอซากะออกแถลงการณ์ผ่านทวิตเตอร์ว่า คิดว่าเป็นทางที่ดีที่สุดสำหรับทั้งทัวร์นาเมนต์เอง ทั้งกับนักกีฬาคนอื่นๆ และความเป็นอยู่ที่ดีของตัวเอง พร้อมเผยว่า ที่ผ่านมาอาจจะสื่อสารไม่ดีนัก ความจริงก็คือตนมีอาการโรคซึมเศร้ามาตั้งแต่การแข่งขัน "ยูเอส โอเพ่น" ปี 2018 และมีปัญหากับการจัดการตัวเองมาตลอด ช่วงแข่งที่ปารีสเริ่มรู้สึกไม่มั่นคงขึ้นมาอีก เลยพยายามเลี่ยงการให้สัมภาษณ์สื่อ และมองว่ากฎบางอย่างเก่าไปแล้ว หลังจากนี้จะห่างจากกีฬาเทนนิสสักระยะ</p>
<!-- /wp:paragraph -->

<!-- wp:paragraph -->
<p>ก่อนหน้านี้ โอซากะเพิ่งโดนลงโทษปรับเงิน 15,000 ดอลลาร์สหรัฐ กรณีไม่ยอมให้สัมภาษณ์สื่อหลังการแข่งขัน และฝ่ายจัดขู่ว่าอาจตัดสิทธิจากการแข่งขันถ้ายังทำผิดกฎต่อไปเรื่อยๆ ด้วย</p>
<!-- /wp:paragraph -->

<!-- wp:paragraph -->
<p>ผลรอบแรกคู่ที่น่าสนใจ<br>ชายเดี่ยว<br>ลอเรนโซ่ มูเซตติ (อิตาลี) ชนะ ดาวิด กอฟแฟ็ง (13-เบลเยียม) 6-0, 7-5, 7-6 (7/3)<br>แคสเปอร์ รุด (15-นอร์เวย์) ชนะ เบอนัวต์ แปร์ (ฝรั่งเศส) 5-7, 6-2, 6-1, 7-6 (7/4)<br>จอห์น อิสเนอร์ (31-สหรัฐ) ชนะ แซม เคอร์รีย์ (สหรัฐ) 7-6 (7/2), 6-3, 6-4<br>ดานีล เมดเวเดฟ (2-รัสเซีย) ชนะ อเล็กซานเดอร์ บูบลิก (คาซัคสถาน) 6-3, 6-3, 7-5<br></p>
<!-- /wp:paragraph -->

<!-- wp:paragraph -->
<p>หญิงเดี่ยว<br>โซเฟีย เคนิน (4-สหรัฐ) ชนะ เยเลน่า ออสตาเปนโก้ (ลัตเวีย) 6-4, 4-6, 6-3<br>เจสซิก้า เปกูล่า (28-สหรัฐ) ชนะ จู หลิน (จีน) 6-4, 4-6, 6-4<br>เอลิเซ่ เมอร์เทนส์ (14-เบลเยียม) ชนะ สตอร์ม แซนเดอร์ส (ออสเตรเลีย) 6-4, 6-1<br>มาร์ตา คอสต์ยุก (ยูเครน) ชนะ การ์บิเญ่ มูกูรูซ่า (12-สเปน) 6-1, 6-4<br>อิก้า สเวียเท็ก (8-โปแลนด์) ชนะ คาย่า ยูวาน (สโลวีเนีย) 6-0, 7-5<br>เซเรน่า วิลเลียมส์ (7-สหรัฐ) ชนะ อิริน่า คาเมเลีย เบกู (โรมาเนีย) 7-6 (8/6), 6-2<br>ทามาร่า ซิดานเซ็ก (สโลวีเนีย) ชนะ เบียนก้า อันเดรสคู (6-แคนาดา) 6-7 (1/7), 7-6 (7/2), 9-7<br>โซราน่า เคอร์สเตีย (โรมาเนีย) ชนะ โจฮันน่า คอนต้า (19-สหราชอาณาจักร) 7-6 (7/5), 6-2<br>เบลินด้า เบนซิช (10-สวิตเซอร์แลนด์) ชนะ นาเดีย โปโดรอสก้า (อาร์เจนตินา) 6-0, 6-3<br>โปโลน่า เฮอร์ค็อก (สโลวีเนีย) ชนะ กิกี้ เบอร์เทนส์ (16-เนเธอร์แลนด์) 6-1, 3-6, 6-4</p>
<!-- /wp:paragraph -->

<!-- wp:paragraph -->
<p>ภาพจาก <a rel="noreferrer noopener" href="http://rolandgarros.com/?fbclid=IwAR1Nv9Zhe4wtenK5_Gpq1Bketmdow0UJKMsPhWOt8D05F6tbL-xuoRlu1Rk" target="_blank">rolandgarros.com</a></p>
<!-- /wp:paragraph -->

<!-- wp:image {"id":27383,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/06/194210978_4228989050457364_8343552257204507694_n.jpg" alt="" class="wp-image-27383"/></figure>
<!-- /wp:image -->