<!-- wp:paragraph {"align":"center","textColor":"vce-bg","style":{"color":{"background":"#8300a3"},"typography":{"fontSize":22}}} -->
<p class="has-text-align-center has-vce-bg-color has-text-color has-background" style="background-color:#8300a3;font-size:22px"><strong>"ตรัย" โชว์ฟอร์มเยาวชนทีมชาติลิ่วรอบ2<br>"เจมม่า"ชนะเกมศูนย์-เทนนิสไทยแลนด์ฯ</strong></p>
<!-- /wp:paragraph -->

<!-- wp:code -->
<pre class="wp-block-code"><code>  สมาคมกีฬาลอนเทนนิสแห่งประเทศไทย ในพระบรมราชูปถัมภ์ จัดการแข่งขันเทนนิสอาชีพ รายการ "ไทยแลนด์ แชมป์เปี้ยนชิพ" ประจำปี 2567 สนามที่ 7 ซึ่งเป็นสนามสุดท้าย มีชิงเงินรางวัลรวมทั้งสิ้น 600,000 บาท พร้อมคะแนนสะสมอันดับประเทศไทย ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี และเมื่อวันที่ 27 พ.ค. 2567 เป็นการแข่งขันวันแรก
  ประเภทชายเดี่ยว รอบแรก (สาย 128) "น้องตรัย" ตรัย ศรีเสน นักเทนนิสเยาวชนทีมชาติไทย รุ่นอายุไม่เกิน 14 ปี จากประจวบคีรีขันธ์ พบกับ พฐกิต จินดาเพชร จากนครศรีธรรมราช ผลปรากฏว่า ตรัย เรียกฟอร์มเก่งออกมาโชว์ได้อย่างยอดเยี่ยม เอาชนะได้ 2 เซตรวด 6-0 และ 6-1 ผ่านเข้ารอบสอง หรือ 64 คนสุดท้าย ไปพบกับ ปฤณ พานิช จากสมุทรปราการ มือวางอันดับ 24 ของรายการ ที่ได้บายรอบแรก
  ประเภทหญิงเดี่ยว รอบแรก (สาย 64) "เจมม่า" กัญจน์ชญา จูงวัฒนา นักเทนนิสชาวกรุงเทพฯ ดาวรุ่งวัย 16 ปี มืออันดับ 87 ของไทย ที่เคยติดทีมชาติในระดับเยาวชนมาแล้ว พบกับ "เพชร" นาระ เอื้อทวีกุล นักแสดงและนางแบบจากกรุงเทพฯ ที่ชื่นชอบการเล่นเทนนิส และปัจจุบันเป็นมืออันดับ 74 ของไทย โดยผลการแข่งขัน ปรากฏว่า เป็น กัญจน์ชญา ที่เล่นได้ดี เป็นฝ่ายเอาชนะด้วยสกอร์ 6-0 ทั้งสองเซต กัญจน์ชญา ผ่านเข้ารอบสอง หรือ 32 คนสุดท้าย ไปพบกับ "สบาย" กมรวรรณ ก้อนศิลา นักเทนนิสดาวรุ่งไทยวัย 17 ปี จากนนทบุรี มืออันดับ 36 ของไทย และเป็นมือวางอันดับ 13 ของรายการ
  ในส่วนผลการแข่งขันคู่อื่น ๆ มีดังนี้ หญิงเดี่ยว รอบแรก วิจิตราภรณ์ วิมุกตานนท์ (พิษณุโลก) ชนะ บุณยวีร์ ธรรมไชยวัฒน์ (นครราชสีมา) 5-7, 1-0 Ret. (เจ็บไหล่) ภัทรวดี ชนะวงศ์ (พระนครศรีอยุธยา) ชนะ จิตตานันท์ วิมุกตานนท์ (พิษณุโลก) 6-3, 2-6 และ 6-3 ปวรภา ไทเมืองพล (ขอนแก่น) ชนะ ปวรดา ไทเมืองพล (ขอนแก่น) 6-4, 3-6 และ 7-5
  เจนจิรา ศรีสุข (กทม.) ชนะ วรันธร ลิ้มเจริญ (ขอนแก่น) 6-2, 7-6(6) มาเรีย เชน (ชลบุรี) ชนะ ภวิษย์พร โพธิ์พันธุ์ (กทม.) 6-1, 6-2 พรปวีณ์ ไพศาลภาณุวงศ์ (เชียงใหม่) ชนะ ณัฐพัชร์ ผิวบางรักษ์ (กทม.) 6-1, 6-1 เมลิสสา เซ (กทม.) ชนะ มัชฌิม มาลยาภรณ์ (พิษณุโลก) 6-0, 6-3
  ชายเดี่ยว รอบแรก วินิทร เหล่าเขตกิจ (กทม.) ชนะ กัญจน์ บูรณะชาคร (นนทบุรี) 6-0, 6-0 ปริญ อินทรพรหม (กทม.) ชนะ คณินพงศ์ ศรีสุข (กทม.) 6-1, 6-0 กฤตชัย น้อยแดง (ปทุมธานี) ชนะ ปิลินทวัจฉ์ นิลประ (นครปฐม) 6-1, 6-0 กนกภณ โสภณพันธุ์ชื่น (ปทุมธานี) ชนะ อาทร ทายัง (กทม.) 4-6, 7-5 และ 6-2 คมธัช กิตตโชค (กทม.) ชนะ กฤติธี ไศลแก้ว (กทม.) 6-0, 6-0 กฤติน ไศลแก้ว (กทม.) ชนะ ฉันทวุฒิ์ อนุทยานนท์ (กทม.) 6-1, 6-3
  ณัฐกิตติ์ ธีรโชติจิรานนท์ (ประจวบคีรีขันธ์) ชนะ จรูญโรจน์ สาธิตเกษม (กทม.) 6-1, 6-0 ธนกฤต โพธิ์จันทร์ (ขอนแก่น) ชนะ ดาร์มา ไครีรี (มาเลเซีย) 6-0, 6-2 อิสระ โรจน์ธรรมรักษ์ (ราชบุรี) ชนะ อัครชัย สิทธิภู่ประเสริฐ (นครราชสีมา) 6-4, 5-1 Retd. (ปวดศีรษะ) ธนัท อัครปรีชานนท์ (ปทุมธานี) ชนะ ณัฐธิพงศ์ บุญนิตยเสธพงศ์ (ตรัง) 6-3, 6-1
  สำหรับผลการแข่งขันคู่อื่น ๆ ดูรายละเอียดได้ที่ https://www.tour.ltat.org/tournaments-factsheet-acceptance-MTQ5OCMjIzE=.html</code></pre>
<!-- /wp:code -->

<!-- wp:image {"id":43290,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/05/IMG_4480-1024x683.jpeg" alt="" class="wp-image-43290"/></figure>
<!-- /wp:image -->