การแข่งขันเทนนิสเยาวชนนานาชาติ เกรด 5 รายการ "เทพคุณณา เมมโมเรียล คัพ ไอทีเอฟ จูเนียร์ 2017 คัมโบเดียน คันทรี คลับ กรุงพนมเปญ ประเทศกัมพูชา เมื่อวันที่ 3 ธ.ค. นักหวดเยาวชนไทยมีโปรแกรมลงแข่งขันรอบคัดเลือก รอบสุดท้าย

ประเภทชายเดี่ยว "ตูน" เนติภัทร มุละดา ดาวรุ่งวัย 16 ปี ลงสนามพบ ดาเนียล อัลบาเดีย จากฟิลิปปินส์ เซตแรก เนติภัทรอาศัยลูกกราวด์สโตรกที่หนักหน่วงกดดันคู่แข่ง เบรกเกมเสิร์ฟ เอาชนะได้ก่อน 6-2 เซตสองยังเป็นนักหวดหนุ่มไทยที่ทำได้ดีกว่า แม้จะมีอาการผ่อนในช่วงท้ายเซต แต่สุด<span class="text_exposed_show">ท้ายยังสามารถคุมสถานการณ์เอาชนะไปได้อีกในเซตนี้ 6-4 ทำให้จบเกม เนติภัทร เอาชนะ ดาเนียล อัลบาเดีย 2-0 เซต สกอร์ 6-2, 6-4 ผ่านเข้าสู่รอบเมนดรอว์ได้สำเร็จ</span>
<div class="text_exposed_show">

อีกคู่ "แมงปอ" ภวิชญ์ สอนหลักทรัพย์ ดาวรุ่งวัย 18 ปีจากระยอง พบ พอล มิเชล กัมพูชา เกมในคู่นี้เป็นนักหวดหนุ่มไทยที่อาศัยการตีที่ดุดัน ประกอบกับประสบการณ์ที่เหนือกว่า เอาชนะนักเทนนิสเจ้าถิ่นไปได้แบบสบาย 2-0 เซต สกอร์ 6-2, 6-1 ผ่านเข้าสู่รอบเมนดรอว์ได้อีกคน

ขณะที่ผลการแข่งขันคู่อื่น รอบคัดเลือก รอบสุดท้าย ประเภทชายเดี่ยว ทรงฤทธิ์ เดวิด จั่นบุปผา (ไทย) แพ้ โนวะ มัตซึบายาชิ(ญี่ปุ่น) 0-2 เซต สกอร์ 1-6, 2-6 รอบคัดเลือก รอบสุดท้าย ประเภทหญิงเดี่ยว ณัฎฐณิชา กินรี (ไทย) แพ้ ปาร์ค มีจอง (เกาหลีใต้) 1-2 เซต 2-6, 6-4, 3-6

"โค้ชเอม" ไพรินทร์ ปัญจศิลป ผู้ฝึกสอน กล่าวว่า รู้สึกพอใจกับผลงานโดยรวมของนักกีฬาที่สามารถผ่านเข้าไปเล่นในรอบเมนดรอว์ได้ ส่วนสภาพความพร้อมของนักกีฬาทีมตอนนี้มีมีกว่า 90 เปอร์เซ็น อาจจะมีบางคนที่มีอาการบาดเจ็บรบกวนมาจากเมืองไทย แต่ได้กำชับให้ทุกคนทำร่างกายให้มีความพร้อมมากที่สุด

<img class="aligncenter size-full wp-image-3599" src="https://www.bucket.cloudaccess9.com/ltatorg/2017/12/24174493_1626621887360773_1507763355429616558_n.jpg" alt="" width="960" height="690" />

</div>