<!-- wp:paragraph {"align":"center","style":{"typography":{"fontSize":20},"color":{"background":"#ccead7"}}} -->
<p class="has-text-align-center has-background" style="background-color:#ccead7;font-size:20px"><strong>"ประกายกานต์-อมารี"โชว์เก่งล้มเต็งหนึ่งผงาดแชมป์หญิงคู่"บีชเทนนิสประเทศไทย"</strong></p>
<!-- /wp:paragraph -->

<!-- wp:paragraph -->
<p>การแข่งขัน "บีชเทนนิสเพื่อความชนะเลิศแห่งประเทศไทย" ประจำปี 2564 ซึ่งจัดขึ้นเป็นครั้งแรก ชิงเงินรางวัลรวม 200,000 บาท จัดภายใต้มาตรการป้องกันการแพร่ระบาดของโรคโควิด-19 ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 15 พ.ย. 2564 มีพิธีมอบรางวัล โดย นายยศเทพ เทพหัสดิน ณ อยุธยา ผู้ช่วยเลขาธิการสมาคมกีฬาลอนเทนนิสแห่งประเทศไทย ในพระบรมราชูปถัมภ์ เป็นประธานในพิธี</p>
<!-- /wp:paragraph -->

<!-- wp:paragraph -->
<p>ในประเภทหญิงคู่ รอบชิงชนะเลิศ 2 นักหวดจากชลบุรี "โสภา" โสภา จิตต์สุนทร และ "ตุ้ม" มะยุรี หาญมนตรี มืออันดับ 1 และ 2 ของประเทศไทย (อันดับบีชเทนนิส) มืออันดับ 639 และ 864 ของโลกตามลำดับ (ไอทีเอฟ แร้งกิ้ง) และเป็นคู่มือวางอันดับ 1 ของรายการ พบ "เอมี่" อมารี เสตติวงศ์ จาก กทม. และ "แพตตี้" ประกายกานต์ สาวิสิทธิ์ จากชลบุรี มืออันดับ 2 ของประเทศไทย และมืออันดับ 864 ของโลก ซึ่งอันดับของ ประกายกานต์ เท่ากับ มะยุรี เพราะคู่นี้ได้จับคู่กันแข่งขันในช่วงที่ผ่านมา</p>
<!-- /wp:paragraph -->

<!-- wp:paragraph -->
<p>และผลการแข่งขันรอบชิงชนะเลิศ ปรากฏว่า คู่ของ อมารี และประกายกานต์ ผนึกกำลังเอาชนะคู่เต็ง 1 ของรายการ ได้ 2 เซตรวด ด้วยสกอร์ 6-0, 6-1 คว้าแชมป์ไปครอง พร้อมรับเงินรางวัลร่วมกัน จำนวน 20,000 บาท ส่วนคู่รองแชมป์ได้รับร่วมกัน จำนวน 10,000 บาท</p>
<!-- /wp:paragraph -->

<!-- wp:paragraph -->
<p>ด้านการแข่งขันประเภทชายคู่ พบกันหมดในกลุ่ม เพื่อคัดเอาอันดับ 1 และ 2 ของแต่ละกลุ่ม ผ่านเข้าไปแข่งขันรอบก่อนรองชนะเลิศ โดยการแข่งขันในกลุ่ม ซี นัดแรก นุกูล รักความสุข และ กิตติศักดิ์ สมิธ ประเดิมชัยด้วยการเอาชนะ กฤษฎา จอยไธสง และ เล็กลามัตย์ แฮริสัน 2-0 เซต 6-0, 6-1 จากนั้น นุกูล และ กิตติศักดิ์ ยังคว้าชัยนัดที่สองได้อีก เมื่อเอาชนะ ภูวดล ทัดจันทร์ และ กรกฏ มูลลาภ 2-0 เซต 6-4, 6-4 ส่งผลให้ นุกูล และ กิตติศักดิ์ มี 4 คะแนนเต็ม ตีตั๋วเข้าสู่รอบก่อนรองชนะเลิศ ในฐานะทีมอันดับ 1 ของกลุ่ม</p>
<!-- /wp:paragraph -->

<!-- wp:paragraph -->
<p>หลังจากแข่งขันครบทุกคู่แล้ว ได้ทีมผ่านเข้าสู่รอบก่อนรองชนะเลิศ ดังนี้ ศักดิ์ดา แซ่หว่อง-เรโนด์ คาซิลลัค (ฝรั่งเศส) พบกับ ธนากร ยอดเพ็ชร-สไม สวยรูป, นุกูล รักความสุข-กิตติศักดิ์ สมิธ พบ ไพฑูรย์ ใจขม-ชาร์ลส์ โออาโร (ฝรั่งเศส), นฤบดี บุญวัฒน์-ปัญณ์ณวัฒน์ สุทธิสมบูรณ์ พบ วีระชัย สกุลอินทร์-สนธยา ประภิระนำ, เล็กลามัตย์ แฮริสัน-กฤษฎา จอยไธสง พบ ชญานิน พุทธารักษ์สกุล-ดานี่ บาราทท์ (ไทย-ฝรั่งเศส)</p>
<!-- /wp:paragraph -->

<!-- wp:image {"id":29771,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/11/257536256_4739598139396450_1645846757152640054_n-1024x683.jpg" alt="" class="wp-image-29771"/></figure>
<!-- /wp:image -->