<!-- wp:paragraph {"align":"center","textColor":"vce-bg","style":{"typography":{"fontSize":20},"color":{"background":"#8c00a3"}}} -->
<p class="has-text-align-center has-vce-bg-color has-text-color has-background" style="background-color:#8c00a3;font-size:20px"><strong>สาวไทยลับแร็กเกตรอหวด "มัลดีฟส์"<br>มั่นใจฉลุยชิงตั๋วเลื่อนชั้น "บิลลี จีน คิง"</strong></p>
<!-- /wp:paragraph -->

<!-- wp:code -->
<pre class="wp-block-code"><code>       ความเคลื่อนไหวของทีมนักหวดสาวไทย ที่กำลังเข้าร่วมการแข่งขันเทนนิสชิงแชมป์โลก ประเภททีมหญิง รายการ "บิลลี จีน คิง คัพ บาย บีเอ็นพี พาริบาส์" หรือ "บีเจเค คัพ" ปี 2022 โซนเอเชีย/โอเชียเนีย กลุ่ม 2 อีเวนท์ เอ ที่เนชั่นแนล เทนนิส เซ็นเตอร์ กรุงกัวลาลัมเปอร์ ประเทศมาเลเซีย ล่าสุด เมื่อวันที่ 11 ส.ค. 2565 ทีมนักหวดสาวไทย ที่ทำผลงานชนะมา 3 นัดรวด ไม่มีโปรแกรมลงแข่งขัน โดย ดร.ทวีศักดิ์ ศิลกุล อุปนายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ ในฐานะผู้จัดการทีม และ "โค้ชเอ็กซ์" นายพชรพล คำสมาน กัปตันทีมไทย ได้นำลูกทีมเดินทางไปฝึกซ้อมที่เนชั่นแนล เทนนิส เซ็นเตอร์ ในช่วงเช้า
       การฝึกซ้อมใช้เวลาประมาณ 2 ชั่วโมง เป็นการเน้นรักษาสภาพร่างกาย และความฟิตของนักกีฬา เพื่อเตรียมความพร้อมก่อนลงสนามแข่งขันรอบแบ่งกลุ่ม พบกันหมดนัดสุดท้าย ในสาย บี ทีมชาติไทย จะพบกับ มัลดีฟส์ วันที่ 12 ส.ค.2565 เวลา 10.00 น. ตามเวลาท้องถิ่น (เร็วกว่าไทย 1 ชั่วโมง)
       นายพชรพล กล่าวว่า ในการฝึกซ้อม ทุกคนดูคึกคักและสดชื่นดี สภาพร่างกายก็ยังสมบูรณ์แข็งแรงทุกคน ส่วนการซ้อมได้เน้นไปที่การดูแลสภาพร่างกาย รวมทั้งเพิ่มความมั่นใจในการแข่งขันอีก 2 วันที่เหลือ
       "การเจอกับมัลดีฟส์ ในนัดสุดท้ายของรอบพบกันหมด ยังคงไม่ประมาทเหมือนเดิม ได้ย้ำให้นักกีฬาเล่นอย่างเต็มที่ ซึ่งจะต้องวางแผนในการเล่นทั้งประเภทเดี่ยวและประเภทคู่ พยายามเก็บแต้มให้ได้ โดยส่วนตัวมั่นใจว่าจะสามารถเอาชนะมัลดีฟส์ ผ่านเข้ารอบเป็นที่ 1 ของสาย เพื่อเข้าไปชิงโควตาเลื่อนชั้นสู่กรุ๊ป 1 เพียงแต่เราต้องพยายามเล่นให้จบครบตามโปรแกรมก่อน" กัปตันทีมชาติไทย กล่าว
       ด้านผลการแข่งขันประจำวัน (11 ส.ค. 2565) สาย บี มาเลเซีย (เจ้าภาพ) ชนะ มัลดีฟส์ 3-0 คู่ ส่วน แปซิฟิก โอเชียเนีย ชนะ สิงคโปร์ 3-0 คู่ ทำให้สถานการณ์ในสายนี้ ทีมไทย แข่ง 3 นัด ชนะรวด, มาเลเซีย แข่ง 3 นัด ชนะ 2 แพ้ 1 เท่ากับ แปซิฟิก โอเชียเนีย ส่วน สิงคโปร์ แข่ง 4 นัด ชนะ 1 แพ้ 3 ขณะที่ มัลดีฟส์ แข่ง 3 ยังไม่ชนะ
       ขณะที่ผลการแข่งขันในสาย เอ ไต้หวัน ชนะ เวียดนาม 2-1 คู่ ส่วนอีกคู่ อิหร่าน ชนะ ลาว 3-0 คู่ ทำให้สถานการณ์ในสายนี้ ฮ่องกง แข่ง 3 นัด ชนะ 3 นัดรวด, ไต้หวัน แข่ง 4 นัด ชนะ 3 แพ้ 1, เวียดนาม แข่ง 3 นัด ชนะ 1 แพ้ 2 เท่ากับ อิหร่าน ขณะที่ ลาว แข่ง 3 นัด แพ้รวด
       สำหรับทีมเทนนิสไทย จะลงสนามรอบแบ่งกลุ่ม พบกันหมดนัดสุดท้าย สาย บี พบกับ มัลดีฟส์ วันที่ 12 ส.ค. 2565 เวลา 10.00 น. ตามเวลาท้องถิ่น (เร็วกว่าประเทศไทย 1 ชั่วโมง) ที่เนชั่นแนล เทนนิส เซ็นเตอร์ กรุงกัวลาลัมเปอร์ ประเทศมาเลเซีย</code></pre>
<!-- /wp:code -->

<!-- wp:image {"id":33334,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/08/095AFB75-696F-4868-BD81-6288ABD7FA77-1024x683.jpeg" alt="" class="wp-image-33334"/></figure>
<!-- /wp:image -->