<!-- wp:paragraph {"align":"center","style":{"typography":{"fontSize":20},"color":{"background":"#e2d8c0"}}} -->
<p class="has-text-align-center has-background" style="background-color:#e2d8c0;font-size:20px"><strong>เทนนิสประเทศไทยได้แชมป์คู่ครบถ้วน"ฐานทัพ"กับ"ไทรา"ยังมีลุ้นถ้วยเดี่ยวอีก</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเพื่อความชนะเลิศแห่งประเทศไทย ครั้งที่ 84 ประจำปี 2567 ชิงเงินรางวัลรวมสูงถึง 1,000,000 บาท ณ ศูนย์พัฒนากีฬาเทนนิสแห่งชาติ เมืองทองธานี จังหวัดนนทบุรี เมื่อวันที่ 18 ก.ย. 2567 มีพิธีมอบรางวัลในประเภทคู่ โดยได้รับเกียรติจาก พันเอกวัฒนา จันทร์ไพจิตต์ กรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ เป็นประธานมอบรางวัลให้แก่นักกีฬา ประเภทชายคู่ รอบชิงชนะเลิศ ฐานทัพ สุขสำราญ นักเทนนิสจากลพบุรี และ ศุภวัฒน์ แซ่อุ้ย นักเทนนิสจากภูเก็ต คู่มือวางอันดับ 1 ของรายการ ใช้การเล่นที่เข้าขา ทั้งเกมบุกและเกมตั้งรับ ช่วยกันหวดเอาชนะคู่มือวางอันดับ 2 ของรายการ จิรัฏฐ์ นวสิริสมบูรณ์ จาก กทม. และ กฤติน โกยกุล จากพังงา 2-0 เซต 6-4 และ 6-4 ส่งให้ ศุภวัฒน์ กับ ฐานทัพ ได้ครองแชมป์ประเภทชายคู่ ได้รับเงินรางวัลไปแบ่งกัน จำนวน 36,000 บาท ส่วน จิรัฏฐ์ กับ กฤติน คู่รองแชมป์ ได้รับร่วมกัน จำนวน 18,000 บาท</p>
<!-- /wp:paragraph -->

<!-- wp:paragraph -->
<p>ด้านหญิงคู่ รอบชิงชนะเลิศ ไทรา ลิธิบี นักเทนนิสจาก กทม. ลูกครึ่งไทย-อังกฤษ และ กมรวรรณ ก้อนศิลา นักเทนนิสจากนนทบุรี ดวลแร็กเกตกับคู่ของ วรรษชล สวัสดี จากพิษณุโลก และ ณัชชารีย์ ธีรโชติจิรานนท์ จากประจวบคีรีขันธ์ คู่มือวางอันดับ 2 ของรายการ ถึง 3 เซต ก่อนที่คู่ของ ไทรา กับ กมรวรรณ จะเป็นฝ่ายเฉือนเอาชนะได้อย่างหวุดหวิด ด้วยสกอร์ 6-4, 4-6 และซูเปอร์ไทเบรก 11-9 ส่งให้ ไทรา กับ กมรวรรณ ได้ขึ้นแท่นตำแหน่งแชมป์ประเภทหญิงคู่ พร้อมรับเงินรางวัลไปแบ่งกัน จำนวน 24,000 บาท ส่วน วรรษชล กับ ณัชชารีย์ คู่รองแชมป์ ได้รับร่วมกัน จำนวน 14,000 บาท</p>
<!-- /wp:paragraph -->

<!-- wp:paragraph -->
<p>ขณะที่ประเภทคู่ผสม รอบชิงชนะเลิศ วรัญญา วงค์เทียนชัย จากเชียงราย และ พัชรพล กาวิน จากปทุมธานี คู่มือวางอันดับ 1 ของรายการ ผนึกกำลังช่วยกันหวดเอาชนะ รดา มานะทวีวัฒน์ จาก กทม. และ นันทภพ วสุวัต จากนนทบุรี 2-1 เซต 6-4, 5-7 และซูเปอร์ไทเบรก 10-2 ทำให้ วรัญญา กับ พัชรพล ได้แชมป์ประเภทคู่ผสม พร้อมรับเงินรางวัลร่วมกัน จำนวน 24,000 บาท ส่วน รดา กับ นันทภพ รองแชมป์ ได้รับร่วมกัน จำนวน 14,000 บาท จากผลการแข่งขันดังกล่าว ฐานทัพ กับ ไทรา ซึ่งได้แชมป์ประเภทชายคู่ และหญิงคู่ตามลำดับไปแล้ว ยังมีลุ้นถ้วยรางวัลจากการแข่งขันประเภทเดี่ยวอีกด้วย โดย ฐานทัพ จะชิงชนะเลิศ ประเภทชายเดี่ยว กับ ภวิชญ์ สอนหลักทรัพย์ จากระยอง ในขณะที่ ไทรา จะชิงชนะเลิศ ประเภทหญิงเดี่ยว กับ พัชรินทร์ ชีพชาญเดช จากขอนแก่น ในวันที่ 19 ก.ย.นี้ เวลา 09.00 น.</p>
<!-- /wp:paragraph -->

<!-- wp:image {"id":45623,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/09/460249664_942536301242686_2130620099998521674_n-1024x683.jpg" alt="" class="wp-image-45623"/></figure>
<!-- /wp:image -->