<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#00a363"}}} -->
<p class="has-text-align-center has-vce-bg-color has-text-color has-background" style="background-color:#00a363;font-size:22px"><strong>ทีมยู14ชายไทยหวดทะลุตัดเชือกศึกเวิลด์ จูเนียร์ฯคัดโซนเอเชีย</strong></p>
<!-- /wp:paragraph -->

<!-- wp:code -->
<pre class="wp-block-code"><code>   การแข่งขันเทนนิสชิงแชมป์โลก ประเภททีมชาย รุ่นอายุไม่เกิน 14 ปี รายการ "2024 ไอทีเอฟ เวิลด์ จูเนียร์ เทนนิส" คัดเลือกตัวแทนโซนเอเชีย/โอเชียเนีย ที่เมืองกูชิง รัฐซาราวัก ประเทศมาเลเซีย เมื่อวันที่ 28 มีนาคม ในช่วงเช้า ทีมเยาวชนไทย ทีมวาง 4 ของรายการ ต้องลงแข่งรอบพบกันหมดกลุ่ม ซี แมทช์สุดท้าย พบ ไต้หวัน ซึ่งเป็นการแข่งขันที่เลื่อนมาจากวันที่ 27 มีนาคม เนื่องจากฝนตกลงมาตลอดวัน
   สำหรับ ไทย กับ ไต้หวัน สามารถผ่านเข้ารอบ 8 ทีมสุดท้ายได้แล้ว แต่แมทช์นี้ลงแข่งเพื่อชิงที่ 1 ของกลุ่ม โดยผลปรากฎว่า ทีมนักหวดไทย สามารถเอาชนะไปได้ 2-0 คู่ จาก เดี่ยวมือ 1 "ไพน์" ธรรม์ พันธราธร ชนะ หลิน ยู่ หมิ่น 6-2, 6-2 และ เดี่ยวมือ 2 "ตรัย" ตรัย ศรีเสน ชนะ ไช่ ปิง หยวน 6-3 และ 6-0
   จากชัยชนะนี้ทำให้ทีมไทย เป็นที่ 1 กลุ่ม ซี เข้ารอบ 8 ทีมสุดท้ายไปพบกับ นิวซีแลนด์ ซึ่งแข่งขันในช่วงบ่ายต่อทันที
   ส่วนผลแข่งขัน คู่แรก เดี่ยว มือ 2 ตรัย ศรีเสน ใช้เวลา 1 ชั่วโมง 55 นาที หวดชนะ นาโอ มิลเบิร์น 2-0 เซต ด้วยสกอร์ 7-6(5) และ 6-1 ทำให้ทีมไทยนำ นิวซีแลนด์ 1-0 คู่
   จากนั้นในประเภทเดี่ยวมือ 1 ธรรม์ พันธราธร ออกมางัดฟอร์มหวดที่เฉียบขาดเอาชนะ นา อัลวิน ได้อย่างง่ายดาย 2 เซตรวด ด้วยสกอร์ 6-1 และ 6-0 ใช้เวลาแข่งเพียง 42 นาที เก็บแต้มที่สองให้ทีมไทย ชนะ นิวซีแลนด์ ทันที 2-0 คู่ (ไม่มีแข่งประเภทคู่) 
   ทีมนักหวดเยาวชนไทยสามารถผ่านเข้าสู่รอบรองชนะเลิศ 4 ทีมสุดท้ายไปพบกับ ญี่ปุ่น ที่ชนะ ปากีสถาน 2-0 คู่ โดยจะแข่งในวันที่ 29 มีนาคมนี้
   สำหรับทีมนักเทนนิสเยาวชนชายทีมชาติไทยชุดนี้ได้ "โค้ชจิม" จ่าสิบเอก สหทัศน์ ศุภกิจ เป็นผู้ฝึกสอน และ นายบุญมี โพธิ์ไพจิตร เทรนเนอร์ประจำทีม
   ส่วนผลแข่งรอบ 8 ทีมสุดท้าย คู่อื่นๆ เกาหลีใต้ ชนะ ไต้หวัน 2-0 คู่, อินเดีย ชนะ ออสเตรเลีย 2-0 คู่</code></pre>
<!-- /wp:code -->

<!-- wp:image {"id":42159,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/04/IMG_4248-1024x768.jpeg" alt="" class="wp-image-42159"/></figure>
<!-- /wp:image -->