<!-- wp:paragraph {"align":"center","style":{"typography":{"fontSize":20},"color":{"background":"#dcf9dd"}}} -->
<p class="has-text-align-center has-background" style="background-color:#dcf9dd;font-size:20px"><strong>ดาวรุ่งไทยวัย14"ลีเดียร์"ปราบญี่ปุ่นเข้ารอบสองเทนนิสอาชีพที่เชียงราย</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพนานาชาติ ไอทีเอฟ เวิลด์ เทนนิส ทัวร์ 2022 รายการ "ไอทีเอฟ เมนส์ เอเชีย/โอเชียเนีย ครั้งที่ 4" ชิงเงินรางวัลรวม 15,000 ดอลลาร์สหรัฐ หรือประมาณ 483,600 บาท และ "ไอทีเอฟ วีเมนส์ เอเชีย/โอเชียเนีย ครั้งที่ 4" ชิงเงินรางวัลรวม 15,000 ดอลลาร์สหรัฐ หรือประมาณ 483,600 บาท ที่สนามเทนนิส อบจ.เชียงราย ภายใต้มาตรการป้องกันโรคโควิด-19 เมื่อวันที่ 26 เม.ย. เป็นเมนดรอว์วันแรก</p>
<!-- /wp:paragraph -->

<!-- wp:paragraph -->
<p>ประเภทหญิงเดี่ยว รอบแรก ลีเดียร์ พอดโกริชานี่ นักเทนนิส วัย 14 ปี เยาวชนทีมชาติไทย ลูกครึ่งไทย-รัสเซีย ดีกรีเยาวชนทีมชาติไทย ที่ได้ไวลด์การ์ดเข้าร่วมการแข่งขัน ประเดิมสนามได้อย่างสวยงาม ใช้เวลา 2 ชั่วโมงเต็ม เอาชนะ มาโอะ มุชิกะ นักเทนนิสญี่ปุ่นวัย 16 ปี มือ 767 ไอทีเอฟ แร้งกิ้ง ได้ 2-0 เซต 6-4, 6-4 ลีเดียร์ ผ่านเข้ารอบสอง รอพบผู้ชนะระหว่าง ซุน ฟาง หยิง นักหวดจีน เต็งหนึ่งของรายการ และ วานชิตา พาธาเนีย จากอินเดีย วันเดียวกัน ยังมีการแข่งขันคัดเลือกรอบสุดท้าย ในประเภทหญิงเดี่ยว โดย "หมิว" สลักทิพย์ อุ่นเมือง ดาวรุ่งไทยวัย 16 ปี มือ 216 เยาวชนโลก มือ 1484 ไอทีเอฟ แรงกิ้ง และเป็นมือวาง 12 ของรอบคัดเลือก คว้าชัยด้วยการชนะ ดีนน์ ชู วัย 18 ปี จากสิงคโปร์ 2-0 เซต 6-3, 6-0 สลักทิพย์ ผ่านเข้ารอบเมนดรอว์ ซึ่งรอบแรก จะพบกับรุ่นพี่ กมลวรรณ บัวแย้ม</p>
<!-- /wp:paragraph -->

<!-- wp:paragraph -->
<p>ในส่วนผลการแข่งขันของนักเทนนิสไทยรายอื่น ชายเดี่ยว คัดเลือกรอบสุดท้าย ฐานทัพ สุขสำราญ แพ้ โคลิน มาร์กส์ (มือวาง1คัดเลือก-สหรัฐฯ) 1-6, 4-6 ส่วนหญิงเดี่ยว คัดเลือกรอบสุดท้าย วรัญญา วงค์เทียนชัย ชนะ นัตสึโฮะ อาราคาวะ (มือวาง2คัดเลือก-ญี่ปุ่น) 7-6(4), 7-5 ไทร่า ลิธิบี ชนะ ตปณีย์ บุญวัฒน์ 6-0, 7-5</p>
<!-- /wp:paragraph -->

<!-- wp:paragraph -->
<p>ขณะที่หญิงเดี่ยว เมนดรอว์ รอบแรก พัณณิน โควาพิทักษ์เทศ (มือวาง8) ชนะ ไวเดฮี เชาดารี (อินเดีย) 6-3, 2-0Ret. (ฮีทสโตรก) ชมภู่ทิพย์ จันดาเขต แพ้ หม่า เย่อซิน (มือวาง3-จีน) 0-6, 1-6 ธมจันทร์ มอมขุนทด ชนะ พิมพ์รดา จัตวาพรวนิช 6-3, 6-2 ลัลนา ธาราฤดี ชนะ ภาวินี ร่วมรักษ์ 6-2, 6-4</p>
<!-- /wp:paragraph -->

<!-- wp:paragraph -->
<p>ชายคู่ รอบแรก ชาญไชย สุขตนเอง-โอมาร์ เจสิก้า (ออสเตรเลีย) ชนะ อาดิล คัลยานปูร์-โดมินิค พาลัน (อินเดีย-เช็ก) 6-3, 6-4 จิรัฏฐ์ นวสิริสมบูรณ์-ศุภวัฒน์ แซ่อุ้ย ชนะ ณัฐสิทธิ์ กุลสุวรรณ์-อนพัช ทิมางกูร 6-4, 6-2 พลภูมิ โควาพิทักษ์เทศ-โมโกโตะ โอชิ (ญี่ปุ่น) แพ้ เดย์เน เคลลีย์-คาลั่ม พัตเตอร์กิล (ออสเตรเลีย) 2-6, 2-6</p>
<!-- /wp:paragraph -->

<!-- wp:image {"id":31784,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/04/279378268_5265573506798908_4136496940639598202_n-1024x683.jpg" alt="" class="wp-image-31784"/></figure>
<!-- /wp:image -->