<!-- wp:code -->
<pre class="wp-block-code"><code> การแข่งขันเทนนิสเยาวชนไอทีเอฟ เวิลด์ เทนนิส ทัวร์ จูเนียร์ เจบี1 รายการ "2022 โอซาน เอเชีย โคลสด์ จูเนียร์ แชมเปี้ยนชิพ (บี1)" ที่ประเทศเกาหลีใต้ เมื่อวันที่ 2 พฤศจิกายน ปูนทอง โกมลพิสุทธิ์ มือ 444 เยาวชนโลก คว้าชัยในการแข่งขันรอบสองประเภทชายเดี่ยว โดยเอาชนะ คิม มูบีน มือ 822 โลกชาวเกาหลีใต้ 6-4, 7-5 ขณะที่ ศุภวัฒน์ แซ่อุ้ย นักหวดเยาวชนไทย มือ 194 เยาวชนโลก และมือวาง 9 พลาดท่าปราชัยให้ ยูโตะ โอกิ มือ 351 เยาวชนโลกชาวญี่ปุ่น ฉิวเฉียด 6-3, 6-7(5), 6-7(3)

 ส่วนการแข่งขันประเภทหญิงเดี่ยว รอบสอง สลักทิพย์ อุ่นเมือง มือ 235 เยาวชนโลก และมือวาง 8 เอาชนะ คานอน ซาวาชิโร่ มือ 796 เยาวชนโลกชาวญี่ปุ่น 6-2, 6-1 ส่วน กมลวรรณ ยอดเพ็ชร มือ 466 เยาวชนโลก พ่ายให้ จาง กาอึล นักหวดเจ้าถิ่น มือวาง 4 และมือ 202 เยาวชนโลกหวุดหวิด 3-6, 6-2, 3-6

 ด้านประเภทชายคู่ รอบสอง ศุภวัฒน์ คู่กับ เรยะ ฮัตโตริ มือ 170 โลกชาวญี่ปุ่น เป็นคู่มือวาง 4 ชนะคู่ของ หู เชียะ เอิน จากไต้หวัน และ จาค็อบ เคลเลียง เฉิน จากฮ่องกง 6-4, 6-4 ผ่านเข้าสู่รอบก่อนรองชนะเลิศ

 สำหรับการแข่งขันประเภทหญิงคู่ รอบสอง สลักทิพย์ จับคู่กับ มธุริมา ซาวันต์ มือ 344 เยาวชนโลกชาวอินเดีย เป็นคู่มือวาง 4 เอาชนะ ไหล ชิง ลัม และ เฉิน ฮันนาห์ คัลลี่ จากฮ่องกง 6-0, 6-4 ส่วน กมลวรรณ คู่กับ โช นาฮยอง นักหวดเกาหลีใต้ มือ 352 เยาวชนโลก เป็นคู่มือวาง 8 คว้าชัยเหนือ จู ฮี วอน และ ลี ฮา อึน จากเกาหลีใต้ 6-3, 6-4</code></pre>
<!-- /wp:code -->

<!-- wp:paragraph {"align":"center","backgroundColor":"vce-acc","textColor":"vce-bg","style":{"typography":{"fontSize":20}}} -->
<p class="has-text-align-center has-vce-bg-color has-vce-acc-background-color has-text-color has-background" style="font-size:20px"><strong>"ลักษิกา-อัญชิสา" ฉลุยก่อนรองฯ หญิงคู่ W60 SYDNEY</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสอาชีพหญิง ไอทีเอฟ วีเมนส์ เวิลด์ เทนนิส ทัวร์ รายการ W60 SYDNEY NSW OPEN 2022 (ดับเบิลยู60 ซิดนีย์ เอ็นเอสดับเบิลยู โอเพ่น 2022) ชิงเงินรางวัลรวม 60,000 ดอลลาร์สหรัฐ หรือประมาณ 2,220,000 บาท ที่ประเทศออสเตรเลีย มีนักเทนนิสไทยเข้าร่วมชิงชัยด้วย
       ในประเภทหญิงคู่ รอบแรก (สาย 16) "ลักส์" ลักษิกา คำขำ และ "ออมสิน" อัญชิสา ฉันทะ สองนักเทนนิสไทย คู่มือ 393 และ 1245 ของโลกตามลำดับ ผนึกกำลังเอาชนะ เรนี่ แมคไบรด์ จากออสเตรเลีย และ สหยา ยามาลาปัลลี จากอินเดีย คู่มือ 874 และ 948 ของโลกตามลำดับ ได้ 2-0 เซต 6-2 และ 6-1
       ลักษิกา และ อัญชิสา ควงแขนเข้ารอบก่อนรองชนะเลิศไปพบกับ เพตร้า ฮูเล่ จากออสเตรเลีย และ มาเคนน่า โจนส์ จากสหรัฐฯ
       ขณะที่การแข่งขันในประเภทหญิงเดี่ยว อัญชิสา ลงแข่งขันในรอบคัดเลือก โดยคัดเลือกรอบแรก อัญชิสา มือวางอันดับ 9 ของรอบคัดเลือก มือ 833 ของโลก คว้าชัยจาก แอนด์เจล่า เรลจิช จากออสเตรเลีย 6-1, 6-0 ทว่าในการคัดเลือกรอบสุดท้าย อัญชิสา ปราชัยให้แก่ เคย์ลาห์ แม็คฟี จากออสเตรเลีย มือวางอันดับ 8 ของรอบคัดเลือก 4-6, 3-6
       ด้าน ลักษิกา ลงแข่งขันเมนดรอว์ รอบแรก พ่ายให้แก่  เคย์ลาห์ แม็คฟี จากออสเตรเลีย ที่เข้ามาจากรอบคัดเลือก 1-6, 3-6</code></pre>
<!-- /wp:code -->

<!-- wp:image {"id":34608,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/11/4377E4FC-A84C-47F9-A067-BD784448F388-768x1024.jpeg" alt="" class="wp-image-34608"/></figure>
<!-- /wp:image -->