<!-- wp:paragraph {"align":"center","style":{"typography":{"fontSize":20},"color":{"background":"#c1d4dd"}}} -->
<p class="has-text-align-center has-background" style="background-color:#c1d4dd;font-size:20px"><strong>หวดยู 14 ชายไทยนัดแรกเจอนิวซีแลนด์"โค้ชจิม"วางเป้าเข้า 8 ทีมคัดเวิลด์จูเนียร์อช.</strong></p>
<!-- /wp:paragraph -->

<!-- wp:paragraph -->
<p>ความเคลื่อนไหวของทีมเทนนิสเยาวชนชาย รุ่นอายุไม่เกิน 14 ปี หลังเดินทางไปเข้าร่วมการแข่งขันเทนนิสชิงแชมป์โลก ประเภททีมชาย รุ่นอายุไม่เกิน 14 ปี รายการ “2025 ไอทีเอฟ เวิลด์ จูเนียร์ เทนนิส” รอบคัดเลือกตัวแทนโซนเอเชีย/โอเชียเนีย ที่เมืองกูชิง รัฐซาราวัก ประเทศมาเลเซีย ระหว่างวันที่ 9-14 เม.ย. 2568 ล่าสุด เมื่อวันที่ 8 เม.ย.68 ทีมนักเทนนิสเยาวชนไทย ประกอบด้วย “น้องซินเซียน” พัชรพล หลีกุล อายุ 14 ปี “น้องอันปัน” ปัณณพรรธน์ นิ่มนวลกุล อายุ 13 ปี และ “น้องนโม” ธรรมะ โคศิริ อายุ 14 ปี โดยมี "โค้ชจิม” จ่าสิบเอก สหทัศน์ ศุภกิจ ผู้ฝึกสอน และ น.ส.ญาดา ศิริไชย เป็นนักวิทยาศาสตร์การกีฬาดูแล ได้ลงสนามฝึกซ้อมเพื่อปรับสภาพร่างกาย ในช่วงเช้าลงซ้อมกับทีมสิงคโปร์, อินโดนีเซีย และ อุซเบกิสถาน ส่วนช่วงบ่ายลงซ้อมกับทีมออสเตรเลีย</p>
<!-- /wp:paragraph -->

<!-- wp:paragraph -->
<p>ในวันเดียวกันนี้ "โค้ชจิม” จ่าสิบเอก สหทัศน์ ศุภกิจ ผู้ฝึกสอนทีมชาติไทย ได้เข้าร่วมประชุมผู้ฝึกสอนและจับสลากแบ่งกลุ่มการแข่งขัน โดยมีการแบ่งออกเป็น 4 กลุ่ม กลุ่มละ 4 ทีม เพื่อคัด 2 ทีมในแต่ละกลุ่มเข้ารอบ 8 ทีมสุดท้ายต่อไป สำหรับผลการจับสลากแบ่งกลุ่ม ปรากฎว่า ทีมไทย ถูกจัดเป็นทีมวาง 4 ของรายการ อยู่กลุ่ม ซี ร่วมกับ นิวซีแลนด์, สิงคโปร์ และ ไต้หวัน ซึ่งเป็นทีมวาง 5 ของรายการ ขณะที่กลุ่มอื่นๆ มีดังนี้ กลุ่ม เอ ทีมวาง 1 เกาหลีใต้, อินเดีย, ปากีสถาน และ ออสเตรเลีย ทีมวาง 7, กลุ่ม บี คาซัคสถาน ทีมวาง 3, อิหร่าน, อินโดนีเซีย, ญี่ปุ่น ทีมวาง 8, กลุ่ม ดี ฮ่องกง ทีมวาง 2, ศรีลังกา, อุซเบกิสถาน และ จีน ทีมวาง 6</p>
<!-- /wp:paragraph -->

<!-- wp:paragraph -->
<p>ส่วนโปรแกรมการแข่งขันในว้นแรก 9 เม.ย.2568 ทีมไทย จะลงสนามพบกับ นิวซีแลนด์ "โค้ชจิม" จ่าสิบเอก สหทัศน์ ศุภกิจ ผู้ฝึกสอนทีมชาติไทย กล่าวว่า จากผลการจับสลากที่ออกมาก็ถือว่าหนัก คู่แข่งทั้ง 3 ทีมก็มีผู้เล่นฝีมือดี โดยเฉพาะ ไต้หวัน ที่ตนมองว่าหนักสุดในกลุ่ม แต่มาถึงตรงนี้แล้วน้องๆทั้ง 3คนในทีมก็พร้อมสู้เต็มที่ เป้าหมายของเราก็เหมือนทุกครั้งที่จะต้องพยายามพาทีมเข้ารอบ 8 ทีมสุดท้ายให้ได้ก่อน แม้จะหนักแต่ทุกคนขวัญกำลังใจดีและพร้อมเต็มที่กับการแข่งขัน</p>
<!-- /wp:paragraph -->

<!-- wp:image {"id":48703,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/04/489842130_1095848789244769_3944708418885427835_n-1024x768.jpg" alt="" class="wp-image-48703"/></figure>
<!-- /wp:image -->