<!-- wp:paragraph {"align":"center","style":{"typography":{"fontSize":20},"color":{"background":"#e9c6d2"}}} -->
<p class="has-text-align-center has-background" style="background-color:#e9c6d2;font-size:20px"><strong>"พัชรินทร์"โค่นตัวเต็งทะลุ 8 คน<br>ชนสาวอินเดียศึกเทนนิสไอทีเอฟ</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสอาชีพนานาชาติ ไอทีเอฟ เวิลด์ เทนนิส ทัวร์ 2022 เก็บคะแนนสะสมอันดับโลก "ไทยแลนด์-ไอทีเอฟ เทนนิส ทัวร์" ครั้งที่ 2 (รายการชายและหญิง) ชิงเงินรางวัลรวม รายการละ 25,000 ดอลลาร์สหรัฐ หรือประมาณ 821,750 บาท (รวมชาย-หญิง 50,000 ดอลลาร์สหรัฐ หรือประมาณ 1,643,500 บาท) ที่สนามกีฬาเทนนิส องค์การบริหารส่วนจังหวัดเชียงราย เมื่อวันที่ 9 มิ.ย. 2565 ในประเภทเดี่ยว เป็นรอบสองหรือ 16 คนสุดท้าย
       ในประเภทหญิงเดี่ยว "อีฟ" พัชรินทร์ ชีพชาญเดช นักเทนนิสทีมชาติไทย วัย 27 ปี จากขอนแก่น มือ 917 ของโลก เจ้าของ 2 เหรียญทอง 1 เหรียญเงิน กีฬาซีเกมส์ ครั้งที่ 31 โชว์ฟอร์มการเล่นได้ยอดเยี่ยม ปราบ "เต็ง 6" หลิว ฟางโจว นักหวดจีน อายุ 26 ปี มือ 444 ของโลก โดย พัชรินทร์ เอาชนะได้ 2-0 เซต 6-3, 6-2 ใช้เวลาในการแข่งขันไปทั้งสิ้น 1 ชั่วโมง 23 นาที ส่งให้ พัชรินทร์ ผ่านเข้ารอบก่อนรองชนะเลิศ หรือ 8 คนสุดท้าย ไปพบกับ รูทูย่า โภซาเล จากอินเดีย ที่ชนะ นาโฮะ ซาโตะ จากญี่ปุ่น 6-3 และ 6-1
       ด้านชายเดี่ยว "บูม" กษิดิศ สำเร็จ นักหวดทีมชาติไทย วัย 21 ปี มือ 1017 ของโลก พบ คอนสแตนติน คราฟชุค จอมเก๋าจากรัสเซีย มือวาง 6 และมือ 592 ของโลก ที่เจอกันในรอบชิงชนะเลิศเมื่อสัปดาห์ที่แล้วและเป็น กษิดิศ ที่เอาชนะได้ ทว่าในสัปดาห์นี้ เจอกันตั้งแต่รอบสอง ปรากฏว่า หลังจาก กษิดิศ แพ้เซตแรก 2-6 และเซตสองตามอยู่ 1-2 กษิดิศ ได้ขอถอนตัว เนื่องจากเจ็บไหล่ขวา ต้องหยุดเส้นทางการแข่งขันไว้เพียงเท่านี้ ส่งให้ คอนสแตนติน คราฟชุค ผ่านเข้ารอบ 8 คนสุดท้ายไปพบกับ แยนกี้ เอเรล เต็ง 3 จากตุรกี ที่ชนะ ปรัชญา อิสโร 7-6(7-2) และ 6-4
       ขณะที่ผลการแข่งขันของนักเทนนิสไทยรายอื่น ชายเดี่ยว รอบสอง ภวิชญ์ สอนหลักทรัพย์ แพ้ ปู๋ ยุนเชาเกเต (มือวาง 7-จีน) 4-6, 2-6
       หญิงคู่ รอบก่อนรองชนะเลิศ เพียงธาร ผลิพืช-อากิโกะ โอมาเอะ (ญี่ปุ่น) คู่มือวาง 1 ของรายการ แพ้ หวัง เหม่ยหลิง-หลิว ฟางโจว (จีน) 3-6, 6-2 และซูเปอร์ไทเบรก 1-10 ลักษิกา คำขำ-โมโมโกะ โกโบริ (ญี่ปุ่น) แพ้ ฮารุนะ อาราคาวะ-นัตสึโฮะ อาราคาวะ (ญี่ปุ่น) 3-6, 6-3 และซูเปอร์ไทเบรก 5-10
       ขณะที่ชายคู่ รอบก่อนรองชนะเลิศ กษิดิศ สำเร็จ-ยุทธนา เจริญผล ชนะ มาทาส วาซิลิออสคัส (ลิทัวเนีย)-นิกิต้า โวลอนสกี้ (ออสเตรเลีย) 6-2 และ 6-4 
       ปรัชญา อิสโร-ฐานทัพ สุขสำราญ แพ้ ยูกิ โมจิซูกิ-มาโกโตะ โอชิ (ญี่ปุ่น) คู่มือวาง 3 ของรายการ 4-6, 6-4 และซูเปอร์ไทเบรก 4-10 คงทรัพย์ คงคา-ชินทาโร่ อิมาอิ (ญี่ปุ่น) แพ้ ชูว ยู่ เชียว จากไต้หวัน และ ซุน ฟาจิง จากจีน คู่มือวาง 1 ของรายการ 6-7(5-7), 2-6</code></pre>
<!-- /wp:code -->

<!-- wp:image {"id":32364,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/06/C0412DF2-977F-40D2-B95D-9C0CCC980EEC-1024x683.jpeg" alt="" class="wp-image-32364"/></figure>
<!-- /wp:image -->