<!-- wp:paragraph {"align":"center","style":{"typography":{"fontSize":20},"color":{"background":"#daebf3"}}} -->
<p class="has-text-align-center has-background" style="background-color:#daebf3;font-size:20px"><strong>"พัชรพล-พลอยเพชร" ฟอร์มดีไม่มีแผ่วได้ลุ้นเบิ้ลแชมป์เดี่ยว 2 วีคติดศึกเอเชีย</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนเอเชีย รุ่นอายุไม่เกิน 14 ปี เก็บคะแนนสะสมอันดับเอเชีย ระดับเกรด 2 สัปดาห์ที่ 5 รายการ LTAT Asian 14&amp;Under C2 (5) 2024 หรือ "แอลทีเอที เอเชี่ยน โฟร์ทีน แอนด์ อันเดอร์ 2024" ครั้งที่ 5 ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 17 ต.ค. 2567 เป็นการแข่งขันรอบเมนดรอว์ และรอบจัดอันดับ คู่ที่น่าสนใจ ประเภทชายเดี่ยว รอบรองชนะเลิศ "น้องซินเซียน" พัชรพล หลีกุล นักหวดลูกสักหลาดดาวรุ่งไทย วัย 13 ปี ดีกรีแชมป์ชายเดี่ยว "แอลทีเอที เอเชี่ยน โฟร์ทีน แอนด์ อันเดอร์ 2024" ครั้งที่ 4 ลงสนามตัดเชือกกับ อาทิตย์ แคสสินี นักเทนนิสจากลาว มืออันดับ 190 เยาวชนเอเชีย และผลปรากฏว่า พัชรพล เป็นฝ่ายเฉือนชนะ 2-1 เซต ด้วยสกอร์ 6-0, 6-7 ไทเบรก 4-7 และ 6-4</p>
<!-- /wp:paragraph -->

<!-- wp:paragraph -->
<p>"น้องซินเซียน" ดาวรุ่งจากสงขลา ผ่านเข้าชิงชนะเลิศได้อีกสัปดาห์ ซึ่งจะชิงตำแหน่งแชมป์ชายเดี่ยวกับ "น้องนโม" ธรรมะ โคศิริ นักเทนนิสไทยวัย 13 ปี ดาวรุ่งเมืองหลวง กรุงเทพมหานคร รองแชมป์ ครั้งที่ 4 และมืออันดับ 203 เยาวชนเอเชีย ที่ชนะผ่าน "น้องไพน์" ธรรม์ พันธราธร มือวางอันดับ 1 ของรายการ สำหรับ พัชรพล กับ ธรรมะ เป็นคู่ชิงชนะเลิศเมื่อสัปดาห์ที่ผ่านมา จึงทำให้ทั้งคู่มีสถิติผ่านเข้าชิงฯ เป็นสัปดาห์ที่ 2 ติดต่อกัน ซึ่งสัปดาห์แรก พัชรพล ได้แชมป์ ด้าน พลอยเพชร ด้วงเขียว นักเทนนิสเยาวชนทีมชาติไทย วัย 12 ปี จากสงขลา มืออันดับ 57 เยาวชนเอเชีย และมือวางอันดับ 1 ของรายการ ผ่านเข้าไปชิงชนะเลิศได้อีกสัปดาห์ หลังจากลงสนามหวดประเภทหญิงเดี่ยว รอบรองชนะเลิศ และเอาชนะ พิมพ์พิศา วงษ์วานิชขจร วัย 13 ปีจากกรุงเทพฯ มืออันดับ 96 เยาวชนเอเชีย และมือวางอันดับ 3 ของรายการ 2-0 เซต 6-3 และ 6-1 โดยสัปดาห์ก่อนหน้า พลอยเพชร ได้แชมป์หญิงเดี่ยว "แอลทีเอที เอเชี่ยน โฟร์ทีน แอนด์ อันเดอร์ 2024" ครั้งที่ 4 ไปครอง</p>
<!-- /wp:paragraph -->

<!-- wp:paragraph -->
<p>การแข่งขันในสัปดาห์นี้ พลอยเพชร จะลงสนามชิงชนะเลิศกับ อัญวีณ์ ไพศาลภาณุวงศ์ นักเทนนิสจากเชียงใหม่ มืออันดับ 147 เยาวชนเอเชีย และมือวางอันดับ 4 ของรายการ ที่ตัดเชือกชนะ แพรวา เทพหัสดิน ณ อยุธยา นักเทนนิสจากกรุงเทพฯ มืออันดับ 65 เยาวชนเอเชีย และมือวางอันดับ 2 ของรายการ ด้วยสกอร์ 6-4 และ 3-0 Ret. (รีไทร์) โดย แพรวา ได้ขอถอนตัวออกจากการแข่งขัน เนื่องจากเจ็บขา สำหรับรอบชิงชนะเลิศ จะมีวันศุกร์ที่ 18 ต.ค. 2567 เวลา 09.00 น. ขณะที่ประเภทชายคู่ รอบรองชนะเลิศ ธรรมะ โคศิริ และ พัชรพล หลีกุล ของไทย คู่แชมป์สัปดาห์ที่แล้ว ผนึกกำลัง ตัดเชือกชนะ โซฮาอิบ อัฟซาล มาลิค และ แมทธิว เทย์ คู่วาง 1 จากปากีสถาน และ สิงคโปร์ 2-0 เซต 6-2, 6-4 ส่งผลให้ ธรรมะ กับ พัชรพล ผ่านเข้าไปชิงชนะเลิศได้อีกครั้ง ซึ่งจะชิงฯ กับ ธรรม์ พันธราธร และ ขุน หวั่งหลี คู่มือวางอันดับ 4 ของรายการ ที่เอาชนะ เดนิส เขียวรักษา และ ฌาน เลาอมรพาณิชย์ 2-0 เซต 7-5, 6-1</p>
<!-- /wp:paragraph -->

<!-- wp:paragraph -->
<p>ส่วนหญิงคู่ รอบรองชนะเลิศ แพรวา เทพหัสดิน ณ อยุธยา และ พิมพ์พิศา วงษ์วานิชขจร คู่มือวางอันดับ 1 ของรายการ ช่วยกันหวดเอาชนะ เอลิซา โอนาดี กาเบรียล คาฮากัลลา และ บาตริสเซีย เอลวีนา ไซฟูล อามีร์ คู่มือวางอันดับ 4 จากศรีลังกา และมาเลเซีย 2-0 เซต 6-1, 6-2 แพรวา และ พิมพ์พิศา เข้าไปชิงชนะเลิศกับ ณวรรญา ณภาสวรรณ และ จิโฮะ ชิราอิ จากญี่ปุ่น ที่ตัดเชือกชนะ พลอยเพชร ด้วงเขียว และ เฟธ ออดิเทอ สริดจาจา จากอินโดนีเซีย ซึ่งเป็นคู่มือวางอันดับ 2 ของรายการ 2-0 เซต 6-4, 6-1 สำหรับรอบชิงชนะเลิศ จะมีวันศุกร์ที่ 18 ต.ค. 2567</p>
<!-- /wp:paragraph -->

<!-- wp:image {"id":46181,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/10/463777610_965374365625546_3280757378043840004_n-1024x683.jpg" alt="" class="wp-image-46181"/></figure>
<!-- /wp:image -->