<!-- wp:paragraph {"align":"center","style":{"elements":{"link":{"color":{"text":"var:preset|color|vce-bg"}}},"color":{"background":"#820d47"}},"textColor":"vce-bg","fontSize":"large"} -->
<p class="has-text-align-center has-vce-bg-color has-text-color has-background has-link-color has-large-font-size" style="background-color:#820d47"><strong>5 นักหวดไทยตีตั๋วเมนดรอว์ GSB - ITF Juniors</strong></p>
<!-- /wp:paragraph -->

<!-- wp:code -->
<pre class="wp-block-code"><code>  การแข่งขันเทนนิสเยาวชนนานาชาติ เก็บคะแนนสะสมอันดับเยาวชนโลก ระดับ เจ 60 รายการ GSB - ITF Juniors World Tennis Tour 2025 J60 (จีเอสบี - ไอทีเอฟ จูเนียร์ส เวิลด์ เทนนิส ทัวร์ 2025 เจ 60) สัปดาห์ที่ 1 ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 19 ต.ค. 2568 เป็นการแข่งขันรอบคัดเลือก รอบสุดท้าย
  2 นักเทนนิสเยาวชนหญิงไทย ธนภรณ์ ก้อนศิลา กับ ณชัญญา ธรรมมงคล คว้าชัยในประเภทหญิงเดี่ยว รอบคัดเลือก รอบสุดท้าย โดย ธนภรณ์ โชว์ฟอร์มโค่นมือวาง 1 ของการคัดเลือก "ยาชิธา เอเรติ" จากอินเดีย 2-0 เซต 7-6 ไทเบรก 10-8 และ 6-2 ส่วน ณชัญญา เฉือนชนะ วิตตอเรีย วัคคารี จากอิตาลี 2-1 เซต 2-6, 7-5 และซูเปอร์ไทเบรก 10-8 ทำให้ ธนภรณ์ กับ ณชัญญา ได้เข้ารอบเมนดรอว์ต่อไป
  ในส่วนผลการแข่งขันคู่อื่น ๆ มีดังนี้ หญิงเดี่ยว รอบคัดเลือก รอบสุดท้าย พิรยา ทรัพย์พันแสน แพ้ ไลลา ลุยซา ทรูบ (สวิตเซอร์แลนด์) 0-6, 6-1 และซูเปอร์ไทเบรก 3-10 พัชราพร โพธิ์ตาดทอง แพ้ เรอา อโรรา (อินเดีย) 2-6, 2-6 ปภาวี วิทยาลิขิต แพ้ ชิโอริ อิซึกะ (ญี่ปุ่น) 0-6, 0-6 เขมิกา เรืองปาน แพ้ ป่าน เจียหยู่ (จีน) 1-6, 2-6
  ชายเดี่ยว รอบคัดเลือก รอบสุดท้าย ธรรมะ โคศิริ ชนะ ขุน หวั่งหลี 6-1, 6-0 ยองเจ ทองรุ่ง ชนะ ธชย พงษ์ภิญโญ 3-6, 6-2 และซูเปอร์ไทเบรก 10-3 วรเมธ บุญพึ่ง ชนะ โรเดอริก แอนเดอร์สัน (สวีเดน) 6-4, 6-3 พงศธรรม อสัมภินพงศ์ แพ้ เอลรอย ชิริปามเบรี (ออสเตรเลีย) 3-6, 2-6 นาคิม เขียวกุ้ง แพ้ อัลเลน ลีออง (สิงคโปร์) 7-5, 5-7 และซูเปอร์ไทเบรก 7-10
  ทั้งนี้ จากผลการแข่งขันดังกล่าว จึงมีนักเทนนิสเยาวชนไทยที่ตีตั๋วสู่รอบเมนดรอว์ ซึ่งจะแข่งขันระหว่างวันที่ 20-25 ต.ค. 2568 ได้ทั้งหมด 5 คน ได้แก่ ธนภรณ์ ก้อนศิลา, ณชัญญา ธรรมมงคล, ธรรมะ โคศิริ, ยองเจ ทองรุ่ง และ วรเมธ บุญพึ่ง</code></pre>
<!-- /wp:code -->