<!-- wp:paragraph {"align":"center","style":{"typography":{"fontSize":20},"color":{"background":"#dbf4ff"}}} -->
<p class="has-text-align-center has-background" style="background-color:#dbf4ff;font-size:20px"><strong>จับติ้วประเภททีมหวดซีเกมส์เทนนิสไทยตุนแล้ว 2 ทองแดง</strong></p>
<!-- /wp:paragraph -->

<!-- wp:paragraph -->
<p>ความเคลื่อนไหวการแข่งขันเทนนิส กีฬาซีเกมส์ ครั้งที่ 31 ณ เมืองบั๊ก นิงห์ สาธารณรัฐสังคมนิยมเวียดนาม ล่าสุด เมื่อวันที่ 12 พ.ค. 2565 มีพิธีจัดสายการแข่งขันประเภททีม โดย ชีทาล ไอเยอร์ ผู้ตัดสินชี้ขาดจากสหพันธ์เทนนิสนานาชาติ (ไอทีเอฟ) ชาวอินเดีย เป็นผู้ดำเนินการ และมี "โค้ชเบิ้ม" ดร.ธนากร ศรีชาพันธุ์ ผู้ฝึกสอนทีมชาย พร้อมด้วย "โค้ชเอ็กซ์" พชรพล คำสมาน ผู้ฝึกสอนทีมหญิง และ พันตรี วิทยา สำเร็จ ผู้ช่วยผู้ฝึกสอน ร่วมในพิธีด้วย ผลการจัดสายการแข่งขัน ประเภททีมชาย ปรากฏว่า ทีมชาติไทย ถูกจัดให้เป็นทีมวางอันดับ 1 ของรายการ และได้บายในรอบแรก (8 ทีม) ส่งผลให้ ทีมชาติไทย ผ่านเข้าไปรอคู่แข่งขันในรอบรองชนะเลิศทันที ซึ่งจะรอพบผู้ชนะระหว่าง ลาว กับ ฟิลิปปินส์ ด้าน เวียดนาม ทีมวางอันดับ 2 ของรายการ จะลงแข่งขันรอบแรกกับ อินโดนีเซีย ส่วน กัมพูชา จะพบ มาเลเซีย</p>
<!-- /wp:paragraph -->

<!-- wp:paragraph -->
<p>ด้านประเภททีมหญิง ทีมชาติไทย ได้รับการจัดอันดับให้เป็นทีมวางอันดับ 1 ของรายการ และได้บายในรอบแรก (8 ทีม) เป็นผลให้ ทีมชาติไทย ผ่านเข้าไปรอคู่แข่งขันในรอบรองชนะเลิศ โดยจะพบผู้ชนะระหว่าง ฟิลิปปินส์ กับ มาเลเซีย ขณะที่ อินโดนีเซีย เป็นทีมวางอันดับ 2 ของรายการ ได้บายรอบแรกและผ่านเข้ารอบรองชนะเลิศเช่นกัน จะรอพบผู้ชนะระหว่่าง เวียดนาม กับ กัมพูชา "โค้ชเอ็กซ์" พชรพล กล่าวว่า จากการถูกจัดให้เป็นทีมวางอันดับ 1 ของรายการ โดยทีมชายมีแข่งขัน 7 ทีม ส่วนทีมหญิงมี 6 ทีม เป็นผลให้ทีมไทยทั้งทีมชายและทีมหญิงได้บายรอบแรก (สาย 8 ทีม) และผ่านเข้ารอบรองชนะเลิศทันที การันตีเหรียญทองแดงแล้วเป็นอย่างน้อย เพราะไม่มีการแข่งขันชิงอันดับ 3 โดยนักเทนนิสไทยทุกคนมีความมุ่งมั่น ตั้งใจสู้เต็มที่และจะทำหน้าที่ให้ดีที่สุดในการแข่งขันดังกล่าว</p>
<!-- /wp:paragraph -->

<!-- wp:image {"id":31974,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/05/280895783_5310449505644641_1821760871054042449_n-1024x768.jpg" alt="" class="wp-image-31974"/></figure>
<!-- /wp:image -->