<!-- wp:paragraph {"align":"center","style":{"typography":{"fontSize":20},"color":{"background":"#d3e4d2"}}} -->
<p class="has-text-align-center has-background" style="background-color:#d3e4d2;font-size:20px"><strong>ทีมเดวิสคัพกลับถึงไทยเปิดใจ5นักเทนนิสหนุ่ม</strong></p>
<!-- /wp:paragraph -->

<!-- wp:paragraph -->
<p>ความเคลื่อนไหวคณะเจ้าหน้าที่และนักเทนนิสทีมชาติไทย ที่เข้าร่วมการแข่งขันเทนนิสชิงแชมป์โลก ประเภททีมชาย รายการ "เดวิส คัพ บาย ราคูเท็น 2021" เวิลด์กรุ๊ป 2 ที่เมืองคอเลง ประเทศเดนมาร์ก หลังจากจบการแข่งขัน ซึ่งไทยพ่ายเดนมาร์ก 1-4 ล่าสุด เมื่อวันที่ 20 ก.ย.2564 พันเอก วัฒนา จันทร์ไพจิตต์ ผู้จัดการทีม และดร.ธนากร ศรีชาพันธุ์ กัปตันทีม ได้นำนักเทนนิสเดินทางถึงประเทศไทยเรียบร้อยแล้ว โดยเดินทางด้วยสายการบินลุฟท์ฮันซ่า เที่ยวบิน LH772</p>
<!-- /wp:paragraph -->

<!-- wp:paragraph -->
<p>"ผู้พันหลอด" พันเอก วัฒนา จันทร์ไพจิตต์ กรรมการอำนวยการสมาคมกีฬาลอนเทนนิสแห่งประเทศไทยฯ ในฐานะผู้จัดการทีมเดวิสคัพไทย เปิดเผยว่า การเดินทางไปแข่งขันกับทีมเดนมาร์กในครั้งนี้ โดยภาพรวมการเล่นของนักเทนนิสไทยถือว่าทำได้ประทับใจ เพราะว่าทุกคนตั้งใจทำผลงานให้ดีที่สุด แม้จะแพ้แต่ก็ยังได้แต้มกลับมา โดยเฉพาะอย่างยิ่งประสบการณ์และสิ่งต่างๆ ที่นักกีฬาได้รับ แม้ครั้งนี้จะแพ้แต่เชื่อว่าในอนาคตไทยจะสู้กับเดนมาร์กได้แน่นอน</p>
<!-- /wp:paragraph -->

<!-- wp:paragraph -->
<p>"เราคาดว่าในอนาคตทีมเดวิสคัพชุดนี้ หรืออาจจะมีนิวเจนขึ้นมาอีก จะสู้ได้ อย่างเช่น กษิดิศ สำเร็จ นักเทนนิสรุ่นใหม่ที่สามารถเอาชนะผู้เล่นของเดนมาร์กได้ จึงเชื่อมั่นว่านักเทนนิสชุดนี้จะทำได้ดีต่อไปในอนาคตครับ" ผู้จัดการทีมเดวิสคัพไทย กล่าว<br>ด้านนักเทนนิสทีมชาติไทยทั้ง 5 คน "จูเนียร์" วิชยา ตรงเจริญชัยกุล, "บูม" กษิดิศ สำเร็จ, "เน็ต" พลภูมิ โควาพิทักษ์เทศ, "แซค" ฐานทัพ สุขสำราญ และ "สอง" ยุทธนา เจริญผล ได้กล่าวถึงการเป็นตัวแทนทีมชาติไทยในการแข่งขันครั้งนี้</p>
<!-- /wp:paragraph -->

<!-- wp:paragraph -->
<p>วิชยา กล่าวว่า ได้พยายามทำเต็มที่ แต่เสียดายที่ทำให้ทีมไทยได้ไม่ค่อยดีเท่าไร และครั้งต่อไปหวังว่าทีมไทยจะทำผลงานได้ดีขึ้น พวกเราทุกคนขอขอบคุณคนไทยทุกคนที่ส่งกำลังใจมาเชียร์ในครั้งนี้ และขอบคุณทีมงานทุกคนที่ช่วยดูแลและสนับสนุนเป็นอย่างดี ขอบคุณสมาคมกีฬาลอนเทนนิสแห่งประเทศไทยฯ ที่ช่วยสนับสนุนในครั้งนี้</p>
<!-- /wp:paragraph -->

<!-- wp:paragraph -->
<p>กษิดิศ ที่สามารถเก็บชัยชนะให้ทีมไทยได้ในแต้มสุดท้าย กล่าวว่า ทุกคนในทีมช่วยกันมาก ซึ่งต้องขอบคุณทีมด้วย ทั้งผู้จัดการทีม กัปตันทีม โค้ช และนักวิทยาศาสตร์การกีฬา ทุกคนทำหน้าที่ได้เต็มที่ ขอบคุณที่ทุกคนคอยเชียร์ ส่วนรอบต่อไปยังไม่รู้ว่าจะเจอกับทีมไหน ถ้าได้รับโอกาสเล่นอีกครั้งก็จะทำให้ดีที่สุด</p>
<!-- /wp:paragraph -->

<!-- wp:paragraph -->
<p>พลภูมิ กล่าวว่า ภาพรวมของตัวเองถือว่าไม่ได้ผิดหวังขนาดนั้น เพราะด้วยสถานการณ์ที่ไทยเป็นรองมากๆ ผลงานอาจจะไม่ดีมากเท่าที่ควร ส่วนครั้งต่อไปก็อยากจะทำให้ดีกว่านี้ และหวังว่าจะได้ลงเล่นประเภทเดี่ยวบ้าง</p>
<!-- /wp:paragraph -->

<!-- wp:paragraph -->
<p>ฐานทัพ กล่าวว่า ในเดวิสคัพครั้งนี้ถึงแม้ว่าจะไม่ได้ลงเล่น แต่ก็ได้ประสบการณ์ที่ไม่เคยได้จากที่ไหนมาก่อน ได้เห็นการเล่นทีมชาติว่ามีทั้งความกดดัน และความตั้งใจที่จะชนะเพื่อชาติให้ได้ ก็หวังว่าทีมชาติครั้งหน้าจะได้ลงเป็นตัวจริงบ้าง ถ้ามีโอกาสได้ลงก็จะทำเต็มที่ให้สุดความสามารถของตัวเอง</p>
<!-- /wp:paragraph -->

<!-- wp:paragraph -->
<p>ขณะที่ ยุทธนา กล่าวว่า เป็นครั้งแรกของตัวเองที่ได้มาแข่งขันในนามทีมชาติ ก็ได้เรียนรู้หลายอย่าง ทั้งกองเชียร์ และผู้เล่นที่เราไม่ได้มีโอกาสเจอด้วย ก็เป็นประสบการณ์ที่ได้ศึกษา ครั้งหน้าถ้ามีโอกาสได้ลงก็จะะพยายามทำให้เต็มที่ เพื่อทุกคน.</p>
<!-- /wp:paragraph -->

<!-- wp:image {"id":28643,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/09/242228743_4562351870454412_2954628554271609935_n-1024x731.jpg" alt="" class="wp-image-28643"/></figure>
<!-- /wp:image -->