<!-- wp:paragraph {"align":"center","style":{"typography":{"fontSize":20},"color":{"background":"#c2e5db"}}} -->
<p class="has-text-align-center has-background" style="background-color:#c2e5db;font-size:20px"><strong>"ฐานทัพ-ปรัชญา"ผงาดแชมป์ชายคู่ประเทศไทย"อัญชิสา-ณัฐนนท์"ซิวคู่ผสม - "กมลวรรณ-ศุภาพิชญ์" คว้าคู่หญิง</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเพื่อความชนะเลิศแห่งประเทศไทย ครั้งที่ 82 ประจำปี 2565 ชิงเงินรางวัลรวม 1,000,000 บาท ณ ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 11 ก.ค. ที่ผ่านมา ในประเภทคู่ เป็นรอบชิงชนะเลิศ โดย ดร.ทวีศักดิ์ ศิลกุล อุปนายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ เป็นประธานมอบรางวัล ประเภทชายคู่ "แซค" ฐานทัพ สุขสำราญ จากลพบุรี และ "ณัฐ" ปรัชญา อิสโร จากสงขลา คู่มือวางอันดับ 1 ของรายการ โชว์ฟอร์มการเล่นที่เข้าขา สมราคาคู่แชมป์ ไอทีเอฟ เวิลด์ เทนนิส ทัวร์ 2022 ที่ จ.เชียงราย เมื่อเดือน มิ.ย. ที่ผ่านมา เอาชนะ กฤติน โกยกุล จากพังงา และ จิรัฏฐ์ นวสิริสมบูรณ์ จาก กทม. คู่มือวางอันดับ 2 ของรายการ ในรอบชิงชนะเลิศ 2-0 เซต 6-1 และ 6-3 ฐานทัพ กับ ปรัชญา ได้ครองแชมป์ พร้อมรับเงินรางวัลร่วมกัน 36,000 บาท ส่วน กฤติน กับ จิรัฏฐ์ ได้รับร่วมกัน 18,000 บาท โดย ฐานทัพ และ ปรัชญา เป็นคู่นักหวดที่พลิกสถานการณ์ในรอบชิงชนะเลิศ ประเภททีมชาย พาเทนนิสไทยคว้าเหรียญทองทีมชายในศึกซีเกมส์ ครั้งที่ 31 ที่ประเทศเวียดนาม เมื่อเดือน พ.ค. ที่ผ่านมา</p>
<!-- /wp:paragraph -->

<!-- wp:paragraph -->
<p>ด้านประเภทคู่ผสม "ออมสิน" อัญชิสา ฉันทะ จากประจวบคีรีขันธ์ ดีกรีทีมชาติ 2 เหรียญทอง 1 เหรียญเงิน ศึกซีเกมส์ ครั้งที่ 31 และ "แมน" ณัฐนนท์ กัจฉปานันท์ จากยะลา เหรียญทองคู่ผสม ศึกเอเชี่ยนอินดอร์และมาร์เชียลอาร์ตเกมส์ ครั้งที่ 5 ที่เติร์กเมนิสถาน เป็นคู่มือวาง 2 ของรายการ ได้การประสานงานที่ดี และชิงทำแต้มในจังหวะสำคัญ เอาชนะคู่พี่น้องจากฉะเชิงเทรา "เน็ต" พลภูมิ และ "แน็ต" พัณณิน โควาพิทักษ์เทศ คู่มือวาง 1 ของรายการ ได้ 2-0 เซต 6-4, 6-2 อัญชิสา กับ ณัฐนนท์ คว้าแชมป์ พร้อมรับเงินรางวัลร่วมกัน 24,000 บาท ส่วน พลภูมิ กับ พัณณิน ได้รับร่วมกัน 14,000 บาท</p>
<!-- /wp:paragraph -->

<!-- wp:paragraph -->
<p>ขณะที่ประเภทหญิงคู่ แชมป์เป็นของ "นุ่น" กมลวรรณ บัวแย้ม จากชลบุรี และ "แอนนา" ศุภาพิชญ์ เกือรัมย์ จากปทุมธานี คู่มือวางอันดับ 1 ของรายการ หลังจากลงแข่งขันรอบชิงชนะเลิศ ช่วยกันหวดเอาชนะ วรรษชล สวัสดี จากพิษณุโลก และ ภัทรวดี อธิษฐ์โภคิน จากกระบี่ คู่มือวางอันดับ 2 ของรายการ ได้ 2 เซตรวด ด้วยสกอร์ 6-2, 7-5 ส่งผลให้ กมลวรรณ และ ศุภาพิชญ์ ได้แชมป์ไปครองร่วมกัน พร้อมรับเงินรางวัลไปแบ่งกัน 24,000 บาท ส่วน วรรษชล และ ภัทรวดี ได้รับร่วมกัน 14,000 บาท</p>
<!-- /wp:paragraph -->

<!-- wp:image {"id":32875,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/07/293055903_5484427151580208_8328020124886633158_n-1024x683.jpg" alt="" class="wp-image-32875"/></figure>
<!-- /wp:image -->