<!-- wp:paragraph {"align":"center","style":{"typography":{"fontSize":20},"color":{"background":"#d2e8f1"}}} -->
<p class="has-text-align-center has-background" style="background-color:#d2e8f1;font-size:20px"><strong>เด็กสงขลาฟอร์มเฉียบทะลุชิงฯหวดแอลทีเอที เอเชี่ยน โฟร์ทีน</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนเอเชีย รุ่นอายุไม่เกิน 14 ปี เก็บคะแนนสะสมอันดับเอเชีย ระดับเกรด 2 รายการ LTAT Asian 14&amp;Under C2 (4) 2024 หรือ "แอลทีเอที เอเชี่ยน โฟร์ทีน แอนด์ อันเดอร์ 2024" ครั้งที่ 4 ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 10 ต.ค. 2567 เป็นการแข่งขันรอบรองชนะเลิศ ประเภทชายเดี่ยว พัชรพล หลีกุล นักเทนนิสไทย ดาวรุ่งจากสงขลา ซึ่งได้ไวลด์การ์ดหรือสิทธิพิเศษเข้าร่วมการแข่งขัน ทะยานสู่รอบชิงชนะเลิศได้สำเร็จ หลังจากตัดเชือกชนะ ศิวกร ฉวยกระโทก จากไทยเช่นกัน 2-0 เซต ด้วยสกอร์ 6-0 และ 6-1 พัชรพล จะชิงชนะเลิศกับ ธรรมะ โคศิริ มือวางอันดับ 7 ของรายการ ที่ตัดเชือกชนะ โซฮาอิบ อัฟซาล มาลิค มือวางอันดับ 1 ของรายการ จากปากีสถาน ได้แบบขาดลอย 2-0 เซต 6-1, 6-1</p>
<!-- /wp:paragraph -->

<!-- wp:paragraph -->
<p>นอกจากนี้ยังมีดาวรุ่งจากสงขลาอีกคนที่ทำผลงานได้ดีคือ พลอยเพชร ด้วงเขียว ดีกรีทีมชาติไทย รุ่นอายุไม่เกิน 12 ปี และเป็นมือวางอันดับ 1 ของรายการ ลงแข่งขันประเภทหญิงเดี่ยว รอบรองชนะเลิศ เอาชนะ อัญวีณ์ ไพศาลภาณุวงศ์ มือวางอันดับ 4 ของรายการ ได้ 2 เซตรวด 6-2 และ 6-1 พลอยเพชร ควงแร็กเกตคู่ใจผ่านเข้าไปชิงชนะเลิศกับ จิโฮะ ชิราอิ มือวางอันดับ 6 ของรายการ จากญี่ปุ่น ที่ตัดเชือกชนะ หวัง ฮันยู จากจีน ซึ่งเข้ามาจากรอบคัดเลือก 2-0 เซต 6-4, 6-2 ขณะที่ประเภทชายคู่ รอบรองชนะเลิศ ธรรมะ โคศิริ กับ พัชรพล หลีกุล ซึ่งเป็นคู่ชิงฯ ชายเดี่ยว ยังได้จับคู่กันลงสนามแข่งขัน และช่วยกันหวดเอาชนะ ฌาน เลาอมรพาณิชย์ กับ ปัณณพรรธน์ นิ่มนวลกุล คู่มือวาง 2 ของรายการ ได้ 2-0 เซต 6-0 และ 6-3 ส่งผลให้ ธรรมะ กับ พัชรพล ได้เข้าชิงชนะเลิศกับ ฟาโร โกวิทวัฒนชัย ของไทย ที่จับคู่กับ โฮ วาน ยอง จากฮ่องกง ช่วยกันหวดตัดเชือกชนะ ณปราธ ละไล และ ศิวกร ฉวยกระโทก 2-1 เซต 4-6, 7-6 ไทเบรก 7-3 และซูเปอร์ไทเบรก 10-7</p>
<!-- /wp:paragraph -->

<!-- wp:paragraph -->
<p>ประเภทหญิงคู่ รอบรองชนะเลิศ พลอยเพชร ด้วงเขียว และ จิโฮะ ชิราอิ (ญี่ปุ่น) คู่มือวาง 1 แพ้คู่มือวาง 3 มาเธีย เฮเจ (นอร์เวย์) และ หลิง ซัม คานะ เหลียง (ฮ่องกง) 4-6, 4-6 /ณิชวรัชญ์ พลอยเกษมสุข และ นิชาภา วงษ์วานิชขจร แพ้ อาวีวา ลิจูหยาง คูร์โตวิช (นิวซีแลนด์) และ หวัง ฮันยู (จีน) 7-5, 3-6 และซูเปอร์ไทเบรก 7-10</p>
<!-- /wp:paragraph -->

<!-- wp:image {"id":46054,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/10/462684126_959805452849104_8147747314936640692_n-1024x683.jpg" alt="" class="wp-image-46054"/></figure>
<!-- /wp:image -->