<p style="text-align: center;"><strong><span style="font-size: 14pt;">ลักษิกา แพ้จีนร่วงหวดอาชีพที่ญี่ปุ่น</span></strong></p>
การแข่งขันเทนนิสอาชีพหญิง ดับเบิ้ลยูทีเอ ทัวร์ รายการ "เจแปน โอเพ่น 2018" ชิงเงินรางวัล รวม 250,000 ดอลลาร์สหรัฐ หรือราว 8 ล้านบาท ที่ฮิโรชิม่า ประเทศญี่ปุ่น เมื่อวันที่ 13 ก.ย.61 ซึ่งหญิงเดี่ยว รอบสอง ลักษิกา คำขำ นักหวดสาวมือ 1 ของไทยมือ 93 ของโลก ลงแข่งขันกับ หวัง เซียง นักเทนนิสจีน มือ 44 ของโลก มือวาง 4 ของรายการ ที่เคยเอาชนะ ลักษิกา มาแล้ว 6 ครั้งจากการดวลแร็กเกตกันทั้งหมด 8 ครั้ง
สำหรับการแข่งขันคู่นี้เป็นการแข่งต่อเนื่องมาจากวันที่ 12 ก.ย.ที่ผ่านมา หลังทั้งคู่แข่งกันมาถึงเกม 5 ในเซตสองก่อนที่ฝนจะตกลงมาและต้องเลื่อนมาแข่งขันกันต่อในวันนี้ ซึ่ง ลักษิกา แพ้ในเซตแรก 5-7 และ เซตสองตาม 2-3 และหลังจากกลับมาแข่งกันต่อปรากฎว่า สาวจีน ยังกลับมาคุมเกมได้ดีและเอาชนะไปได้ 6-3 ทำให้แมตช์นี ลักษิกา ปราชัย 0-2 เซตด้วยสกอร์ 5-7 และ 3-6 ตกรอบไปอย่างน่าเสียดาย
(แฟ้มภาพ)

<img class="alignnone size-full wp-image-16673" src="https://www.bucket.cloudaccess9.com/ltatorg/2018/09/41608647_1996176337071991_5452620922559135744_n.jpg" alt="" width="960" height="492" />