<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#a3000d"}}} -->
<p class="has-text-align-center has-vce-bg-color has-text-color has-background" style="background-color:#a3000d;font-size:22px"><strong>"ภวิชญ์" ปราบเต็ง 2-นำนักหวดไทย<br>ตบเท้าเข้ารอบเมนดรอว์ศึกไอทีเอฟ</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสนานาชาติ ไทยแลนด์-ไอทีเอฟ เวิลด์ เทนนิส ทัวร์ 2023 เข้าสู่สัปดาห์ที่ 5 จัดขึ้นพร้อมกันทั้งชายและหญิง รายการ "ไอทีเอฟ เมนส์ เวิลด์ เทนนิส ทัวร์" และรายการ "ไอทีเอฟ วีเมนส์ เวิลด์ เทนนิส ทัวร์" ชิงเงินรางวัลรวม รายการละ 15,000 ดอลลาร์สหรัฐ หรือประมาณ 544,350 บาท รวม 2 รายการอยู่ที่ 1,088,700 บาท ที่สนามเทนนิส ภายในสนามกีฬากลางตุมปัง มหาวิทยาลัยวลัยลักษณ์ จังหวัดนครศรีธรรมราช และเมื่อวันที่ 10 ก.ค.2566 เป็นการแข่งขันรอบคัดเลือกรอบสุดท้าย
       คู่ที่น่าสนใจ ประเภทชายเดี่ยว "แมงปอ" ภวิชญ์ สอนหลักทรัพย์ นักเทนนิสไทย วัย 23 ปี มือ 1396 โลก และเป็นเต็ง 9 ของรอบนี้ พบกับดาวรุ่งวัย 18 ปี ของมาเลเซีย มิตสึกิ เหว่ย คัง ลีออง มือ 1032 โลก ที่ถูกจัดให้เป็นเต็ง 2 ที่มีโอกาสค่อนข้างสูงในการผ่านเข้ารอบต่อไป แต่ปรากฏว่า หนุ่มมาเลย์เก็บชัยได้เพียงเซตเดียวเท่านั้น ก่อนจะพ่ายการหวดที่เฉียบขาดและการวางบอลที่แม่นยำของ ภวิชญ์ ที่ทำได้ดีในสองเซตต่อมา เป็นผลให้ ภวิชญ์ เป็นฝ่ายเฉือนชนะ 2-1 เซต 3-6, 7-5 และซูเปอร์ไทเบรก 10-6 ใช้เวลาไป 1 ชั่วโมง 48 นาที ฉลุยสู่รอบเมนดรอว์ทันที
       ส่วนอีกคู่ "ปันปัน" ศิวณัฎฐ์ อุ้ยตยะกุล นักเทนนิสดาวรุ่งไทย วัย 18 ปี ได้ไวลด์การ์ดลงสนาม พบกับ คอร์บาน คราวเธอร์ นักหวดหนุ่มนิวซีแลนด์ วัย 20 ปี มือวางอันดับ 11 และมือ 1436 โลก ผลปรากฏว่า ศิวณัฎฐ์ เล่นได้ดี ในขณะที่หนุ่มแดนกีวีเล่นผิดพลาดบ่อย ซึ่งเสียถึง 6 ดับเบิลฟอลท์ ก่อนที่ ศิวณัฎฐ์ จะเป็นฝ่ายชนะ 2-0 เซต 6-2 และ 6-4 ใช้เวลาไป 1 ชั่วโมง 36 นาที ผ่านเข้ารอบเมนดรอว์ต่อไป โดยรอบเมนดรอว์ แข่งขันระหว่างวันที่ 11-16 ก.ค. 2566 คู่แรกของวันเริ่มแข่งขัน เวลา 09.00 น. ทุกวัน
       ด้านประเภทหญิงเดี่ยว "แอนนา" ศุภาพิชญ์ เกือรัมย์ นักหวดไวลด์การ์ดจากไทย วัย 21 ปี โชว์ฟอร์มการเล่นได้ดี เก็บชัยชนะได้ 2 เซตรวด จาก อลิเซีย สมิธ นักหวดออสเตรเลีย วัย 26 ปี เต็ง 2 และมือ 1021 โลก ด้วยสกอร์ 6-3 และ 6-3 ส่งผลให้ ศุภาพิชญ์ ตีตั๋วสู่รอบเมนดรอว์ต่อไป
       ในส่วนผลการแข่งขันของนักเทนนิสไทยรายอื่น มีดังนี้ ชายเดี่ยว คัดเลือกรอบสุดท้าย (ชนะเข้าเมนดรอว์) ภาธร หาญชัยกุล ชนะ ยามะโตะ ซุเอะโอกะ (วาง 5 ญี่ปุ่น) 6-3, 7-5 กฤติน โกยกุล (วาง 6) ชนะ ธนกร ศรีรัตน์ 7-6(3), 7-6(6) ธนเพชร ฉันทะ (วาง8) ชนะ โรฮาน เมห์รา (วาง 13 อินเดีย) 6-3, 3-6 และซูเปอร์ไทเบรก 10-7
       ขณะที่ผลหญิงเดี่ยว คัดเลือกรอบสุดท้าย นาตาชา แสงพระจันทร์ (วาง 10) แพ้ อี กยอง ซอ (เกาหลีใต้) 6-3, 3-6 และซูเปอร์ไทเบรก 4-10 ภาวินี ร่วมรักษ์ แพ้ อันจา นายาร์ (วาง 5 ออสเตรเลีย) 2-6, 6-7(6-8)</code></pre>
<!-- /wp:code -->

<!-- wp:image {"id":38023,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/07/0E339550-6DE4-489E-8856-0879EEB2D188-1024x683.jpeg" alt="" class="wp-image-38023"/></figure>
<!-- /wp:image -->