<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#8c00a3"}}} -->
<p class="has-text-align-center has-vce-bg-color has-text-color has-background" style="background-color:#8c00a3;font-size:22px"><strong>นักหวดสุราษฎร์ปราบสาวสุพรรณบุรี<br>"จิรัฏฐ์"กด 2 เซตลิ่ว 8 คนศึกไทยแลนด์</strong></p>
<!-- /wp:paragraph -->

<!-- wp:code -->
<pre class="wp-block-code"><code>  การแข่งขันเทนนิสอาชีพ รายการ "ไทยแลนด์ แชมป์เปี้ยนชิพ" ประจำปี 2567 สนาม 5 ชิงเงินรางวัลรวม 600,000 บาท พร้อมคะแนนสะสมอันดับประเทศไทย ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 16 พ.ค. 2567 เป็นการแข่งขันวันที่สี่ของรอบเมนดรอว์
  ประเภทหญิงเดี่ยว รอบสาม (16 คน) นักหวดจากแดนสะตอ โยษิตา ศรีพร สาวสุราษฎร์ธานี มือวาง 6 และมือ 23 ของไทย พบกับ วราภรณ์ เมืองโพธิ์ สาวสุพรรณบุรี มือวาง 12 และมือ 32 ของไทย ผลปรากฏว่า ต้องดวลแร็กเกตกันถึง 3 เซต เพื่อหาผู้ชนะ และเป็นสาวปักษ์ใต้ที่คว้าชัย 2-1 เซต 6-2, 3-6 และ 6-1 โยษิตาผ่านเข้ารอบก่อนรองชนะเลิศไปพบ พัชรินทร์ ชีพชาญเดช สาวขอนแก่น ดีกรีแชมป์หญิงเดี่ยวศึกไทยแลนด์ 4 สนามซ้อน ที่หวดชนะ สิริน พงศ์ทองเมือง จากกรุงเทพฯ 2-0 เซต 6-0, 6-1
  ด้านประเภทชายเดี่ยว รอบสี่ (16 คน) จิรัฏฐ์ นวสิริสมบูรณ์ นักเทนนิสหนุ่มกรุงเทพฯ มือวาง 8 และมือ 31 ของไทย ใช้ชั้นเชิงและประสบการณ์จากการติดทีมชาติไทยมาหลายสมัย ปราบฟอร์มฮอตของ อกนิษฐ์ พุ่มจิตร นักเทนนิสหนุ่มเพชรบุรี มือวาง 12 และมือ 35 ของไทย ได้ 2 เซตรวด 6-3 และ 6-3 จิรัฏฐ์ ผ่านเข้ารอบก่อนรองชนะเลิศ หรือ 8 คนสุดท้าย ไปพบกับ กฤติน โกยกุล นักหวดหนุ่มพังงา มือวาง 2 และมือ 13 ของไทย ที่ชนะ ธิรวัต อยู่คง หนุ่มกรุงเทพฯ มือวาง 14 และมือ 38 ของไทย 2-0 เซต 6-1, 6-2
  ในส่วนผลการแข่งขันคู่อื่น ๆ มีดังนี้ หญิงเดี่ยว รอบสาม (16 คน) กมลวรรณ ยอดเพ็ชร (พระนครศรีอยุธยา) ชนะ ณัชชารีย์ ธีรโชติจิรานนท์ (ประจวบคีรีขันธ์) 6-0, 6-0 นาตาชา แสงพระจันทร์ (ชัยภูมิ) ชนะ มาหยา บุญญาอรุณเนตร (กทม.) 6-0, 6-0 วรรษชล สวัสดี (พิษณุโลก) ชนะ มาเรีย เชน (ชลบุรี) 6-3, 6-0 พิมพ์มาดา ทองคำ (สุราษฎร์ธานี) ชนะ พิมพ์ลภัส ลิม (กทม.) 7-6(5), 6-1 วันใส กสิกรรมไพบูลย์ (ยะลา) ชนะ พิมพ์มาดา ลิม (กทม.) 6-2, 2-6 และ 6-2 เวียร่า ดีเพิ่ม (ชลบุรี) ชนะะ ชนัสนันท์ ศิริวิโรจน์สกุล (กทม.) 6-2, 6-2
  ชายเดี่ยว รอบสี่ (16 คน) อนพัช ทิมางกูร (กทม.) ชนะ เลิศชัย รณรงค์ (ภูเก็ต) 4-6, 6-4 และ 6-1 ชญานนท์ แก้วสุทอ (สระบุรี) ชนะ โกวิทย์ รัตนเพ็ชร (กทม.) 6-3, 6-1 ธนกร ศรีรัตน์ (กทม.) ชนะ นพดล น้อยกอ (พิจิตร) 6-3, 2-1 Ret. (หายใจไม่ทัน) ปราบ วิรุฬห์เศรษฐวิทย์ (กทม.) ชนะ พิชญะพงษ์ โสภณพิสุทธิ์ (กทม.) 6-1, 6-2 ณัฐสิทธิ์ กุลสุวรรณ์ (กาญจนบุรี) ชนะ ชนาธร กางทอง (สกลนคร) 6-1, 6-1
  สำหรับผลการแข่งขันคู่อื่น ๆ ดูรายละเอียดได้ที่ https://www.tour.ltat.org/tournaments-factsheet-acceptance-MTQ5Ng==.html</code></pre>
<!-- /wp:code -->

<!-- wp:image {"id":43026,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/05/IMG_4448-1024x683.jpeg" alt="" class="wp-image-43026"/></figure>
<!-- /wp:image -->