<!-- wp:paragraph {"align":"center","style":{"typography":{"fontSize":20},"color":{"background":"#d1e1e7"}}} -->
<p class="has-text-align-center has-background" style="background-color:#d1e1e7;font-size:20px"><strong>ฐานทัพ เฉือนเจ้าถิ่น ลุ้นเข้าเมนดรอว์ศึกอาชีพที่จีน</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพหญิง ไอทีเอฟ วีเมนส์ เวิลด์ เทนนิส ทัวร์ รายการ “W15 หม่าอันชาน” และศึกเทนนิสอาชีพชาย ไอทีเอฟ เมนส์ เวิลด์ เทนนิส ทัวร์ รายการ “M15หม่าอันชาน” ชิงเงินรางวัลรวมรายการละ 15,000 ดอลลาร์สหรัฐ หรือประมาณ 491,550 บาท ที่ประเทศจีน เมื่อวันที่ 23 มิ.ย.68 ในประเภทชายเดี่ยว รอบคัดเลือก รอบสอง ฐานทัพ สุขสำราญ มืออันดับ 1,121 ของโลก มือวาง 10 รอบคัดเลือก ต้องออกแรงเล่นสามเซตกับ หลิว เชาหยุน นักเทนนิสเจ้าถิ่น มืออันดับ 2,083 ของโลก ก่อนพลิกสถานการณ์กลับมาเอาชนะได้ 2-1 เซต 3-6, 6-0 และซูเปอร์ไทเบรก 16-14 ฐานทัพ ผ่านเข้ารอบคัดเลือก รอบสุดท้ายไปพบ ซุน เฉียน นักเทนนิสจีน มืออันดับ 1,093 ของโลก และเป็นมือวาง 7 รอบคัดเลือก ซึ่งผู้ชนะแมทช์นี้จะได้ผ่านเข้าไปแข่งขันในรอบเมนดรอว์ต่อไป ผลรอบคัดเลือก รอบสอง ประเภทชายเดี่ยว ศิวณัฏฐ์ อุ้ยตยะกุล มืออันดับ 1,485 ไอทีเอฟ แรงกิ้ง แพ้ นาโอยะ ฮอนดะ จากญี่ปุ่น มืออันดับ 799 ของโลก และเป็นมือวาง 1 รอบคัดเลือก 0-2 เซต 4-6, 3-6 รอบคัดเลือก รอบสอง ประเภทหญิงเดี่ยว ภาวินี ร่วมรักษ์ นักเทนนิสหญิงไทย มืออันดับ 1,052 ไอทีเอฟ แรงกิ้ง แพ้ หลัว ยู่ซวน จากจีน มืออันดับ 1,414 ของโลก และเป็นมือวาง 2 รอบคัดเลือก 0-2 เซต 2-6, 5-7</p>
<!-- /wp:paragraph -->

<!-- wp:image {"id":50328,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/06/509435753_1153641566798824_3807243542962479095_n-1024x682.jpg" alt="" class="wp-image-50328"/></figure>
<!-- /wp:image -->