<!-- wp:paragraph {"align":"center","style":{"typography":{"fontSize":20},"color":{"background":"#a4bdc7"}}} -->
<p class="has-text-align-center has-background" style="background-color:#a4bdc7;font-size:20px"><strong>เทนนิสไทยแลนด์ฯ เปิดฉากสนาม 4"พลบรุ่ง" ปราบคู่แข่งทะลุเมนดรอว์</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิส รายการ "ไทยแลนด์ แชมป์เปี้ยนชิพ" ประจำปี 2568 สนาม 4 ชิงเงินรางวัลรวม 600,000 บาท ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เปิดฉากวันแรก เมื่อวันที่ 19 พ.ค.2568 มีนักเทนนิสไทยและต่างชาติให้ความสนใจเข้าร่วมการแข่งขันอย่างคึกคัก จนต้องจัดการแข่งขันรอบคัดเลือก เพื่อคัดเอานักเทนนิสชาย 8 คน และหญิง 8 คน เข้าสู่รอบเมนดรอว์ ประเภทหญิงเดี่ยว รอบคัดเลือก รอบสุดท้าย พลบรุ่ง ผลิพืช นักเทนนิสจาก กทม. โชว์ฟอร์มมือวางอันดับ 2 ของรอบคัดเลือก ใช้ชั้นเชิงบวกกับประสบการณ์ เอาชนะ พิรยา ทรัพย์พันแสน จากปทุมธานี ได้แบบไม่ยากทั้งสองเซต ด้วยสกอร์ 6-2 และ 6-1 พลบรุ่ง ตีตั๋วสู่รอบเมนดรอว์ รอพบคู่แข่งขัน ซึ่งจะชิงชัยกันในการแข่งขันรอบแรก สำหรับ พลบรุ่ง นั้น เป็นน้องสาวของ เพียงธาร ผลิพืช ซึ่งปัจจุบันเป็นมือ 1 ของไทยในประเภทหญิงคู่</p>
<!-- /wp:paragraph -->

<!-- wp:paragraph -->
<p>ด้านประเภทชายเดี่ยว รอบคัดเลือก รอบสอง (64 คน) เตชธรรม ศรีเสน ดาวรุ่งจากประจวบคีรีขันธ์ มือ 117 ของไทย ระเบิดฟอร์มเก่งปราบ วินิทร เหล่าเขตกิจ จาก กทม. มือ 75 ของไทย ได้ 2 เซตรวด 6-4 และ 6-1 เตชธรรม ผ่านเข้ารอบคัดเลือก รอบสาม ซึ่งจะแข่งขันกับ ดาร์มา ไครรี จากมาเลเซีย ที่ชนะ ภูผา วิสุทธิแสง จากสุราษฎร์ธานี 2-0 เซต 6-1, 6-3 ในส่วนผลการแข่งขันคู่อื่น ๆ มีดังนี้ หญิงเดี่ยว รอบคัดเลือก รอบสุดท้าย นิฏฐา อุริยะพงศ์สรรค์ (ขอนแก่น) ชนะ วาริศา อินทรพรหม (กทม.) 6-0, 6-0 ณปภัช เสรยานนท์ (นครศรีธรรมราช) ชนะ ธษา เตียวสวาท (กทม.) 6-2, 6-0 พลอยทิพย์ ธนศิรินวกุล (กทม.) ชนะ ปิยธิดา รังแก้ว (นครสวรรค์) 6-0, 6-0 ณภัทร เทียมธรรม (ชลบุรี) ชนะ กัญญาพัชร แก้วงาม (กทม.) 6-2, 4-6 และซูเปอร์ไทเบรก 10-7 กนกอินทร์ วงศ์ภูวรักษ์ (กทม.) ชนะ จิรัฏฐ์ อุดมอัครพล (ชลบุรี) 6-0, 6-2 ริโอะ ฮิกาชิ (กทม.) ชนะ เรมิ อิอูจิ (นนทบุรี) 4-6, 6-4 และซูเปอร์ไทเบรก 10-5</p>
<!-- /wp:paragraph -->

<!-- wp:paragraph -->
<p>ชายเดี่ยว รอบคัดเลือก รอบสอง วรเมธ บุญพึง (สุรินทร์) ชนะ พศวีร์ คงวัน (นนทบุรี) 6-0, 6-1 จิรพงศ์ โรจนวาสี ชนะ เอกภพ ศรีกัลยาณบุตร 6-1, 6-0 ปรินทร คุณาธาทร (ราชบุรี) ชนะ อาทร ทายัง (กทม.) 6-1, 6-0 พล วัฒนกูล (ปทุมธานี) ชนะ ธีรเมธ ฉิมอ้อย (ปทุมธานี) 6-1, 6-0</p>
<!-- /wp:paragraph -->

<!-- wp:image {"id":49520,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/05/499768328_1126685216161126_3463591724355454773_n-1024x683.jpg" alt="" class="wp-image-49520"/></figure>
<!-- /wp:image -->