<!-- wp:paragraph {"align":"center","style":{"typography":{"fontSize":20},"color":{"background":"#b8d7e4"}}} -->
<p class="has-text-align-center has-background" style="background-color:#b8d7e4;font-size:20px"><strong>"ประกายกานต์-โอฬาร" ทะลุชิงดำบีชเทนนิสปทท.</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสชายหาด รายการ "บีช เทนนิส ชิงแชมป์ประเทศไทย" ประจำปี 2567 ที่ศูนย์พัฒนากีฬาเทนนิสแห่งชาติ สมาคมกีฬาลอนเทนนิสแห่งประเทศไทย เมืองทองธานี เมื่อวันที่ 13 ก.ย.67 รอบรองชนะเลิศ ประเภทคู่ผสม คู่"เต็ง1"ประกายกานต์ สาวิสิทธิ์ จากชลบุรี กับ โอฬาร ตั้งวงศ์กิจ จากกทม. ลงตัดเชือกกับ ธนัชชา พันธ์ศักดิ์ กับ นุกูล รักความสุข คู่นักตบจากชลบุรี ซึ่งแมทช์นี้ ประกายกานต์ กับ โอฬาร อาศัยชั้นเชิง และประสบการณ์ที่ผ่านระดับการแข่งนานาชาติมาแล้วคุมเกมคู่แข่งได้ดีกว่า แม้ นุกูล กับ ธนัชชา จะพยายามแก้เกมสู้เต็มที่แต่ก็ต้านไม่ไหวสุดท้ายเป็น ประกายกานต์ กับ โอฬาร ที่สามารถปิดแมทช์คว้าชัยชนะได้ตามคาด 2-0 เซต ด้วยสกอร์ 6-2 และ 6-1</p>
<!-- /wp:paragraph -->

<!-- wp:paragraph -->
<p>ประกายกานต์ กับ โอฬาร ผ่านเข้าสู่รอบชิงชนะเลิศ โดยจะต้องไปเจอกับ ปรมะ ศัสตุระ กับ อมารี เสตติวงศ์ คู่นักตบกทม. ที่ในรอบรองชนะเลิศสามารถเอาชนะคู่ดาวรุ่ง ภัทราพร ทองพิทักษ์ จากปทุมธานี กับ กฤษกรณ์ ปรมศักดา จากชลบุรี 2 เซตรวด ด้วยสกอร์ 6-4 และ 6-2 ในวันเดียวกันนี้ประเภทหญิงคู่ เริ่มแข่งเป็นวันแรก โดยผลแข่งมีดังนี้ ประกายกานต์ สาวิสิทธิ์ (ชลบุรี) - นิการัตน์ วาทีนุกิจ(นครปฐม) ชนะ อริสรา คำเหลือ - วรัญญา หงษ์คำ(ชลบุรี) 6-1, 6-1, ภัทราพร ทองพิทักษ์ (ปทุมธานี) - ไอริน ศรีไตรเฮือง(ชลบุรี) ชนะ ฤทัยรัตน์ อุบลชัย(ประจวบคีรีขันธ์) - นราวรรณ เรืองเกิด(ชลบุรี) 6-0, 6-1</p>
<!-- /wp:paragraph -->

<!-- wp:image {"id":45493,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/09/459486984_938621948300788_7133338364349804251_n-1024x771.jpg" alt="" class="wp-image-45493"/></figure>
<!-- /wp:image -->