<!-- wp:paragraph {"align":"center","textColor":"vce-bg","style":{"typography":{"fontSize":20},"color":{"background":"#0079a3"}}} -->
<p class="has-text-align-center has-vce-bg-color has-text-color has-background" style="background-color:#0079a3;font-size:20px"><strong>หนุ่มฝรั่งเศสผงาดที่ 1 "บางกอก โอเพ่น</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสอาชีพชายนานาชาติ เก็บคะแนนโลก เอทีพี ชาเลนเจอร์ ทัวร์ (ชาเลนเจอร์ 75) รายการ "บางกอก โอเพ่น 2023 (2)" ชิงเงินรางวัลรวม 80,000 ดอลลาร์สหรัฐ หรือประมาณ 2,800,000 บาท ณ ศูนย์พัฒนากีฬาเทนนิสแห่งชาติ เมืองทองธานี วันที่ 14 ม.ค. 2566 เป็นวันสุดท้าย โดย ดร.ทวีศักดิ์ ศิลกุล อุปนายกสมาคมกีฬาลอนเทนนิสฯ เป็นประธานมอบรางวัลอีกรายการ
       ประเภทชายเดี่ยว รอบชิงชนะเลิศ อาเธอร์ คาโซซ์ นักหวดหนุ่มฝรั่งเศส อายุ 20 ปี มือ 382 ของโลก ที่แสดงความแข็งแกร่ง สู้มาตั้งแต่รอบคัดเลือก ยังโชว์ฟอร์มฮอตได้อย่างต่อเนื่อง เอาชนะ "เต็ง 2" ลอยด์ แฮร์ริส จากแอฟริกาใต้ อายุ 25 ปี มือ 212 ของโลก ได้ 2 เซตรวด 7-6(5) และ 6-2 คว้าแชมป์ไปครอง พร้อมรับเงินรางวัล 10,840 ดอลลาร์สหรัฐ หรือประมาณ 357,720 บาท และคะแนน 75 แต้ม ส่วน ลอยด์ แฮร์ริส ในฐานะรองแชมป์ ได้รับ 6,355 ดอลลาร์สหรัฐ หรือประมาณ 209,715 บาท และ 50 คะแนน
       นับเป็นผลงานที่ยอดเยี่ยมของ อาเธอร์ คาโซซ์ ในการเดินทางมาแข่งขันที่ประเทศไทย หลังจากปีที่แล้ว อาเธอร์ คาโซซ์ ได้แชมป์ชายเดี่ยว เอทีพี ชาเลนเจอร์ 50 "บางกอก โอเพ่น ชาเลนเจอร์" สนาม 2 และรองแชมป์ชายเดี่ยว เอทีพี ชาเลนเจอร์ 50 รายการ "ไทยแลนด์ เทนนิส ทัวร์" โดยแข่งขันในเดือน ก.ย. 2565 ทั้ง 2 รายการ และยังได้แชมป์ที่ไทยอีกครั้งตั้งแต่ต้นปีของปีนี้
       ประเภทชายคู่ รอบชิงชนะเลิศ คู่มือวาง 1 ซาเกธ มีนีนี และ ยูกิ ภัมพรี จากอินเดีย คู่มือ 83 และ 95 ของโลกตามลำดับ ผงาดคว้าแชมป์ด้วยการเฉือนชนะซูเปอร์ไทเบรก คริสโตเฟอร์ รุงกัท จากอินโดนีเซีย และ อาคิระ ซานติลลัน จากออสเตรเลีย คู่มือ 218 และ 249 ของโลกตามลำดับ 2-1 เซต 2-6, 7-6(7) และซูเปอร์ไทเบรก 14-12 ได้แชมป์ประเภทชายคู่ไปครอง พร้อมรับเงินรางวัลไปแบ่งกัน 4,645 ดอลลาร์สหรัฐ หรือประมาณ 153,285 บาท และคะแนน คนละ 75 แต้ม ส่วนคู่รองแชมป์ได้รับ 2,700 ดอลลาร์สหรัฐ หรือประมาณ 89,100 บาท และคะแนน คนละ 50 แต้ม</code></pre>
<!-- /wp:code -->

<!-- wp:image {"id":35645,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/01/ACE19410-3F80-4132-B3D5-C5F38B1C4CB2-1024x683.jpeg" alt="" class="wp-image-35645"/></figure>
<!-- /wp:image -->