<!-- wp:paragraph {"align":"center","style":{"color":{"background":"#d4e1e7"},"typography":{"fontSize":20}}} -->
<p class="has-text-align-center has-background" style="background-color:#d4e1e7;font-size:20px"><strong>สองพี่น้อง "พุฒิ-ไพน์" ฟอร์มแกร่งลิ่ว16คนหวดไอทีเอฟจูเนียร์สเวิลด์</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนนานาชาติ เก็บคะแนนเยาวชนโลก ไอทีเอฟ เวิลด์ เทนนิส ทัวร์ จูเนียร์ส เจ60 นนทบุรี รายการ ITF Juniors World Tennis Tour J60 (4) หรือ ไอทีเอฟ จูเนียร์ส เวิลด์ เทนนิส ทัวร์ เจ60 (4) ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 29 ต.ค. 2567 เป็นการแข่งขันรอบแรกวันที่สอง นักเทนนิสพี่น้อง "พุฒิ" คุณานันท์ พันธราธร และ "ไพน์" ธรรม์ พันธราธร ประเดิมชัยได้ทั้งคู่ ในการแข่งขันประเภทชายเดี่ยว รอบแรก (32 คน) โดย คุณานันท์ ในวัย 16 ปี ซึ่งถูกจัดให้เป็นมือวางอันดับ 2 ของรายการ ใช้ชั้นเชิงการหวดที่เฉียบขาด เอาชนะ ลุค โกห์ นักหวดวัย 17 ปี จากสิงคโปร์ 2-0 เซต 6-1 และ 6-3 คุณานันท์ ผ่านเข้ารอบสอง หรือ 16 คนสุดท้าย ไปพบกับ มิเกล อิกลูปาส จากฟิลิปปินส์</p>
<!-- /wp:paragraph -->

<!-- wp:paragraph -->
<p>ด้าน ธรรม์ ในวัย 14 ปี ก็เล่นได้ดี เอาชนะ ฮวง ซี เฉิง นักเทนนิสชาวจีนวัย 15 ปี ได้ 2 เซตรวดเช่นกัน ด้วยสกอร์ 6-2 และ 6-4 ส่งให้ ธรรม์ เดินหน้าเข้ารอบ 16 คนสุดท้ายไปพบกับ แม็กซิมัส ซาเวียร์ หว่อง นักเทนนิสจากสิงคโปร์ มือวางอันดับ 4 ของรายการ ที่หวดชนะ ณภัทร พัฒนเลิศพันธ์ 2-0 เซต 7-6 ไทเบรก 7-4 และ 6-3 ขณะที่ "เปนเน่" เปน จารุศร นักเทนนิสไทยวัย 16 ปี มือวางอันดับ 1 ของรายการ เดินหน้าเข้ารอบ 16 คน ได้ตามคาด หลังจากหวดเอาชนะ ริคุ ฮิกาชิ จากญี่ปุ่น ได้ 2 เซตรวด 6-0 และ 6-2 สำหรับรอบ 16 คนสุดท้าย เปน จะพบกับ เควิน มานูเอล จอร์เกรา จากอิตาลี</p>
<!-- /wp:paragraph -->

<!-- wp:paragraph -->
<p>ในส่วนผลการแข่งขันคู่อื่น ๆ มีดังนี้ หญิงเดี่ยว รอบแรก ศรร์วิศา กุลพิศาลรัศม์ แพ้ ริโอะ วาคายามะ (ญี่ปุ่น) 0-6, 3-6 สเตฟี่ มาริเธ่ อลูโด (ฟิลิปปินส์) ชนะ มาลิกา อมีร์กาลิเอวา (วาง 3-คาซัคสถาน) 6-4, 1-6 และ 3-6 ชายเดี่ยว รอบแรก ริว โกฏิกุล แพ้ ทานุสช กิลดีอัล (อินเดีย) 7-5, 3-6 และ 4-6 นิกิต้า นิโคเลนโก (วาง 5-คาซัคสถาน) ชนะ เอกอร์ ชิลคิน 6-3, 6-4 ชายคู่ รอบแรก พัชรพล หลีกุล-ปวรปรัชญ์ งั่นบุญศรี ชนะ ตรัย ศรีเสน-มิเกล อิกลูปาส (ฟิลิปปินส์) 6-3, 6-3</p>
<!-- /wp:paragraph -->

<!-- wp:paragraph -->
<p>หญิงคู่ รอบแรก กมลวรรณ ยอดเพ็ชร-มาลัยลักษณ์ เดลิล่าห์ ปทุมมา คุโรเนน (ลาว) ชนะ ภัทรวดี ชนะวงศ์-กนกอินทร์ วงศ์ภูวรักษ์ 6-0, 6-1 ศรร์วิศา กุลพิศาลรัศม์-ลีเดียร์ พอดโกริซานี่ ชนะ โห ชิง โรซาลิน ชาน-เกอ หลิงโหยว (ฮ่องกง-จีน) 6-4, 6-3 สำหรับผลการแข่งขันคู่อื่น ๆ ดูรายละเอียดได้ที่ <a href="https://www.itftennis.com/en/tournament/j60-nonthaburi/tha/2024/j-j60-tha-2024-003/draws-and-results/?fbclid=IwZXh0bgNhZW0CMTAAAR3Z7D_DNFCqNj9NnYRA1zeZq7F2XM_ylX9jhQKHQwY_1mfhqU9Ynbd5gTY_aem_THLLWUAKs5zOMAZNQ2JNPQ" rel="noreferrer noopener" target="_blank">https://www.itftennis.com/.../j-j60.../draws-and-results/</a></p>
<!-- /wp:paragraph -->

<!-- wp:image {"id":46420,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/10/464915587_974361304726852_7064305960191651211_n-1024x683.jpg" alt="" class="wp-image-46420"/></figure>
<!-- /wp:image -->