<p style="text-align: center;"><strong><span style="font-size: 14pt;">"พัชรินทร์”ลิ่วตัดเชือก-"พัณณิน"สุดต้าน หวดอาชีพเอส เอ ที</span></strong></p>
การแข่งขันเทนนิสอาชีพหญิง “ไอทีเอฟ โปร เซอร์กิต 2018 พรีเซนเต็ด บาย เอส เอ ที" ชิงเงินรางวัลรวม 25,000 ดอลลาร์สหรัฐ หรือประมาณ 825,000 บาท สัปดาห์ที่ 4 ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 16 ส.ค. ประเภทหญิงเดี่ยว รอบก่อนรองชนะเลิศ "อีฟ" พัชรินทร์ ชีพชาญเดช นักหวดสาวไทย วัย 23 ปี มือ 625 ของโลก พบกับ รูตูย่า โบซาเล มือวางอันดับ 7 จากอินเดีย มือ 389 ของโลก แต่ปรากฎว่า รูตูย่า โบซาเล ได้ขอถอนตัว เนื่องจากไม่สบาย ทำให้ พัชรินทร์ ชนะผ่านและเข้าสู่รอบรองชนะเลิศทันที

ด้าน "แน็ต" พัณณิน โควาพิทักษ์เทศ นักเทนนิสดาวรุ่งไทย วัย 15 ปี ทีมชาติไทยชุดเอเชี่ยนเกมส์ ครั้งที่ 18 มือ 1,063 ของโลก สุดต้านความแข็งแกร่งของ หวัง ซินหยู่ นักหวดจีนวัย 16 ปี มือ 467 ของโลก ทำให้พ่ายไป 2 เซตรวด 2-6, 2-6 ใช้เวลาแข่งขัน 1 ชั่วโมง 7 นาที ตกรอบก่อนรองชนะเลิศ ขณะที่ หวัง ซินหยู่ ผ่านเข้ารอบรองชนะเลิศ พบกับ พัชรินทร์ ของไทย ต่อไป

ส่วนผลการแข่งขันคู่อื่น หญิงเดี่ยว รอบก่อนรองชนะเลิศ หวัง ซี่หยู่ (มือวาง 6-จีน) ชนะ ฮารุนะ อาราคาวะ (ญี่ปุ่น) 6-1, 6-1 ผ่านเข้ารอบรองชนะเลิศ พบกับ บาร์โบร่า สเตฟโคว่า (เช็ก) ที่ชนะ เนกธา เบนส์ (มือวาง 5-ออสเตรเลีย) 7-6(1), 6-3

ขณะที่ประเภทหญิงคู่ รอบรองชนะเลิศ เดสตานี เอไอว่า /เนกธา เบนส์ (คู่มือวาง 4-ออสเตรเลีย) ชนะ ฮารุนะ อาราคาวะ (ญี่ปุ่น) /คิม ดาบิน (เกาหลีใต้) 6-2, 6-3 ผ่านเข้าไปชิงชนะเลิศกับ หวัง ซิน หยู /หวัง ซี่หยู (จีน) ที่ตัดเชือกชนะ มานะ อายูคาวะ (ญี่ปุ่น) /ซีล เดไซ (อินเดีย) 6-4, 6-1

<img class="alignnone size-full wp-image-14942" src="https://www.bucket.cloudaccess9.com/ltatorg/2018/08/0E07B7AA-EEF0-4B9A-9BAC-A9C412310A7A.jpeg" alt="" width="1800" height="1200" />

<img class="alignnone size-full wp-image-14953" src="https://www.bucket.cloudaccess9.com/ltatorg/2018/08/9040A144-6CBE-4A7C-8473-C62284422F1D.jpeg" alt="" width="1800" height="1200" />

<img class="alignnone size-full wp-image-14971" src="https://www.bucket.cloudaccess9.com/ltatorg/2018/08/E4D0B8F3-571C-4D89-BAEE-C980C8B27624.jpeg" alt="" width="1800" height="1200" />