<!-- wp:paragraph {"align":"center","style":{"typography":{"fontSize":20},"color":{"background":"#c5d4da"}}} -->
<p class="has-text-align-center has-background" style="background-color:#c5d4da;font-size:20px"><strong>นักหวดเยาวชนไทยพาเหรดเข้ารอบศึกไอทีเอฟที่มาเลเซีย</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนนานาชาติ ระดับเจ 30 รายการ "สลังงอร์ เจ30 ไอทีเอฟ เวิลด์ เทนนิส จูเนียร์ส 2025 ครั้งที่ 5" ที่ประเทศมาเลเซีย เมื่อวันที่ 18 มิ.ย.68 เป็นการแข่งขันรอบเมนดรอว์ ประเภทชายเดี่ยว รอบสอง ธรรมะ โคศิริ นักเทนนิสเยาวชนไทย มืออันดับ 1,628 เยาวชนโลก เป็นมือวาง 10 ของรายการ ซึ่งได้บายในรอบแรก คว้าชัยเหนือ นาธาเนียล คัมโปส นักหวดสิงคโปร์ 2-1 เซต 6-1, 3-6 และ 6-4 ขณะที่ แดนไทย ตาก้อง มือ 2,061 เยาวชนโลก เป็นมือวาง 14 ของรายการ ซึ่งได้บายในรอบแรก เอาชนะ เมฆ พาเทล เมาลิก มือ 2,541 เยาวชนโลกชาวอินเดีย 2-1 เซต 6-1, 4-6 และ 6-0 ประเภทหญิงเดี่ยว รอบสอง ณัฐลียา ชาลินสกี้ มือ 1,810 เยาวชนโลก และมือวาง 8 ของรายการ ซึ่งได้บายในรอบแรก เอาชนะ โซเฟีย เกรซ ซานโตซ่า มือ 4,093 เยาวชนโลกชาวอินโดนีเซีย 2-0 เซต 6-1, 6-2 ประเภทชายคู่ รอบสอง ธรรมะ จับคู่กับ แดนไทย เป็นคู่มือวาง 6 เอาชนะ อาร์จัน ซิงห์ ดามี มือ 2,752 เยาวชนโลก ชาวสิงคโปร์ กับ โยสุเกะ ฮิโนะ มือ 3,461 เยาวชนโลก ชาวญี่ปุ่น 2-0 เซต 6-3, 6-2 ผ่านเข้าสู่รอบก่อนรองชนะเลิศ</p>
<!-- /wp:paragraph -->

<!-- wp:paragraph -->
<p>ด้าน ธนธรณ์ ธวัชผ่องศรี มืออันดับ 3,272 เยาวชนโลก จับคู่กับ ควัก โดฮยอน มือ 2,830 เยาวชนโลก ชาวเกาหลีใต้ เจอศึกหนักกับคู่มือวาง 1 จากจีน ติง ฉวน มือ 980 เยาวชนโลก และ ฉี หมิงรุ่ย มือ 1,179 เยาวชนโลก ก่อนพ่ายไป 0-2 เซต 5-7, 2-6 ประเภทหญิงคู่ รอบสอง ณัฐลียา จับคู่กับ เกว็น เอมิลี่ กุรเนียวาน มือ 1,448 เยาวชนโลกจากอินโดนีเซีย เป็นคู่มือวาง 2 คว้าชัยเหนือคู่ของ อฟรีต กาอูร์ มือ 4,093 เยาวชนโลก จากนิวซีแลนด์ และ เคย์ล่า หว่อง จากสิงคโปร์ 2-1 เซต 6-0, 3-6 และซูเปอร์ไทเบรก 10-5 ผ่านเข้าสู่รอบก่อนรองชนะเลิศต่อไป</p>
<!-- /wp:paragraph -->

<!-- wp:image {"id":50250,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/06/508470065_1149791020517212_4096647221106281923_n-807x1024.jpg" alt="" class="wp-image-50250"/></figure>
<!-- /wp:image -->