<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#9100a3"}}} -->
<p class="has-text-align-center has-vce-bg-color has-text-color has-background" style="background-color:#9100a3;font-size:22px"><strong>"ครูซ" ลูกไม้หล่นไม่ไกลต้นของ "เลย์ตัน ฮิววิตต์"</strong></p>
<!-- /wp:paragraph -->

<!-- wp:paragraph -->
<p>ครูซ ฮิววิตต์ นักเทนนิสเยาวชนวัย 14 ปี ชาวออสซี่ที่เพิ่งคว้าแชมป์เทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ส เจ60 นนทบุรี รายการ "แอลทีเอที-ไอทีเอฟ จูเนียร์ส แชมเปี้ยนชิพส์ เจ60" เก็บคะแนนสะสมอันดับเยาวชนโลก ที่ศูนย์พัฒนากีฬาเทนนิสแห่งชาติ เมืองทองธานี เมื่อสุดสัปดาห์ที่ผ่านมา ถือเป็นนักหวดดาวรุ่งที่สื่อกีฬาของออสเตรเลียกำลังจับตามอง เนื่องจากเขาเป็นลูกชายแท้ๆ ของเลย์ตัน ฮิววิตต์ อดีตนักเทนนิสมือ 1 ของโลก ดีกรีอดีตแชมป์แกรนด์สแลม 2 สมัย โดยครูซเป็นลูกชายคนเดียว และลูกคนที่ 2 ของฮิววิตต์กับเบ็ค ภรรยา</p>
<!-- /wp:paragraph -->

<!-- wp:paragraph -->
<p>ตำแหน่งแชมป์ "แอลทีเอที-ไอทีเอฟ จูเนียร์ส แชมเปี้ยนชิพส์ เจ60" เป็นแชมป์ระดับเยาวชนไอทีเอฟรายการที่ 4 ของครูซ และเป็นแชมป์ที่ 3 ของปีนี้ อีกทั้งเขายังมีโอกาสลงแข่งขันและเก็บชัยชนะในรายการระดับอาชีพเป็นครั้งแรกในศึก "ดาร์วิน เทนนิส อินเตอร์เนชั่นแนล" รอบคัดเลือก ที่บ้านเกิด เมื่อเดือนกันยายนที่ผ่านมา แม้ว่าจะแพ้ในรอบต่อมาก็ตาม</p>
<!-- /wp:paragraph -->

<!-- wp:paragraph -->
<p>ปัจจุบัน ครอบครัวฮิววิตต์ย้ายไปอยู่ที่โกลด์โคสต์เพื่อให้ครูซสะดวกในการเดินทางไปฝึกซ้อมยังศูนย์ซ้อมที่มีความพร้อมในระดับสูงเป็นการปูทางสำหรับอนาคต โดยปัจจุบันเขามีแม็ทท์ รีด อดีตมือ 183 ของโลกเป็นโค้ช โดยรีดเคยเป็นโค้ชให้กับนิค คีร์กิออส นักหวดดังชาวออสเตรเลียมาแล้ว</p>
<!-- /wp:paragraph -->

<!-- wp:paragraph -->
<p>สื่อออสซี่กำลังจับตามองว่าครูซจะเดินตามรอยพ่อตั้งแต่อายุยังน้อยได้หรือไม่ โดยเลย์ตัน ฮิววิตต์ ทำสถิติเป็นนักเทนนิสอายุน้อยที่สุดในประวัติศาสตร์ที่ผ่านรอบคัดเลือกเข้าร่วมแกรนด์สแลม "ออสเตรเลียน โอเพ่น" ด้วยวัย 15 ปี 11 เดือน เมื่อปี 1997</p>
<!-- /wp:paragraph -->

<!-- wp:paragraph -->
<p>ส่วนประเด็นที่หลายคนสงสัยว่าครูซชอบใส่หมวกแบบปกติหรือชอบใส่กลับด้านซึ่งถือเป็นเอกลักษณ์ของคุณพ่อ ครูซตอบว่าไม่ชอบทั้ง 2 อย่าง ตอนนี้เริ่มติดใส่ผ้าคาดหัวมากกว่า</p>
<!-- /wp:paragraph -->

<!-- wp:paragraph -->
<p>ภาพจากอินสตาแกรม @cruzhewitt</p>
<!-- /wp:paragraph -->

<!-- wp:image {"id":40168,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/11/IMG_1427-1024x1024.jpeg" alt="" class="wp-image-40168"/></figure>
<!-- /wp:image -->