<!-- wp:paragraph {"align":"center","style":{"typography":{"fontSize":20},"color":{"background":"#d9ebf3"}}} -->
<p class="has-text-align-center has-background" style="background-color:#d9ebf3;font-size:20px"><strong>ดาวรุ่งจีนผงาดแชมป์ไอทีเอฟเจ200ที่ไทย</strong></p>
<!-- /wp:paragraph -->

<!-- wp:paragraph -->
<p>สหพันธ์เทนนิสนานาชาติ (ไอทีเอฟ) และ สมาคมกีฬาลอนเทนนิสแห่งประเทศไทยฯ จัดการแข่งขันเทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ส เจ200 นนทบุรี รายการใหญ่ ITF Juniors World Tennis Tour J200 (1) หรือ ไอทีเอฟ จูเนียร์ส เวิลด์ เทนนิส ทัวร์ เจ200 (1) ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 1 มี.ค. 2568 ซึ่งเป็นวันสุดท้ายของรายการนี้ ประเภทหญิงเดี่ยว นักเทนนิสดาวรุ่งของจีนโคจรมาพบกันเอง หวัง หยูหาน อายุ 17 ปี มือวางอันดับ 4 ของรายการ และมือ 61 เยาวชนโลก พบกับ ซุน ซินหราน อายุ 14 ปี มือวางอันดับ 11 และมือ 82 เยาวชนโลก ผลปรากฏว่า หวัง หยูหาน ที่พลาดท่าพ่ายเซตแรกให้แก่รุ่นน้องไปก่อน ใช้ประสบการณ์พลิกกลับมาเอาชนะได้ 2-1 เซต 1-6, 6-3 และ 6-1</p>
<!-- /wp:paragraph -->

<!-- wp:paragraph -->
<p>หวัง หยูหาน คว้าแชมป์ประเภทหญิงเดี่ยวรายการใหญ่ ไอทีเอฟ จูเนียร์ส เวิลด์ เทนนิส ทัวร์ เจ200 (1) ซึ่งนับเป็นแชมป์ไอทีเอฟ จูเนียร์ รายการที่ 4 ของตัวเอง พร้อมกันนี้ ยังได้คะแนนสะสมอันดับเยาวชนโลกสูงถึง 200 คะแนน ส่วน ซุน ซินหราน ได้รองแชมป์ ได้รับคะแนน จำนวน 140 คะแนน ประเภทชายเดี่ยว รอบชิงชนะเลิศ เอกอร์ เพลชิฟต์เซฟ นักเทนนิสวัย 18 ปี มือวางอันดับ 1 ของรายการ และมือ 28 เยาวชนโลก คว้าแชมป์ได้ตามคาด หลังจากเอาชนะ ซาวา ริบกิน นักหวดวัย 16 ปี มือวาง 13 และมือ 79 เยาวชนโลก 2-0 เซต 6-1 และ 6-3 ทำให้ เอกอร์ ได้แชมป์ชายเดี่ยวไปครอง ซึ่งนับเป็นแชมป์ ไอทีเอฟ จูเนียร์ รายการที่ 3 พร้อมรับคะแนนสะสมอันดับเยาวชนโลก จำนวน 200 คะแนน ส่วน ซาวา รองแชมป์ได้รับ 140 คะแนน</p>
<!-- /wp:paragraph -->

<!-- wp:paragraph -->
<p>หลังการแข่งขันได้มีพิธีมอบรางวัล นายธานี แสนยาอุโฆษ กรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ และประธานฝ่ายพัฒนาเยาวชน ให้เกียรติเป็นประธานมอบรางวัลแก่นักกีฬาดังกล่าว</p>
<!-- /wp:paragraph -->

<!-- wp:image {"id":48118,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/03/480856430_1064327992396849_8771360902903648624_n-1024x683.jpg" alt="" class="wp-image-48118"/></figure>
<!-- /wp:image -->