<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#4100a3"}}} -->
<p class="has-text-align-center has-vce-bg-color has-text-color has-background" style="background-color:#4100a3;font-size:22px"><em><strong>เต็งหนึ่งพลิกล็อกตกรอบ<br>"ไอทีเอฟ จูเนียร์ส เจ300"</strong></em></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสเยาวชนนานาชาติ เก็บคะแนนเยาวชนโลก ไอทีเอฟ เวิลด์ เทนนิส ทัวร์ จูเนียร์ส รายการใหญ่ "แอลทีเอที - ไอทีเอฟ จูเนียร์ส เจ300" ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 9 มี.ค. 2566 มีพลิกล็อกในประเภทชายเดี่ยว รอบก่อนรองชนะเลิศ "เต็ง 1" โจว อี้ นักหวดจีน วัย 17 ปี มือ 6 เยาวชนโลก แชมป์สนามที่แล้ว "แอลทีเอที - ไอทีเอฟ จูเนียร์ส แชมเปี้ยนชิพ เจ200" ต้องหยุดเส้นทางการแข่งขันไว้เพียงเท่านี้ หลังจากเล่นไม่ได้ตามมาตรฐานของตัวเอง ทำให้พ่ายแก่ "เต็ง 5" อเล็กซานเดอร์ ฟรูซิน่า จากสหรัฐฯ วัย 17 ปี มือ 39 เยาวชนโลก 0-2 เซต 3-6, 3-6
       ศึกชายเดี่ยวอีกคู่ที่น่าสนใจ "เต็ง 9" แพทริก สโคน นักหวดวัย 17 ปี จากสวิตเซอร์แลนด์ มือ 69 เยาวชนโลก ออกแรงถึง 3 เซต ก่อนปราบ "เต็ง 4" ชาร์ลี คามุส วัย 16 ปี จากออสเตรเลีย มือ 47 เยาวชนโลก ด้วยการเฉือนชนะ 2-1 เซต 7-6 ไทเบรก 7-3, 1-6 และ 6-3 แพทริก ผ่านเข้ารอบรองชนะเลิศหรือ 4 คนสุดท้าย ไปพบกับ อเล็กซานเดอร์ ฟรูซิน่า ที่เข้ารอบด้วยการโค่น "เต็ง 1" ลงได้
       ด้านหญิงเดี่ยว รอบก่อนรองชนะเลิศ คริสเตียน่า ซิโดโรวา นักหวดวัย 16 ปี มือ 136 เยาวชนโลก โชว์ฟอร์มการเล่นได้ดี เอาชนะ มิก้า บุชนิก ดาวรุ่งของอิสราเอล วัย 15 ปี มือวาง 4 และมือ 69 เยาวชนโลก ได้ 2 เซตรวด 6-4, 7-5 คริสเตียน่า ฉลุยสู่รอบรองชนะเลิศ ไปพบกับ อีเมอร์สัน โจนส์ ดาวรุ่งจากออสเตรเลียวัย 14 ปี มือวาง 1 และมือ 29 เยาวชนโลก ที่เฉือนชนะ อิวา อิวาโนว่า วัย 16 ปี จากบัลแกเรีย มือวาง 5 และมือ 66 เยาวชนโลก 2-1 เซต 6-4, 2-6 และ 6-0
       ในส่วนผลการแข่งขันคู่อื่น ๆ ชายเดี่ยว รอบก่อนรองชนะเลิศ ฮายาโตะ มัตสึโอกะ (มือวาง 3-ญี่ปุ่น) ชนะ คิม จางจุน (มือวาง 8-เกาหลีใต้) 6-1, 7-6(4) อีกอร์ เพลชชิฟเซฟ ชนะ มัตเตโอ ลาวิซซารี่ (สวิตเซอร์แลนด์) 6-1, 6-3
       หญิงเดี่ยว รอบก่อนรองชนะเลิศ อเมเลีย วาลิโกรา (มือวาง 7-เบลเยียม) ชนะ เมลิซ่า เออร์คาน (มือวาง 2-ตุรเคีย) 6-4, 6-2 วลาดา มินเชวา (มือวาง 8) ชนะ ลิลี่ เทย์เลอร์ (มือวาง 3-ออสเตรเลีย) 6-4, 6-4
       หญิงคู่ รอบรองชนะเลิศ ลีเดียร์ พอดโกริชานี่-วลาดา มินเชว่า คู่มือวาง 7 แพ้คู่มือวาง 5 อันยา นายาร์ (ออสเตรเลีย)-อเมเลีย วาลิโกรา (เบลเยียม) 1-6, 5-7 ดาเรีย กอร์สก้า-ซูซานนา ปาฟลีคอฟสกา (โปแลนด์) คู่มือวาง 8 ชนะ คาท คอปเปซ์ (เบลเยียม)-คริสเตียน่า ซิโดโรวา 6-2, 6-3
       สำหรับผลการแข่งขันคู่อื่น ๆ ดูรายละเอียดได้ที่ https://www.itftennis.com/en/tournament/j300-nonthaburi/tha/2023/j-j300-tha-01a-2023/order-of-play/</code></pre>
<!-- /wp:code -->

<!-- wp:image {"id":36315,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/03/012CE1A7-F27F-46B2-A122-CE56C32925E5-732x1024.jpeg" alt="" class="wp-image-36315"/></figure>
<!-- /wp:image -->