<!-- wp:paragraph {"align":"center","style":{"typography":{"fontSize":22},"color":{"background":"#bfdfec"}}} -->
<p class="has-text-align-center has-background" style="background-color:#bfdfec;font-size:22px"><strong>หนุ่มญี่ปุ่น-สาวจีนผงาดแชมป์<br>ปิดหวดไอทีเอฟวีค4ที่เชียงราย</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสอาชีพนานาชาติ ไอทีเอฟ เวิลด์ เทนนิส ทัวร์ 2022 รายการ "ไอทีเอฟ เมนส์ เอเชีย/โอเชียเนีย ครั้งที่ 4" ชิงเงินรางวัลรวม 15,000 ดอลลาร์สหรัฐ หรือประมาณ 483,600 บาท และ "ไอทีเอฟ วีเมนส์ เอเชีย/โอเชียเนีย ครั้งที่ 4" ชิงเงินรางวัลรวม 15,000 ดอลลาร์สหรัฐ หรือประมาณ 483,600 บาท ที่สนามเทนนิส อบจ.เชียงราย ภายใต้มาตรการป้องกันโรคโควิด-19 เมื่อวันที่ 1 พ.ค. 2565 เป็นวันสุดท้าย โดย พลเอก กู้เกียรติ ศรีนาคา อุปนายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ เป็นประธานมอบรางวัลแก่นักกีฬา
       ประเภทชายเดี่ยว รอบชิงชนะเลิศ มาโกโตะ โอชิ นักหวดญี่ปุ่น วัย 25 ปี มือ 790 ของโลก พบ รูบิน สเตแธม จากนิวซีแลนด์ อายุ 35 ปี มือ 700 ของโลก ปรากฏว่า มาโกโตะ โอชิ ทำแต้มในจังหวะสำคัญได้ดีกว่า และเสิร์ฟเอซได้ถึง 12 ลูก เป็นฝ่ายชนะ 2-0 เซต 6-4, 6-4 คว้าแชมป์ชายเดี่ยวไปครอง ได้รับเงินรางวัล 2,160 ดอลลาร์สหรัฐ หรือประมาณ 69,854 บาท พร้อมคะแนน 15 แต้ม ส่วน รูบิน สเตแธม ได้รับเงินรางวัลจำนวน 1,272 ดอลลาร์สหรัฐ หรือประมาณ 41,136 บาท และคะแนน 8 แต้ม
       ด้านแชมป์หญิงเดี่ยว เป็นของ หม่า เย่อซิน สาวจีนวัย 22 ปี มือวางอันดับ 3 ของรายการ และมือ 475 ของโลก หลังจากเอาชนะ ฮารุนะ อาราคาวะ สาวญี่ปุ่น วัย 22 ปี มือวางอันดับ 2 ของรายการและมือ 455 ของโลก ได้ 2 เซตรวด 6-4 และ 6-1 ใช้เวลาแข่งขันไปทั้งสิ้น 1 ชั่วโมง 21 นาที หม่า เย่อซิน ได้ครองแชมป์หญิงเดี่ยว รับเงินรางวัล 2,352 ดอลลาร์สหรัฐ หรือประมาณ 76,063 บาท และคะแนนสะสมอันดับโลก 10 แต้ม ส่วน ฮารุนะ อาราคาวะ ในฐานะรองแชมป์ ได้รับ 1,470 ดอลลาร์สหรัฐ หรือประมาณ 47,540 บาท และ 6 แต้ม
       สำหรับการแข่งขันเทนนิสอาชีพนานาชาติ ไอทีเอฟ เวิลด์ เทนนิส ทัวร์ 2022 ที่สนามเทนนิส อบจ.เชียงราย ในการแข่งขันครั้งที่ 5 จะมีขึ้นระหว่างวันที่ 29 พ.ค. - 5 มิ.ย.นี้</code></pre>
<!-- /wp:code -->

<!-- wp:image {"id":31839,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/05/233330D8-3802-4FBC-B6E1-52C9B90BECFB-1024x683.jpeg" alt="" class="wp-image-31839"/></figure>
<!-- /wp:image -->