<!-- wp:paragraph {"align":"center","style":{"typography":{"fontSize":20},"color":{"background":"#d3e0e5"}}} -->
<p class="has-text-align-center has-background" style="background-color:#d3e0e5;font-size:20px"><strong>"ชลบุรี1"ผงาดแชมป์เทนนิสชายหาดสาธิตกีฬาเยาวชนแห่งชาติฯ</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสชายหาด ซึ่งเป็นกีฬาสาธิต ในการแข่งขันกีฬาเยาวชนแห่งชาติ ครั้งที่ 40 “ฉลามเยาวชลเกมส์” ที่เกรต้า สปอร์ต คลับ พัทยา จ.ชลบุรี เมื่อวันที่ 26 มี.ค.68 เข้าสู่รอบชิงชนะเลิศ ประเภททีม โดยในวันนี้ได้รับเกียรติจาก คุณวรพต พงษ์พาลี สมาชิกองค์การบริหารส่วนจังหวัดชลบุรี, คุณสิทธิชัย อาจทรง สมาชิกองค์การบริหารส่วนจังหวัดชลบุรี, คุณสำเรียง เหมาะมาศ ประธานที่ปรึกษา เกรต้า รีสอร์ทแอนด์สปอร์ตคลับ, คุณฐิติเทพ เทพหัสดิน ณ อยุธยา ผู้ช่วยเลขาธิการสมาคมกีฬาลอนเทนนิสแห่งประเทศไทย ในพระบรมราชูปถัมภ์ มาร่วมชมการแข่งขัน ให้กำลังใจ และ มอบรางวัลให้กับนักกีฬา สำหรับคู่ชิงชนะเลิศเป็นการโคจรมาเจอกันระหว่างทีม "เต็ง 1" เจ้าบ้าน ชลบุรี 1 กับ ทีม "เต็ง 2" กาญจนบุรี ซึ่งทั้งสองทีมถือว่ามีผู้เล่นที่มีฝีมือและประสบการณ์ระดับประเทศและทีมชาติอยู่ไม่แพ้กัน แต่ทีมชลบุรี 1 ได้เปรียบเล่นในบ้านได้แรงใจจากกองเชียร์มาช่วยให้เฉือนชนะไปได้ 2-1 คู่</p>
<!-- /wp:paragraph -->

<!-- wp:paragraph -->
<p>ทีมชลบุรี 1 ได้ชัยชนะจากประเภทหญิงคู่ นันทพร ป้องปิด กับ ไอริน ศรีไตรเฮือง ที่ช่วยกันต้อนชนะ กัญญาพัชร แก้วไซเกิด กับ ณิชากานต์ ธรรมดา 6-1 และ 6-1 ขึ้นนำ 1-0 คู่ก่อนที่ ประเภทชายคู่ กาญจนบุรี สามารถเก็บแต้มตีเสมอ 1-1 คู่ หลังจาก ซาเละฟรีรัส อัลมุฟาฏี กับ ปิยะภูมิ อินทร์ขาว ช่วยกันเอาชนะ ศุภกร เทียมสกุล กับ ปณชัย ชรัสเสถียร ไปขาดลอย 6-0 และ 6-1 ในประเภทคู่ผสม ซึ่งเป็นแมทช์ตัดสินทีมใดจะคว้าแชมป์ ทำให้เกมการแข่งเป็นไปอย่างสนุก ทีมชลบุรี 1 ส่ง ศุภกร เทียมสกุล ลงคู่กับ อรปรียา อินเพ็ง ขณะที่ กาญจนบุรีส่ง ซาเละฟรีรัส อัลมุฟาฏี คู่กับ ฐิติกัลยา วิสุมา เซตแรก ชลบุรี 1 ชนะก่อน 6-1 แต่ในเซตสองกลับแพ้ 3-6 ทำให้ต้องมาฎีกาที่ซูเปอร์ไทเบรก ปรากฎว่า ศุภกร กับ อรปรียา เก็บแต้มได้ดีกว่าทำให้เฉือนชนะไป 10-7 ส่งผลให้ทีมเจ้าถิ่น "เต็ง 1" ชลบุรี 1 คว้าแชมป์ไปครองได้ทันที ส่วน กาญจนบุรี รองแชมป์</p>
<!-- /wp:paragraph -->

<!-- wp:image {"id":48490,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/03/486603055_1084936167002698_7868601339601470883_n-1024x683.jpg" alt="" class="wp-image-48490"/></figure>
<!-- /wp:image -->