<!-- wp:paragraph {"align":"center","textColor":"vce-bg","style":{"color":{"background":"#41a300"},"typography":{"fontSize":22}}} -->
<p class="has-text-align-center has-vce-bg-color has-text-color has-background" style="background-color:#41a300;font-size:22px"><strong>นักหวดดาวรุ่งเกาหลีใต้-คาซัคฯ ผงาดแชมป์<br>รับถึง 300 แต้มโลกหวดไทยแลนด์-ไอทีเอฟ</strong></p>
<!-- /wp:paragraph -->

<!-- wp:code -->
<pre class="wp-block-code"><code>        การแข่งขันเทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ส รายการใหญ่ "ไทยแลนด์-ไอทีเอฟ จูเนียร์ส แชมเปี้ยนชิพ บี1" (เจ300 นนทบุรี) ณ ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 18 พ.ย. 2566 เป็นวันสุดท้าย โดย นายธานี แสนยาอุโฆษ กรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ และประธานฝ่ายพัฒนาเยาวชน เป็นประธานมอบรางวัลแก่นักกีฬา
        ประเภทหญิงเดี่ยว รอบชิงชนะเลิศ จาง กาอึล นักเทนนิสจากแดนโสมขาว เกาหลีใต้ วัย 17 ปี มือวางอันดับ 1 ของรายการ และมือ 59 เยาวชนโลก คว้าแชมป์ได้ตามคาด หลังจากหวดปราบดาวรุ่งวัย 14 ปี ฮิคาริ ยามาโมโตะ จากญี่ปุ่น มือวางอันดับ 7 และมือ 140 เยาวชนโลก ได้ 2-0 เซต 7-6 ไทเบรก 7-4 และ 6-2 โดย กาอึล ในฐานะแชมป์หญิงเดี่ยว ได้รับคะแนนสะสมอันดับเยาวชนโลกถึง 300 แต้ม ส่วน ฮิคาริ รองแชมป์ได้รับ 210 แต้ม โดยนับเป็นแชมป์ไอทีเอฟ จูเนียร์ รายการที่ 5 ของ จาง กาอึล
        ด้านประเภทชายเดี่ยว รอบชิงชนะเลิศ อาเมียร์ โอมาร์คานอฟ ดาวรุ่งคาซัคสถาน วัย 16 ปี มือวางอันดับ 3 และมือ 98 เยาวชนโลก พบกับ บิล ชาน วัย 17 ปี จากสิงคโปร์ มือวาง 14 และมือ 269 เยาวชนโลก ผลปรากฎว่า อาเมียร์ พลิกจากที่แพ้เซตแรก กลับมาเป็นฝ่ายเฉือนชนะ 2-1 เซต ด้วยสกอร์ 4-6, 6-1 และ 6-1 ได้ครองแชมป์ชายเดี่ยว พร้อมรับคะแนน 300 คะแนน ส่วนนักหวดสิงคโปร์ รองแชมป์ ได้ 210 คะแนน โดยนับเป็นแชมป์ไอทีเอฟ จูเนียร์ รายการที่ 5 ของ อาเมียร์ ด้วย.  </code></pre>
<!-- /wp:code -->

<!-- wp:heading {"level":1} -->
<h1></h1>
<!-- /wp:heading -->

<!-- wp:image {"id":40487,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/11/IMG_3784-1024x683.jpeg" alt="" class="wp-image-40487"/></figure>
<!-- /wp:image -->