<!-- wp:paragraph {"align":"center","style":{"typography":{"fontSize":20},"color":{"background":"#c9dce4"}}} -->
<p class="has-text-align-center has-background" style="background-color:#c9dce4;font-size:20px"><strong>อัญชิสา ปราบฟอร์มสด ลีเดียร์ทะลุก่อนรองฯ เทนนิสไทยแลนด์</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพ รายการ "ไทยแลนด์ แชมป์เปี้ยนชิพ" ประจำปี 2568 สนาม 3 ชิงเงินรางวัลรวม 600,000 บาท ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 24 เม.ย. 2568 เป็นการแข่งขันรอบสอง (16 คน) "ออมสิน" อัญชิสา ฉันทะ นักเทนนิสจากประจวบคีรีขันธ์ เจ้าของเหรียญเงินหญิงเดี่ยวกีฬาซีเกมส์ ครั้งที่ 31 ยังคงแข็งแกร่ง ผ่านเข้ารอบในประเภทหญิงเดี่ยวได้สำเร็จ หลังจากลงแข่งรอบสอง และใช้ชั้นเชิงบวกกับประสบการณ์ปราบฟอร์มสดของ ลีเดียร์ พอดโกริชานี่ ดาวรุ่งลูกครึ่งไทย-รัสเซีย จากสุราษฎร์ธานี ดีกรีแชมป์สนาม 1 ลงได้ภายใน 2 เซต 6-4 และ 6-2 อัญชิสา ซึ่งปัจจุบันเป็นมือ 8 ของไทย และเป็นมือวางอันดับ 3 ของรายการ ผ่านเข้ารอบก่อนรองชนะเลิศ พบกับ "อีฟ" ณิชาต์ เลิศพิทักษ์สินชัย จาก กทม. อดีตทีมชาติไทยหลายสมัย ที่เข้ารอบด้วยการเอาชนะ "สบาย" กมรวรรณ ก้อนศิลา จากนนทบุรี 2-0 เซต 7-6 ไทเบรก 7-4 และ 6-2 </p>
<!-- /wp:paragraph -->

<!-- wp:paragraph -->
<p>ประเภทชายเดี่ยว รอบสอง (16 คน) อกนิษฐ์ พุ่มจิตร นักเทนนิสหนุ่มเพชรบุรี มือ 29 ของไทย และมือวางอันดับ 8 ของรายการ โชว์ฟอร์มแข็งแกร่ง เอาชนะ ชนาธร กางทอง จากสกลนคร มือ 38 ของไทย ด้วยสกอร์ 6-3 ทั้งสองเซต อกนิษฐ์ ผ่านเข้ารอบก่อนรองชนะเลิศ เจองานใหญ่อย่าง ฐานทัพ สุขสำราญ จากลพบุรี มือวางอันดับ 2 และมือ 7 ของไทย ซึ่งในรอบสอง เอาชนะ ปฤณ พานิช จากสมุทรปราการ 2-0 เซต 6-0 และ 6-0 ในส่วนผลการแข่งขันคู่อื่น ๆ มีดังนี้ หญิงเดี่ยว รอบสอง ธนัชพร ยังโหมด (ชลบุรี) ชนะ พลบรุ่ง ผลิพืช (กทม.) 6-3, 6-2 วรรษชล สวัสดี (พิษณุโลก) ชนะ พิมพ์มาดา ลิม (กทม.) 6-1, 7-5 โยษิตา ศรีพร (สุราษฎร์ธานี) ชนะ อมิตตาลัย ประสูตรนาวิน (ราชบุรี) 6-2, 6-1 พรนภัส หงส์จำรัสศิลป์ (นครปฐม) ชนะ คาโรลิน่า โคสติอูโควา (กทม.) 6-4, 6-3 พัชรินทร์ ชีพชาญเดช (ขอนแก่น) ชนะ ปพิชญา อิสโร (สงขลา) 6-1, 6-1 รดา มานะทวีวัฒน์ (กทม.) ชนะ พิมพ์มาดา ทองคำ (สุราษฎร์ธานี) 2-6, 7-5 และ 6-4</p>
<!-- /wp:paragraph -->

<!-- wp:paragraph -->
<p>ชายเดี่ยว รอบสอง ธีรภัทร ขันติวีรวัฒน์ (ขอนแก่น) ชนะ ณปราธ ละไล (กทม.) 6-0, 6-2 วรเมธ บุญพึ่ง (สุรินทร์) ชนะ เยฟเกนี่ โดรอคอฟ 6-2, 6-3 กฤติน โกยกุล (พังงา) ชนะ ปรัชญา ใบบ้ง (กทม.) 6-2, 6-1 นพดล น้อยกอ (พิจิตร) ชนะ สิรวิชญ์ สุดเนตร (อำนาจเจริญ) 6-2, 6-3 จิรัฏฐ์ นวสิริสมบูรณ์ (กทม.) ชนะ พีรณัฐ แสนพันธ์ (สมุทรปราการ) 6-4, 6-0 ชญานนท์ แก้วสุทอ (สระบุรี) ชนะ อาร์เทม ซูบาเรฟ 6-2, 6-4 ในส่วนผลการแข่งขันคู่อื่น ๆ ดูรายละเอียดได้ที่ <a href="https://l.facebook.com/l.php?u=https%3A%2F%2Fwww.tour.ltat.org%2Ftournaments-draws-MTY3OQ%3D%3D.html%3Ffbclid%3DIwZXh0bgNhZW0CMTAAYnJpZBExZVJPODlDSDFPOTNpTVJoMwEebipaTDHJ64SsyNkJBVjxZgRkm7GvbR6JJTSqfRH24h96cDcX9DAAtGLP-88_aem_zX4od9X03BSH-VeTA9w9bA&amp;h=AT3U5EtNZdlMnvkCYS5YXCv_wCmPrSaUQL1RvLFzc_I68sLI6K3EohkiSqMyRGrrGvxLs0ZT5vRGcD4IehHI5hBCdU4lQUNoxYghaVcv8v5TpHW2LWrWJj86MWgBHjkKfenjd3zS12U-VhFVUT50jQ&amp;__tn__=-UK-R&amp;c[0]=AT0_dUQjt09GlKGmTQXADX3XHzYfNYpw4IWrC4JYvDga0AHDHEf9ZzpNXMJc_5i85Q0UQ3XIXby6HbTSedHnKJC4W7yuugRQ-pE-g2HTxUiLFtLzWaKO1NWAntU79mgsunhk73-v_IVH95OptXn3fVPHwe_4vDBxx-Del8EWziaRWgGYkpWf-zrukzevdhn8CuVeatlXanBvLgD61KWsbBLFtTo0" rel="noreferrer noopener" target="_blank">https://www.tour.ltat.org/tournaments-draws-MTY3OQ==.html</a></p>
<!-- /wp:paragraph -->

<!-- wp:image {"id":49078,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/04/492214639_1108451987984449_8072687083499534890_n-1024x683.jpg" alt="" class="wp-image-49078"/></figure>
<!-- /wp:image -->