<!-- wp:paragraph {"align":"center","style":{"typography":{"fontSize":20},"color":{"background":"#dbf8d3"}}} -->
<p class="has-text-align-center has-background" style="background-color:#dbf8d3;font-size:20px"><strong>"กษิดิศ-ยุทธนา" ชนะหวิวลิ่วชิงญี่ปุ่น<br>ลุ้นแชมป์ชายคู่"ไอทีเอฟเวิลด์เทนนิส"</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสอาชีพนานาชาติ ไอทีเอฟ เวิลด์ เทนนิส ทัวร์ 2022 เก็บคะแนนสะสมอันดับโลก "ไทยแลนด์-ไอทีเอฟ เทนนิส ทัวร์" ครั้งที่ 2 (รายการชายและหญิง) ชิงเงินรางวัลรวม รายการละ 25,000 ดอลลาร์สหรัฐ หรือประมาณ 821,750 บาท (รวมชาย-หญิง 50,000 ดอลลาร์สหรัฐ หรือประมาณ 1,643,500 บาท) ที่สนามกีฬาเทนนิส องค์การบริหารส่วนจังหวัดเชียงราย เมื่อวันที่ 10 มิ.ย. 2565 ในประเภทคู่ เข้าสู่รอบรองชนะเลิศ
       ประเภทชายคู่ "บูม" กษิดิศ สำเร็จ และ "สอง" ยุทธนา เจริญผล สองนักเทนนิสทีมชาติไทยชุดเหรียญทองซีเกมส์ ครั้งที่ 31 ในประเภททีมชาย ลงสนามตัดเชือกกับ ปู๋ ยุนเชาเกเต นักหวดจีน และ คริสเตียน ดิดิเยร์ ชิน จากมาเลเซีย ปรากฏว่า สู้กันถึงซูเปอร์ไทเบรก และเป็นคู่ของหนุ่มไทยที่พยายามสู้อย่างเต็มที่ ก่อนเฉือนชนะไปอย่างฉิวเฉียด 2-1 เซต 6-2, 1-6 และซูเปอร์ไทเบรก 12-10
       คู่ของ กษิดิศ และ ยุทธนา ทะยานสู่รอบชิงชนะเลิศไปพบกับ ยูกิ โมจิซูกิ และ มาโกโตะ โอชิ สองนักหวดหนุ่มญี่ปุ่น คู่มือวางอันดับ 3 ของรายการ ที่เฉือนชนะ ชูว ยู่ เชียว จากไต้หวัน และ ซุน ฟาจิง จากจีน คู่มือวางอันดับ 1 ของรายการ 2-1 เซต ด้วยสกอร์ 1-6, 6-3 และซูเปอร์ไทเบรก 10-4
       ด้านประเภทหญิงเดี่ยว รอบก่อนรองชนะเลิศ หรือ 8 คนสุดท้าย "อีฟ" พัชรินทร์ ชีพชาญเดช นักหวดทีมชาติไทย มือ 917 ของโลก สุดต้านฟอร์มการเล่นที่ยอดเยี่ยมของ รูทูย่า โภซาเล นักหวดอินเดีย มือ 505 ของโลก ทำให้พ่ายไป 0-2 เซต 3-6, 3-6 ต้องหยุดเส้นทางไว้ที่รอบ 8 คนสุดท้าย แต่ พัชรินทร์ ยังได้รับเงินรางวัลปลอบใจ 672 ดอลลาร์สหรัฐ หรือประมาณ 22,088 บาท และคะแนนสะสมอันดับโลกอีก 9 แต้ม ในขณะที่ รูทูย่า โภซาเล เข้าไปตัดเชือกกับ นาโอะ ฮิบิโนะ เต็ง 1 จากญี่ปุ่น ที่ชนะ เคียวกะ โอกามูระ เต็ง 5 จากญี่ปุ่นเช่นกัน 4-6, 7-6(3) และ 6-2
       ผลการแข่งขันคู่อื่น หญิงเดี่ยว รอบก่อนรองชนะเลิศ เกา ซินหยู (จีน) ชนะ อันกิต้า ไรน่า (มือวาง 2-อินเดีย) 5-7, 6-4 และ 7-5 โมโมโกะ โกโบริ (ญี่ปุ่น) ชนะ จิฮิโระ มูรามัตสึ (มือวาง 3-ญี่ปุ่น) 6-3, 6-1
       ชายเดี่ยว รอบก่อนรองชนะเลิศ ปู๋ ยุนเชาเกเต (มือวาง 7-จีน) ชนะ ชูว ยู่ เชียว (มือวาง 1-ไต้หวัน) 7-5, 6-4 ชินทาโร่ อิมาอิ (มือวาง 4-ญี่ปุ่น) ชนะ ซุน ฟาจิง (จีน) 6-4, 6-3 ชินจิ ฮาซาวะ (ญี่ปุ่น) ชนะ ยูสุเกะ ทาคาฮาชิ (ญี่ปุ่น) 3-6, 6-2 และ 6-2 แยนกี้ เอเรล (มือวาง 3-ตุรกี) ชนะ คอนสแตนติน คราฟชุค (มือวาง 6-รัสเซีย) 6-6Ret. (เวียนศีรษะ)
       หญิงคู่ รอบรองชนะเลิศ ฮารุนะ อาราคาวะ-นัตสึโฮะ อาราคาวะ (ญี่ปุ่น) ชนะ หลิว ฟางโจว-หวัง เหม่ยหลิง (จีน) 6-7(3-7), 6-2 และซูเปอร์ไทเบรก 10-6 รูทูย่า โภซาเล-เอริกะ เซมะ (คู่มือวาง 2 อินเดีย-ญี่ปุ่น) ชนะ เกา ซินหยู-ซุน ฟาง หญิง (จีน) 6-4, 7-5</code></pre>
<!-- /wp:code -->

<!-- wp:image {"id":32372,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/06/7D2A55F8-C17F-4C0F-AD69-86CF5242F9B9-1024x683.jpeg" alt="" class="wp-image-32372"/></figure>
<!-- /wp:image -->