<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#00a38b"}}} -->
<p class="has-text-align-center has-vce-bg-color has-text-color has-background" style="background-color:#00a38b;font-size:22px"><strong>"อัญชิสา-สลักทิพย์" ผงาดแชมป์หญิงคู่<br>"พัชรินทร์-กษิดิศ" ชิงฯ เดี่ยวศึกไอทีเอฟ</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสนานาชาติ ไทยแลนด์-ไอทีเอฟ เวิลด์ เทนนิส ทัวร์ 2023 สัปดาห์ที่ 7 เทนนิสชาย "ไอทีเอฟ เมนส์ เวิลด์ ทัวร์ 2023 (1)" และเทนนิสหญิง "ไอทีเอฟ วีเมนส์ เซอร์กิต 2" ชิงเงินรางวัลรวม รายการละ 15,000 ดอลลาร์สหรัฐ หรือประมาณ 534,600 บาท รวม 2 รายการอยู่ที่ 1,069,200 บาท ที่สนามเทนนิส ภายในสนามกีฬากลางตุมปัง ม.วลัยลักษณ์ จ.นครศรีธรรมราช เมื่อวันที่ 26 ส.ค. 2566 ช่วงเช้าเป็นการแข่งขันประเภทเดี่ยว
       ไฮไลท์อยู่ที่นักเทนนิสไทย ซึ่งโคจรมาตัดเชือกกันเองในประเภทหญิงเดี่ยว รอบรองชนะเลิศ "อีฟ" พัชรินทร์ ชีพชาญเดช เต็ง 7 และมือ 639 โลก พบกับ "ออมสิน" อัญชิสา ฉันทะ เต็ง 1 และมือ 478 โลก โดยคู่นี้เคยพบกันในรอบชิงชนะเลิศ ศึกดับเบิลยู15 นครศรีธรรมราช เมื่อวันที่ 16 ก.ค.ที่ผ่านมา ครั้งนั้นเป็น อัญชิสา ที่ชนะ 2-1 เซต ส่วนการแข่งขันครั้งนี้เป็น พัชรินทร์ ที่โชว์ฟอร์มได้ดีกว่า ใช้เวลา 78 นาที รวบชัยได้ 2 เซตรวด 6-4, 6-1
       พัชรินทร์ ผ่านเข้าไปชิงชนะเลิศกับ มิโฮะ คุราโมจิ นักหวดสาวญี่ปุ่น มือวาง 2 และมือ 527 โลก ที่ตัดเชือกชนะนักหวดร่วมชาติ มายูกะ อาอิคาวะ มือวาง 4 และมือ 557 โลก 2-0 เซต 6-4, 6-1 ในเวลา 76 นาที สำหรับผลงานรายการไอทีเอฟในประเภทเดี่ยวก่อนหน้านี้ของ พัชรินทร์ ในช่วงปี 2566 ผ่านเข้าชิงชนะเลิศมาแล้ว 2 ครั้ง ได้รองแชมป์ทั้งหมด
       ด้านชายเดี่ยว 2 นักเทนนิสไทยพบกันเอง "บูม" กษิดิศ สำเร็จ มือวาง 3 และมือ 678 โลก พบกับ "เน็ต" พลภูมิ โควาพิทักษ์เทศ มือวาง 2 และมือ 659 โลก ผลปรากฏว่า หลังจบเซตแรก ซึ่ง กษิดิศ ชนะ 6-1 ทาง พลภูมิ ได้แจ้งขอถอนตัวออกจากการแข่งขัน เนื่องจากเจ็บสะโพกขวา ส่งผลให้ กษิดิศ ชนะด้วยสกอร์ 6-1 Ret. และผ่านเข้าไปชิงชนะเลิศกับ กริกอรี่ โลมากิ้น จากคาซัคสถาน นักหวดที่ได้ลัคกี้ลูสเซอร์ มือ 980 โลก ที่ตัดเชือกชนะ "โอเว่น" ธนเพชร ฉันทะ ของไทย มือ 1,295 โลก 2-0 เซต 7-5, 7-5
       ขณะที่ประเภทคู่ เป็นรอบชิงชนะเลิศ แข่งขันช่วงบ่าย โดย ผู้ช่วยศาสตราจารย์ ดร.มาริสา ภูมิภาค ณ หนองคาย รักษาการแทนผู้อำนวยการศูนย์ส่งเสริมวัฒนธรรมและการกีฬา ม.วลัยลักษณ์ เป็นประธานมอบรางวัลให้แก่นักกีฬา และมี นายสนธยา คงชัย รักษาการแทนหัวหน้าส่วนอาคารสถานที่ ม.วลัยลักษณ์ ร่วมด้วย
       ประเภทหญิงคู่ รอบชิงชนะเลิศ "ออมสิน" อัญชิสา ฉันทะ กับ "หมิว" สลักทิพย์ อุ่นเมือง สองนักหวดสาวไทย ผนึกกำลังช่วยกันหวดเอาชนะ "คู่เต็ง 3" โกซาล ไอนิตดิโนวา จากคาซัคสถาน กับ หยาง อี้ดี้ จากจีน ได้ 2 เซตรวด 7-6 ไทเบรก 8-6 และ 6-2 คว้าแชมป์หญิงคู่ไปครอง พร้อมรับเงินรางวัลร่วมกัน 955 ดอลลาร์สหรัฐ หรือประมาณ 34,036 บาท และคะแนน คนละ 10 แต้ม ส่วนคู่รองแชมป์ ได้รับเงินรางวัลร่วมกัน 515 ดอลลาร์สหรัฐ หรือประมาณ 18,354 บาท และคะแนน คนละ 6 แต้ม
       ประเภทชายคู่ รอบชิงชนะเลิศ "คู่เต็ง 4" ซุน เชียน กับ ถัง เซิง จากจีน หวดชนะ ยูตะ คาวาฮาชิ กับ เรียวทาโร่ ทากูจิ จากญี่ปุ่น 2-1 เซต 6-4, 6-7(4-7) และซูเปอร์ไทเบรก 10-7 คว้าตำแหน่งแชมป์ชายคู่ไปครอง พร้อมรับเงินรางวัลร่วมกัน 930 ดอลลาร์สหรัฐ หรือประมาณ 33,145 บาท และคะแนน คนละ 15 แต้ม ส่วนคู่รองแชมป์ รับเงินรางวัลร่วมกัน 540 ดอลลาร์สหรัฐ หรือประมาณ 19,245 บาท และคะแนน คนละ 8 แต้ม</code></pre>
<!-- /wp:code -->

<!-- wp:image {"id":38838,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/08/IMG_3444-1024x683.jpeg" alt="" class="wp-image-38838"/></figure>
<!-- /wp:image -->