<!-- wp:paragraph {"align":"center","style":{"typography":{"fontSize":20},"color":{"background":"#cfe1e9"}}} -->
<p class="has-text-align-center has-background" style="background-color:#cfe1e9;font-size:20px"><strong>วาง 1 ไม่พลาด "ภวิชญ์" ชนะตามคาดเพียงธารตัดเชือกลัลนาหวดไทยแลนด์</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิส รายการ ไทยแลนด์ แชมป์เปี้ยนชิพ สนาม 2 ประจำปี 2568 ชิงเงินรางวัลรวม 600,000 บาท ที่ศูนย์พัฒนากีฬาเทนนิสแห่งชาติ สมาคมกีฬาลอนเทนนิสแห่งประเทศไทยฯ เมืองทองธานี จ.นนทบุรี เมื่อวันที่ 21 ก.พ. 2568 เข้าสู่ครึ่งทางของการแข่งขัน ซึ่งในประเภทเดี่ยว เป็นรอบก่อนรองชนะเลิศ ประเภทชายเดี่ยว รอบก่อนรองชนะเลิศ "แมงปอ" ภวิชญ์ สอนหลักทรัพย์ นักเทนนิสหนุ่มระยอง มือ 5 ของไทย โชว์ฟอร์มสมกับการเป็นมือวางอันดับ 1 ของรายการ ใช้การหวดที่ดุดัน เอาชนะ "ต้า" ธนกร ศรีรัตน์ นักเทนนิสชาว กทม. มือ 17 ของไทย และมือวางอันดับ 6 ได้อย่างขาดลอย ด้วยสกอร์ 6-1 ทั้งสองเซต ภวิชญ์ ทะลุสู่รอบรองชนะเลิศ ซึ่งจะตัดเชือกกับ "ไทเกอร์" อกนิษฐ์ พุ่มจิตร มือ 28 ของไทย จากเพชรบุรี ที่ชนะ "หมิง" ณัฏฐญุตม์ นิธิธนนนต์ มือวางอันดับ 5 และมือ 13 ของไทย จากอุดรธานี ด้วยสกอร์ 6-0 และ 3-0 Ret. (รีไทร์) โดย ณัฏฐญุตม์ ขอยอมแพ้ เนื่องจากปวดศีรษะ ทำให้ตกรอบและได้รับเงินรางวัลปลอบใจ จำนวน 9,000 บาท</p>
<!-- /wp:paragraph -->

<!-- wp:paragraph -->
<p>ทางด้านประเภทหญิงเดี่ยว รอบก่อนรองชนะเลิศ "เอิร์ธ" เพียงธาร ผลิพืช มือวางอันดับ 3 จากนนทบุรี ซึ่งเป็นมือ 5 ของไทยในปัจจุบัน ปราบรุ่นน้องดาวรุ่ง "แอ๊ตต้า" พิมพ์มาดา ทองคำ มือวาง 6 และมือ 13 ของไทย จากสุราษฎร์ธานี ด้วยสกอร์ 6-2 ทั้งสองเซต พิมพ์มาดา ได้รับเงินรางวัลจากการตกรอบนี้ จำนวน 9,000 บาท เพียงธาร จะแข่งขันรอบรองชนะเลิศกับ มือวางอันดับ 1 ของรายการ "รวงข้าว" ลัลนา ธาราฤดี มือ 2 ของไทย สาวปักษ์ใต้ นครศรีธรรมราช ที่หยุดผลงานของ "ทีที" ไทร่า ลิธิบี สาวลูกครึ่งคนสวย ไทย-อังกฤษ มือ 14 ของไทย จาก กทม. ไว้เพียงรอบก่อนรองชนะเลิศ ด้วยการเอาชนะภายใน 2 เซต 6-1 และ 6-2 โดย ไทร่า ได้รับเงินรางวัลปลอบใจ จำนวน 9,000 บาท</p>
<!-- /wp:paragraph -->

<!-- wp:paragraph -->
<p>ในส่วนผลการแข่งขันคู่อื่น ๆ มีดังนี้ ชายเดี่ยว รอบก่อนรองชนะเลิศ ยุทธนา เจริญผล (อ่างทอง) ชนะ ฐานทัพ สุขสำราญ (ลพบุรี) 4-6, 6-4 และ 6-3 ปัญณ์ณวัชญ์ สุทธิสมบูรณ์ (ลำปาง) แพ้ ลูก้า คาสเทลนูโอโว (สวิตเซอร์แลนด์) 3-6, 2-6 หญิงเดี่ยว รอบก่อนรองชนะเลิศ อัญชิสา ฉันทะ (ประจวบคีรีขันธ์) ชนะ ณพัฐธิกา ราศรี (อุบลราชธานี) 6-2, 6-1 ณิชาต์ เลิศพิทักษ์สินชัย (กทม.) ชนะ ปารมี ทัดแก้ว (ยะลา) 5-7, 7-5 และ 6-3</p>
<!-- /wp:paragraph -->

<!-- wp:paragraph -->
<p>คู่ผสม รอบก่อนรองชนะเลิศ วรรษชล สวัสดี (พิษณุโลก) /สุทธิภัทร ยุนกระโทก (นนทบุรี) ชนะ นราวรรณ เรืองเกิด (ชลบุรี) /จิรายุ ลิ้มปทุม (ปทุมธานี) 6-0, 6-0 ลัลนา ธาราฤดี (นครศรีธรรมราช) /ณัฐนนท์ กัจฉปานันท์ (ยะลา) ชนะ ณัชชารีย์ ธีรโชติจิรานนท์ (ประจวบคีรีขันธ์) /ณัฐพล วราสินธุ์ (ชลบุรี) 6-1, 6-1 พัชรินทร์ ชีพชาญเดช (ขอนแก่น) /ธนกร ศรีรัตน์ (กทม.) ชนะ ลัลดา กำหอม (กทม.) /ภวิชญ์ สอนหลักทรัพย์ (ระยอง) 6-4, 2-6 และซูเปอร์ไทเบรก 11-9 /ไทร่า ลิธิบี (กทม.) /นวกานต์ ขุนจันทร์ (กทม.) ชนะ โชติกา สังข์ลาโพธิ์ (ชุมพร) /วรชน รักษ์ปวงชน (กทม.) 4-6, 6-2 และซูเปอร์ไทเบรก 10-3</p>
<!-- /wp:paragraph -->

<!-- wp:paragraph -->
<p>ชายคู่ รอบรองชนะเลิศ คงทรัพย์ คงคา (กทม.) /ฐานทัพ สุขสำราญ (ลพบุรี) ชนะ สิรวิชญ์ สุดเนตร (อำนาจเจริญ) /ศุภศิษฏ์ อภิธนวิทย์ (นนทบุรี) 6-1, 6-4 ยุทธนา เจริญผล (อ่างทอง) /จิรัฏฐ์ นวสิริสมบูรณ์ (กทม.) ชนะ ทรงฤทธิ์เดวิด จั่นบุบผา (กทม.) /แทนตะวัน แมคจิโอริ (กทม.) 6-2, 6-3 หญิงคู่ รอบรองชนะเลิศ ณิชาต์ เลิศพิทักษ์สินชัย (กทม.) /เพียงธาร ผลิพืช (นนทบุรี) ชนะ พิมพ์มาดา ทองคำ (สุราษฎร์ธานี) /คริสตินา โอเวอรินา 6-1, 6-1 พิมพ์มาดา ลิม (กทม.) /พิมพ์ลภัส ลิม (กทม.) ชนะ ปารมี ทัดแก้ว (ยล) /คาโรลินา คอสติอูโควา (กทม.)6-1, 6-3</p>
<!-- /wp:paragraph -->

<!-- wp:image {"id":47941,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/02/480642893_1058229196340062_7190822427031758123_n-732x1024.jpg" alt="" class="wp-image-47941"/></figure>
<!-- /wp:image -->