<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#7b00a3"}}} -->
<p class="has-text-align-center has-vce-bg-color has-text-color has-background" style="background-color:#7b00a3;font-size:22px"><strong>"พรนภัส-โยษิตา" คว้ารองแชมป์<br>เทนนิส "ไอทีเอฟ เวิลด์ จูเนียร์ส"</strong></p>
<!-- /wp:paragraph -->

<!-- wp:code -->
<pre class="wp-block-code"><code>       ศึกเทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ส เจ30 นนทบุรี รายการ LTAT - ITF JUNIORS J30 (แอลทีเอที - ไอทีเอฟ จูเนียร์ส เจ30) ครั้งที่ 1 ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 11 ส.ค. 2566 เริ่มด้วยการแข่งขันประเภทเดี่ยว
       ประเภทชายเดี่ยว รอบรองชนะเลิศ "เปนเน่" เปน จารุศร นักหวดดาวรุ่งไทย วัย 15 ปี มือวาง 2 และมือ 726 เยาวชนโลก ดวลแร็กเกตกับ โคชิ อิชิบาชิ นักหวดดาวรุ่งญี่ปุ่น วัย 15 ปี มือวาง 4 และมือ 790 เยาวชนโลก ถึง 3 เซต ก่อนจะปราชัย 1-2 เซต 6-2, 4-6 และ 3-6 เปน หยุดผลงานไว้ที่รอบรองชนะเลิศ รับคะแนนสะสมอันดับเยาวชนโลก 9 คะแนน ในขณะที่ โคชิ อิชิบาชิ ผ่านเข้าไปชิงชนะเลิศกับ อู๋ ไค-อัน มือวาง 6 และมือ 981 เยาวชนโลก จากไต้หวัน ที่ตัดเชือกชนะ ลุค โคห์ มือ 1621 เยาวชนโลก จากสิงคโปร์ 2-0 เซต 7-5 และ 6-2
       ด้านหญิงเดี่ยว รอบรองชนะเลิศ จาง เสวี่ยถง (วาง 3 จีน) ชนะ อันจาลี คิราน่า จูนาร์โต้ (วาง 7 อินโดนีเซีย) 6-3, 6-2 หม่า รัวซี (วาง 6 จีน) ชนะ ฮัน ยาบิง (วาง 5 จีน) 6-1, 6-1
       จากนั้นเป็นการแข่งขันประเภทคู่ รอบชิงชนะเลิศ โดย นายธานี แสนยาอุโฆษ กรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ และประธานฝ่ายพัฒนาเยาวชน เป็นประธานมอบรางวัลแก่นักกีฬา
       ประเภทหญิงคู่ รอบชิงชนะเลิศ พรนภัส หงส์จำรัสศิลป์ กับ โยษิตา ศรีพร คู่วาง 5 จากไทย ปราชัยให้แก่ คาอิลิ เดมิ เทโสะ กับ โนเอะลานิ ซาระ เทโสะ คู่วาง 3 จากญี่ปุ่น 2-0 เซต 6-2, 6-1 ส่งผลให้ พรนภัส กับ โยษิตา ได้รองแชมป์หญิงคู่ ได้รับคะแนนสะสมอันดับเยาวชนโลก คนละ 3.25 แต้ม ส่วนคู่ญี่ปุ่น ในฐานะแชมป์ รับคะแนน คนละ 6.25 แต้ม
       ขณะที่ประเภทชายคู่ รอบชิงชนะเลิศ เหวียน ได คันห์ กับ เหวียน มินห์เทียน คู่วาง 8 จากเวียดนาม ผนึกกำลัง ช่วยกันหวดเอาชนะ เควิน มานูเอล จอร์เกรา จากอิตาลี กับ โจว ซิน จากจีน 2-0 เซต 6-2 และ 6-1 คว้าแชมป์ชายคู่ไปครอง พร้อมรับคะแนน คนละ 6.25 แต้ม ส่วนคู่รองแชมป์ ได้รับคะแนน คนละ 3.25 แต้ม</code></pre>
<!-- /wp:code -->

<!-- wp:image {"id":38562,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/08/054022F5-A39F-43C2-850E-E9D470107EA5-1024x683.jpeg" alt="" class="wp-image-38562"/></figure>
<!-- /wp:image -->