<!-- wp:paragraph {"align":"center","style":{"typography":{"fontSize":20},"color":{"background":"#b7ced8"}}} -->
<p class="has-text-align-center has-background" style="background-color:#b7ced8;font-size:20px"><strong>ปาณะวัฒศ์ หวด 3 เซตปราบฟิลิปปินส์"พัทธ์ธีรา" ล้มมือวาง 5 ฉลุยหวดเอเชีย</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนเอเชีย รุ่นอายุไม่เกิน 14 ปี เก็บคะแนนสะสมอันดับเอเชีย ระดับเกรด 2 รายการ "แอลทีเอที เอเชี่ยน โฟร์ทีน แอนด์ อันเดอร์ 2024" ครั้งที่ 2 ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 22 ก.ค. 2567 เป็นการแข่งขันรอบเมนดรอว์วันแรก ประเภทชายเดี่ยว ปาณะวัฒศ์ เซี่ยงเห็น นักเทนนิสไทย มือ 231 เยาวชนเอเชีย ออกแรงหวดถึง 3 เซต ก่อนเรียกฟอร์มเก่งออกมาปราบคู่แข่งขันอย่าง อเล็กซานเดอร์ จัสติน โคยิวโต มือ 344 เยาวชนเอเชีย จากฟิลิปปินส์ ลงได้สำเร็จ หลังเฉือนชนะ 2-1 เซต 6-1, 4-6 และ 6-4 ปาณะวัฒศ์ ฉลุยสู่รอบสอง หรือ 16 คนสุดท้าย ไปพบกับ ณปราธ ละไล มือวาง 6 จากไทยเช่นกัน และเป็นมือ 162 เยาวชนเอเชีย ที่รอบแรก ชนะ หวง เจิ้งซี มือ 491 เยาวชนเอเชีย จากจีน 2-0 เซต 6-4, 6-3</p>
<!-- /wp:paragraph -->

<!-- wp:paragraph -->
<p>ด้าน พัทธ์ธีรา ตันพิพัฒน์ นักเทนนิสไทย อายุ 12 ปี มือ 270 เยาวชนเอเชีย โชว์ฟอร์มเก่งในการแข่งขันประเภทหญิงเดี่ยว รอบแรก หวดเอาชนะ หลี่ ซินถง นักเทนนิสจีน มือ 194 เยาวนเอเชีย และเป็นมือวางอันดับ 5 ของรายการ ได้ 2-0 เซต 7-5 และ 6-2 ส่งให้ พัทธ์ธีรา ผ่านเข้ารอบสอง หรือ 16 คนสุดท้าย ไปพบกับ ธันยกานต์ ศักดิ์ศรีทวี จากไทยด้วยกัน ซึ่งได้ไวลด์การ์ดหรือสิทธิพิเศษเข้าร่วมการแข่งขันและสามารถหวดเอาชนะ คากิว โรเซลล์ ยอง จากฮ่องกง ที่เข้ามาจากรอบคัดเลือก 2-0 เซต 6-3, 7-5 ในส่วนผลการแข่งขันของนักเทนนิสไทยรายอื่น ประเภทหญิงเดี่ยว รอบแรก จิณห์นิภา ตราชูวณิช ชนะ เยว่ เพเนโลเป วาน (ฮ่องกง) 6-1, 6-0 อัญวีณ์ ไพศาลภาณุวงศ์ ชนะ ลีแอนน์ ลี (ฮ่องกง) 6-0, 6-0 อิสริยา เตชาเศรษฐ์ ชนะ ฮันนาห์ เทย์ (สิงคโปร์) 6-2, 6-4 พัชรญดา รังษี ชนะ หยิน เมดเดอลีน อึ้ง (ฮ่องกง) 1-6, 6-1 และ 6-2</p>
<!-- /wp:paragraph -->

<!-- wp:paragraph -->
<p>พิมพ์พิศา วงษ์วานิชขจร ชนะ ลี อลิเซีย จือจิ่งฮัน (จีน) 6-1, 6-1 ณธิดา คู่พงศกร ชนะ คันซา อิสมาอิล ฮามีด (มัลดีฟส์) 6-2, 6-0 พลอยเพชร ด้วงเขียว ชนะ แฮลีน หมิง แฮ ชู (ฮ่องกง) 6-0, 6-0 กัลยรัตน์ ศักดิ์ศรีทวี ชนะ บารัน วานากิ (อิหร่าน) 6-2, 6-0 ชายเดี่ยว รอบแรก ธีรพัทธิ์ สัมฤทธิวณิชชา ชนะ อิบราฮิม อลันเดจานี (ซาอุดิอาระเบีย) 6-1, 6-0 ศิวกร ฉวยกระโทก ชนะ ฉุยเหมิน เฮยจาเดน (วาง 5-ฮ่องกง) 6-4, 7-5 พิชญ์พงษ์ จีนาพันธุ์ ชนะ เจิ้ง จื่อเทา (จีน) 2-6, 6-2 และ 6-2 </p>
<!-- /wp:paragraph -->

<!-- wp:paragraph -->
<p>สำหรับผลการแข่งขันคู่อื่น ๆ ดูรายละเอียดได้ที่ <a rel="noreferrer noopener" href="https://atf.tournamentsoftware.com/tournament/26472cb1-0584-4dd6-8240-063243def8c3/Matches?fbclid=IwZXh0bgNhZW0CMTAAAR0hyMqkE-wx9TkW8nniGeygZ-R0OvIECeBLyz-S4wHTme3YRvxPAxzt7QM_aem_sQIwPcxDG2D1KoWXTXCAsg" target="_blank">https://atf.tournamentsoftware.com/.../26472cb1.../Matches</a></p>
<!-- /wp:paragraph -->

<!-- wp:image {"id":44411,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/07/452378329_902351015261215_2559030451825439656_n-1024x683.jpg" alt="" class="wp-image-44411"/></figure>
<!-- /wp:image -->