<!-- wp:paragraph {"align":"center","textColor":"vce-bg","style":{"color":{"background":"#00a1a3"},"typography":{"fontSize":22}}} -->
<p class="has-text-align-center has-vce-bg-color has-text-color has-background" style="background-color:#00a1a3;font-size:22px"><strong>"จิรัฏฐ์"โชว์ฟอร์มเต็ง 2 หวดลิ่ว 8 คน<br>"มาหยา"ฟอร์มเฉียบฉลุยศึกไทยแลนด์</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสอาชีพ "ไทยแลนด์ แชมป์เปี้ยนชิพ" ประจำปี 2566 สนาม 4 ชิงเงินรางวัลรวม 600,000 บาท ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 23 มี.ค.ที่ผ่านมา ในประเภทเดี่ยว เป็นการแข่งขันรอบ 16 คนสุดท้าย
       ประเภทชายเดี่ยว "เมฆ" จิรัฏฐ์ นวสิริสมบูรณ์ นักหวดหนุ่มกรุงเทพฯ วัย 26 ปี ที่เคยติดทีมชาติชุดเดวิสคัพมาแล้ว ปัจจุบันเป็นมือ 7 ของไทย และในรายการนี้ ถูกจัดให้เป็นเต็ง 2 ของรายการ ลงสนามพบกับนักหวดรุ่นน้องฝีมือดี "ปันปัน" ศิวณัฎฐ์ อุ้ยตยะกุล นักเทนนิสหนุ่มพัทลุง วัย 18 ปี ที่เคยติดทีมชาติในระดับเยาวชน ผลการแข่งขัน ปรากฏว่า เซตแรก สู้กันสนุก สกอร์เท่ากัน 5-5 จิรัฏฐ์ ใช้ประสบการณ์ ชิงจังหวะทำคะแนนแซงเอาชนะไป 7-5 และยังเล่นดีต่อเนื่องในเซตสอง ส่งผลให้ จิรัฏฐ์ ชนะ 2 เซตรวด 7-5, 6-3 ผ่านเข้ารอบก่อนรองชนะเลิศหรือ 8 คนสุดท้าย ไปพบกับ ณัฐสิทธิ์ กุลสุวรรณ์ เต็ง 6 และมือ 16 ของไทย จากกาญจนบุรี ที่ชนะ "นอร์ธ" อนพัช ทิมางกูร เต็ง 9 และมือ 24 ของไทย จากกรุงเทพฯ 6-4, 0-3 Retd. หลังจาก อนพัช ขอถอนตัว เนื่องจากหายใจไม่ทัน
       ด้านหญิงเดี่ยว มาหยา บุญญาอรุณเนตร นักหวดดาวรุ่งวัย 16 ปี จากกรุงเทพฯ เต็ง 8 ของรายการ และมือ 34 ของไทย ตีตั๋วสู่รอบ 8 คนสุดท้ายได้เช่นกัน หลังจากใช้การหวดที่เฉียบขาดและยิงวินเนอร์ได้แม่นยำ เอาชนะ พิมพ์มาดา ลิม ลูกครึ่งไทย-สิงคโปร์ วัย 16 ปี จากกรุงเทพฯ มือ 38 ของไทย ได้ 2-0 เซต 6-2, 6-1 โดยในรอบ 8 คน มาหยา จะวัดฝีมือกับ ชมภู่ทิพย์ จันดาเขต เต็ง 2 จากนนทบุรี และมือ 11 ของไทย ที่ใช้ความเก๋าหวดเอาชนะ ลัลน์ลลิต บุษดี มือ 55 ของไทย จากปทุมธานี 6-3, 6-0
       ในส่วนผลการแข่งขันคู่อื่น ๆ มีดังนี้ ชายเดี่ยว รอบ 16 คน ฐานทัพ สุขสำราญ (ลพบุรี) ชนะ ณัฏฐญุตม์ นิธิธนนนต์ (อุดรธานี) 6-3, 6-0 พล วัฒนกูล (ปทุมธานี) ชนะ ชญานนท์ แก้วสุทอ (สระบุรี) 6-3 Retd. (เวียนศีรษะ) นพดล น้อยกอ (พิจิตร) ชนะ ศรัญพงศ์ บริสุทธิ์พงศ์ (นนทบุรี) 6-3, 6-4 ไมเคิล มัธยมจันทร์ (กทม.) ชนะ ธนกร ศรีรัตน์ (กทม.) 6-2, 6-3 ธนเพชร ฉันทะ (ประจวบคีรีขันธ์) ชนะ สิรวิชญ์ สุดเนตร (อำนาจเจริญ) 6-1, 6-4 คงทรัพย์ คงคา (กทม.)  ชนะ วริศ สอนบุตรนาค (กทม.) 4-6, 6-1 และ 6-0
       หญิงเดี่ยว รอบ 16 คน พัชรินทร์ ชีพชาญเดช (ขอนแก่น) ชนะ ศุภนิด นพฤทธิ์ (พังงา) 6-0, 6-3 เกศรินทร์ อุ่นศิริ (กทม.) ชนะ ภาวินี ร่วมรักษ์ (กทม.) 6-7(4-7), 6-4, 1-1 Retd. (ตะคริว) ปพิชญา อิสโร (สงขลา) ชนะ พิมพ์ลภัส ลิม (กทม.) 6-2, 7-5 วรรษชล สวัสดี (พิษณุโลก) ชนะ สิริน พงศ์ทองเมือง (กทม.) 6-1, 6-0 กัญจน์ชญา จูงวัฒนา (กทม.) ชนะ ณัชชารีย์ ธีรโชติจิรานนท์ (ประจวบคีรีขันธ์) 6-1, 6-2 เมลิสสา เซ (กทม.) ชนะ พิมพ์ลดา ทองคำ (สุราษฎร์ธานี) 6-1, 6-3
       สำหรับผลการแข่งขันคู่อื่น ๆ ดูรายละเอียดได้ที่ https://www.tour.ltat.org/tournaments-factsheet-acceptance-MTI1NA==.html#tourOOP</code></pre>
<!-- /wp:code -->

<!-- wp:image {"id":36556,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/03/E1EABC77-6357-4D8C-A0A5-98ECE9EF9C64-1024x683.jpeg" alt="" class="wp-image-36556"/></figure>
<!-- /wp:image -->