<!-- wp:paragraph {"align":"center","gradient":"very-light-gray-to-cyan-bluish-gray","fontSize":"large"} -->
<p class="has-text-align-center has-very-light-gray-to-cyan-bluish-gray-gradient-background has-background has-large-font-size"><strong>ทีมชาติรุ่น 14 ปี พร้อมลั่นกลองรบ<br>แย่งตั๋วลุยหวดชิงแชมป์โลกไฟนอลส์</strong></p>
<!-- /wp:paragraph -->

<!-- wp:paragraph -->
<p>นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ เปิดเผยว่า สมาคมได้ส่งนักกีฬาเทนนิสเยาวชนหญิงทีมชาติไทย รุ่นอายุไม่เกิน 14 ปี เดินทางไปแข่งขัน รายการ 2026 ไอทีเอฟ เวิลด์ จูเนียร์ เทนนิส, เอเชีย/โอเชียเนีย ไฟนอลส์ ควอลิฟายอิ้ง อีเวนท์ ที่เมืองกูชิง รัฐซาราวัก ประเทศมาเลเซีย ระหว่างวันที่ 21-26 เม.ย. 2569 โดยได้ออกเดินทางไปเมื่อวันที่ 19 เม.ย. ที่ผ่านมา</p>
<!-- /wp:paragraph -->

<!-- wp:paragraph -->
<p>รายการนี้เป็นการแข่งขันประเภททีม สำหรับนักกีฬาหญิง ประกอบด้วย "น้องพลอย" พลอยเพชร ด้วงเขียว จากสงขลา "น้องจ๊ะจ๋า" อัญวีณ์ ไพศาลภาณุวงศ์ จากเชียงใหม่ และ "น้องเอมมี่" ศรุดา สุดตา จากกรุงเทพฯ โดยมี "โค้ชจิม" จ่าสิบเอก สหทัศน์ ศุภกิจ เป็นผู้ฝึกสอนทีมชาติไทย และ นายอนุชิต เรือนก้อน ทำหน้าที่เทรนเนอร์</p>
<!-- /wp:paragraph -->

<!-- wp:paragraph -->
<p>นายกวงการกีฬาลูกสักหลาดไทย กล่าวต่อว่า หลังจากนั้นจะส่งนักกีฬาเทนนิสเยาวชนชายทีมชาติไทย รุ่นอายุไม่เกิน 14 ปี เดินทางไปแข่งขันรายการเดียวกัน ณ เมืองกูชิง ระหว่างวันที่ 28 เม.ย. - 3 พ.ค. 2569 โดยเป็นรอบคัดตัวแทนโซนเอเชีย/โอเชียเนีย เพื่อเฟ้นทีมเป็นตัวแทนโซนไปแข่งขันชิงแชมป์โลก ประเภททีม รุ่นอายุไม่เกิน 14 ปี รอบสุดท้ายของโลก หรือรอบไฟนอลส์ ต่อไปเช่นกันทั้งทีมหญิงและทีมชาย</p>
<!-- /wp:paragraph -->

<!-- wp:paragraph -->
<p>ในส่วนนักกีฬาทีมชาย ได้แก่ "น้องอันปัน" ปัณณพรรธน์ นิ่มนวลกุล จากกรุงเทพฯ "น้องเเทน" วริษฐ์ เลิศสินธพานนท์ จากกรุงเทพฯ "น้องฟาโรห์" ฟาโรห์ โกวิทวัฒนชัย จากชลบุรี โดยมี "น้องเดนิส" เดนิส เขียวรักษา จากชลบุรี เป็นนักกีฬาสำรอง ขณะที่ผู้ฝึกสอนทีมชาติไทยของชุดนี้คือ "โค้ชเอ็กซ์" พชรพล คำสมาน และ นายพันธุ์ทิวา ชาวอุทัย ทำหน้าที่เทรนเนอร์</p>
<!-- /wp:paragraph -->

<!-- wp:paragraph -->
<p>"ผมขอขอบคุณผู้ฝึกสอน สตาฟฟ์โค้ช และคณะทำงานที่ช่วยกันเตรียมความพร้อมให้นักกีฬา ซึ่งมีเป้าหมายเดียวกันคือ จะพยายามคว้าโควตาไปแข่งขันรอบสุดท้ายของโลกให้ได้ ผมขอให้ทุกคนเดินทางปลอดภัย ขออวยพรให้ทุกคนโชคดีและประสบความสำเร็จตามเป้าหมายครับ" นายสุชัย กล่าวทิ้งท้าย.</p>
<!-- /wp:paragraph -->

<!-- wp:image {"id":55843,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2026/04/674433850_1986272076099769_3411993883917793066_n.png-1024x683.jpeg" alt="" class="wp-image-55843"/></figure>
<!-- /wp:image -->