<!-- wp:paragraph {"align":"center","style":{"typography":{"fontSize":20},"color":{"background":"#a9c0c9"}}} -->
<p class="has-text-align-center has-background" style="background-color:#a9c0c9;font-size:20px"><strong>เปิดโผเดวิสคัพ "ไทย"ปะทะ"ไซปรัส" ผจก.ทีมมั่นใจ-กัปตันเบิ้มไม่ประมาท</strong></p>
<!-- /wp:paragraph -->

<!-- wp:paragraph -->
<p>ความเคลื่อนไหวการแข่งขันเทนนิสชิงแชมป์โลก ประเภททีมชาย รายการ "2025 เดวิสคัพ" เวิลด์ กรุ๊ป 2 เพลย์ออฟส์ ทีมชาติไทย พบกับ ทีมชาติไซปรัส ที่สนามดิน นิโคเซีย ฟิลด์ คลับ กรุงนิโคเซีย สาธารณรัฐไซปรัส ระหว่างวันที่ 31 ม.ค. - 1 ก.พ. 2568 ล่าสุด ได้มีการประกาศรายชื่อนักกีฬาของทั้ง 2 ทีม ผ่านเว็บไซต์ <a rel="noreferrer noopener" href="http://www.daviscup.com/?fbclid=IwZXh0bgNhZW0CMTAAAR0B43rsNZq2wNzRcAUemO-hs9UcF3zDlHE5ByLxDdZw9gjmwqjPuGY6NHY_aem_Xq_DefHMSeP4IabM4RRXXg" target="_blank">www.daviscup.com</a> อย่างเป็นทางการแล้ว ในส่วนทีมชาติไทยนั้น สมาคมกีฬาลอนเทนนิสแห่งประเทศไทย ในพระบรมราชูปถัมภ์ ได้แจ้งรายชื่อไปดังนี้ "บูม" กษิดิศ สำเร็จ (อันดับโลก เดี่ยว 418 /คู่ 1117) "โอเว่น" ธนเพชร ฉันทะ (เดี่ยว 670 /คู่ 1476) "จูเนียร์" วิชยา ตรงเจริญชัยกุล (เดี่ยว 711 /คู่ 780) "แม็กซิ" แม็กซิมัส ภราพล โจนส์ ซึ่งเป็นลูกครึ่งไทย-ออสเตรเลีย (เดี่ยว 718 /คู่ 532) และ "ณัฐ" ปรัชญา อิสโร (เดี่ยว - /คู่ 184) โดยมี "โค้ชเบิ้ม" ดร.ธนากร ศรีชาพันธุ์ ทำหน้าที่กัปตันทีม</p>
<!-- /wp:paragraph -->

<!-- wp:paragraph -->
<p>ขณะที่ทีมชาติไซปรัส นักกีฬา ประกอบด้วย เมเนลอส เอฟสตาติอู (อันดับโลก เดี่ยว 1198 /คู่ 788) ซึ่งในประเภทเดี่ยว เคยขึ้นไปอยู่อันดับที่ 856 ของโลก เมื่อปี 2022 และในประเภทคู่ เคยอยู่อันดับที่ 679 เมื่อ ธ.ค. ปีที่แล้ว, สไตลิอานอส คริสโตดูลู (เดี่ยว 2066 /คู่ 1619) เซอร์จิส เคียรัตซิส (เดี่ยว - /คู่ 884) อันเดรียส ทิมินี่ (เดี่ยว - /คู่ 1959) และ เอลเลฟเทริออส เนออส (เดี่ยว - /คู่ 589) โดยมี เดเมทริส เฮโรโดตู เป็นกัปตันทีม "ผู้พันหลอด" พันเอก วัฒนา จันทร์ไพจิตต์ กรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ ในฐานะผู้จัดการทีมเดวิสคัพไทย เปิดเผยว่า จากรายชื่อทีมไซปรัสนั้น มีนักกีฬา 1 คน เรียนอยู่ที่ประเทศสหรัฐอเมริกา ถือว่าค่อนข้างสด ส่วนที่เหลือเป็นนักกีฬาที่แข่งเดวิสคัพมาประมาณ 10 ปี และจากการที่ ไซปรัส ชนะเลิศกลุ่ม 3 ได้เล่นเพลย์ออฟส์ เวิลด์ กรุ๊ป 2 กับทีมไทย ถือว่ามีดีพอ</p>
<!-- /wp:paragraph -->

<!-- wp:paragraph -->
<p>"อย่างไรก็ตาม ทีมไทยก็มั่นใจว่าเราน่าจะดีกว่า เนื่องจากทีมไทยได้เตรียมทีมมาเป็นอย่างดี ได้แข่งขันเทนนิสอาชีพ 3 สัปดาห์ติด และยังได้ซ้อมคอร์ทดินที่ Wanglee Clay court โดยสมาคมกีฬาลอนเทนนิสฯ ได้ประสานขอใช้สนามดังกล่าวจาก คุณบุศทรี หวั่งหลี และคุณเขม หวั่งหลี ก็ต้องขอบคุณทั้งสองท่านด้วย ส่วนผลงานของนักเทนนิสไทยในช่วงนี้ก็ดีทั้ง กษิดิศ แม็กซิมัส รวมถึง ปรัชญา ในประเภทคู่ ซึ่งทุกคนสามารถคู่กับปรัชญาได้ ทั้งนี้ จึงเชื่อมั่นว่าทีมไทยน่าจะสู้ไซปรัสได้ครับ" พันเอก วัฒนา กล่าว "โค้ชเบิ้ม" ดร.ธนากร ศรีชาพันธุ์ กัปตันทีมเดวิสคัพไทย และผู้ฝึกสอนทีมชาติไทย กล่าวว่า จากรายชื่อและอันดับโลกของทีมไซปรัส ซึ่งเป็นเพียงตัวเลข แม้อันดับโลกไม่สูง แต่ประสบการณ์การเล่นที่มีอยู่ น่าจะมีประสบการณ์ไม่น้อย ฉะนั้น เราจึงไม่ประมาท และให้เกียรติคู่แข่งขัน ซึ่งเป็นเจ้าภาพจึงเลือกคอร์ทที่ถนัดที่สุด นี่คือปัจจัยที่เรามองเห็น ถ้ามองทีมไทยก็เริ่มมีความมั่นใจ หลังจากมีประสบการณ์เพิ่มขึ้น จากผลงานก่อนหน้า เพอร์ฟอร์แมนซ์อยู่ในเกณฑ์ดีทั้ง 5 คน เมื่อเอาอันดับโลกมาเทียบกัน นักกีฬาไทยไม่เป็นรอง</p>
<!-- /wp:paragraph -->

<!-- wp:paragraph -->
<p>"เราเชื่อมั่นในตัวนักกีฬาของเรา พยายามทำแต่ละวันให้นักกีฬารู้สึกว่าไปแข่งขันเพื่อเกียรติและศักดิ์ศรี ให้มีแรงจูงใจว่าทำเพื่อประเทศชาติ สมาคมฯ เพื่อตัวเองและครอบครัว มีความสุขที่ได้เป็นตัวแทนประเทศไทย เป็นความกดดันที่ท้าทาย ถ้าทำผลงานดี ก็จะได้รับโอกาสอีกเยอะ การไปครั้งนี้ เรามีความพร้อมครับ" กัปตันทีมเดวิสคัพไทย</p>
<!-- /wp:paragraph -->

<!-- wp:image {"id":47599,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/01/475227822_1039058091590506_2342489087226963781_n-1024x682.jpg" alt="" class="wp-image-47599"/></figure>
<!-- /wp:image -->