<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#a30089"}}} -->
<p class="has-text-align-center has-vce-bg-color has-text-color has-background" style="background-color:#a30089;font-size:22px"><strong>ยู-12หญิงไทยดวลคาซัคฯลุ้นคว้าอันดับ 3<br>ทีมชายวัดฟอร์มไต้หวันชิงที่5ศึกยช.เอเชีย</strong></p>
<!-- /wp:paragraph -->

<!-- wp:code -->
<pre class="wp-block-code"><code>   การแข่งขันเทนนิสชิงชนะเลิศแห่งเอเชีย 2023 ประเภททีม รุ่นอายุไม่เกิน 12 ปี (ยู-12) รายการ "2023 ไอทีเอฟ เอเชีย ทเวลฟ์ แอนด์ อันเดอร์ ทีม คอมเพทติชั่น-ไฟนอลส์" บนสนามดิน ที่เมืองเชิมเกนท์ ประเทศคาซัคสถาน เมื่อวันที่ 15 กันยายน ทีมเยาวชนหญิงไทยลงแข่งรอบรองชนะเลิศ พบ อินเดีย ส่วนทีมเยาวชนชาย ลงแข่งรอบจัดอันดับ 5-8 พบ อิหร่าน  
   สำหรับผลแข่งขันรอบรองชนะเลิศ ทีมหญิง ปรากฎว่า ไทย แพ้ อินเดีย 1-2 คู่ โดยเดี่ยวมือ 2 "พลอย" พลอยเพชร ด้วงเขียว แพ้ ชริสตี คิราน 1-6, 0-6, เดี่ยวมือ 1 "ไอซ์" ปวีณอร นวลศรี ชนะ การ์ติกา ปัทมกุมาร์ 6-2, 6-4, ประเภทคู่ พลอยเพชร กับ ปวีณอร แพ้ ชริสตี คิราน กับ การ์ติกา ปัทมกุมาร์ 5-7, 6-2, 8-10
   จากการปราชัยในแมทช์นี้ทำให้ทีมเยาวชนหญิงไทยต้องไปชิงอันดับ 3 กับทีมเจ้าภาพ คาซัคสถาน ที่ในรอบรองชนะเลิศ แพ้ ไต้หวัน 0-2 คู่ ส่วน อินเดีย เข้าไปชิงชนะเลิศ กับ ไต้หวัน ต่อไป
   ด้านทีมเยาวชนชาย ไทย แข่งรอบจัดอันดับ 5-8 พบ อิหร่าน คู่แข่งที่ไทยเคยชนะ 2-1 คู่ในรอบพบกันหมด กลุ่ม บี นัดแรก โดยการโคจรมาเจอกันครั้งนี้ ทีมไทย สามารถเอาชนะได้อีกครั้ง 2-0 คู่ จาก เดี่ยวมือ 2 เดี่ยวมือ 2 "ไบรตั้น" ปาณะวัฒศ์ เซี่ยงเห็น ชนะ มากัน วาซีจี โมลาจห์ 6-1, 6-1, เดี่ยวมือ 1 "นโม" ธรรมะ โคศิริ สามารถแก้มือด้วยการชนะ รามติน ราฟีอีโบรูจานี 6-2, 6-3 ได้สำเร็จหลังในนัดแรกรอบพบกันหมดในกลุ่ม บี เคยแพ้ 1-2 เซตจากอาการตะคริว ส่วนประเภทคู่ไม่มีแข่งขัน
   จากชัยชนะแมทช์นี้ส่งผลให้เยาวชนชายไทย ต้องไปชิงอันดับ 5 กับทีม ไต้หวัน ที่ชนะ อินโดนีเซีย 2-1 คู่ ในวันที่ 16 กันยายนนี้</code></pre>
<!-- /wp:code -->

<!-- wp:image {"id":39297,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/09/IMG_3536-1024x768.jpeg" alt="" class="wp-image-39297"/></figure>
<!-- /wp:image -->